
ENCIKLOPEDIJSKE NEDOSLJEDNOSTI 


ZANIMLJIVO JE da raznovrsna izdanja Leksikografskog za- 
voda SFRJ iz Zagreba do sada nijesu bila stručno ocijenjena i kri- 
tika nije kazala o njima svoju riječ. Specijalizovane enciklopedi- 
je lakše je ocijeniti. Ali i kriterijumi po kojima je rađena Opšta 
odnosno Enciklopedija Leksikografskog zavoda mogu biti pod- 
vrgnuti analizi, može se reći kako je oblikovana, šta je ušlo u 
njen sklop, šta je izostalo, kakav je bio kriterijum za određivanje 
šta da iz koje oblasti uđe u ovu Enciklopediju, i da li je taj kriteri- 
jum dosljedno primjenjivan. Sva ova i mnoga druga pitanja, koja 
sebi postavljamo prevrćući stranice ovoga skupoga izdanja Lek- 
sikografskog zavoda, koje je štampano u Zagrebu u periodu od 
1955-64. god., nije moguće obraditi u jednom članku niti to mo- 
že uraditi jedan čovjek. Ali, bez obzira na teškoće, pitanje treba 
postaviti. Na to nas navode mnogi razlozi, a najvažniji je što sa- 
da izlazi drugo izdanje pomenute Enciklopedije. Tada se čovjek 
sjeti da će po drugi put biti štampane mnoge greške, a isto tako, 
što je još tužnije, da će opet izostati i biti bačena pregršt zabora- 
va na mnoge ličnosti i događaje, čiji značaj nadmašuje veliki broj 
ličnosti i događaja koji su obrađeni u Enciklopediji. 

Ovaj članak je obuhvatio samo jedan dio grešaka koje sam 
zapazio prelistavajući pomenuto izdanje. Čitalac danas stroži- 
je gleda na ovakve publikacije, jer je svjestan da su one rađene 
na temelju, i po uzoru, na mnogobrojna slična izdanja u svijetu. 

Svoja razmišljanja potkrijepiću samo sa nekoliko primjera, 
jer prostor ne dozvoljava više. Ovdje neću govoriti o pravopi- 
snim greškama. Bilo bi vrlo zamorno navoditi mnoge netač- 

nosti i protivurječnosti koje su štampane u prvom izdanju ove 
Enciklopedije od sedam tomova. Takav je, recimo, podatak za 
pijanistu Artura Rubinštajna, da je rođen 1866. godine umje- 
sto 1886. Pošto mnogi ljudi vjeruju enciklopedijama, kao pra- 
vi vjernici Bibliji, ostaće u uvjerenju da je pomenuti pijanista 
zaokružio stotu godinu života. Ali greške ovakve prirode neće- 
mo toliko isticati, smatraćemo ih više korektorskim propusti- 
ma koji su neizbježni. 

Međutim, kada pod jedinicom ,Omer-paša" pročitamo da 
je Omer-paša ,,ugušio ustanak u Crnoj Gori 1861""', tada, naj- 
blaže rečeno, osjetimo nelagodnost, jer ova netačnost pokazu- 
je tamu neznanja, ili nešto još gore. Tako izgleda taj podatak o 
ratu Crne Gore i Turske od 1862. godine. O Omer-paši, kao i o 
mnogim drugim ličnostima, kojima nije trebalo posvetiti više 
prostora, u ovoj Enciklopediji dati su opširni podaci. Pored to- 
ga priložena je i slika Omer-paše (krvoločnog izgleda), inače Li- 
čanina koji se poturčio u dvadesetoj godini života i vjerno slu- 
žio Sultana i gazio balkanske Slovene. Ovome bi trebalo dodati 
da su podaci o Velikom vojvodi Mirku Petroviću Njegošu, koji 
se suprotstavio Omer-paši, sasvim oskudni i bez njegove slike. 

Čitaoca će začuditi i netačni podaci uz ime Baja Pivljanina- 
Nikolića, gdje stoji da je , iz kraja oko Pive u Hercegovini",? a 
zna se tačno i zidina njegove kuće na Rudinicama, u Pivi. I još 
nešto: Piva nije u Hercegovini već u Crnoj Gori! 

Čestu nepotpunost obavještenja pokazuje i odrednica o S. 
Vinaveru, gdje nijesu navedena njegova dva najznačajnija djela: 
knjiga Zanosi i prkosi Laze Kostića i zbirka eseja o književnici- 
ma Čardak ni na nebu ni na zemlji. 

Osim ukazivanja na netačnosti i na kriterijume srazmje- 
re unesenih podataka, posebno bi trebalo istaći nedosljednost 


! Enciklopedija Leksikografskog zavoda, 5, Zagreb, MCMLXI, 545. 
? ELZ, 1, Zagreb, MCMLIW, 348. 
3 ELZ, 7, Zagreb, MCMLXIV, 661. 

pri odabiranju ličnosti i događaja koji su unijeti u Enciklopedi- 
ju. Čitalac koga interesuje, recimo, istorijska ocjena djelatnosti 
Anta Pavelića, uzalud će tražiti podatke o njemu kao posebnu 
jedinicu, kao da nije bio veliki ratni zločinac, a u enciklopediju 
se ne unose samo podaci o svijetlim ličnostima nego i o onima 
čiji je rad i u negativnom smislu ostavio dublji trag. Tako su i u 
ovoj Enciklopediji dati podaci o izdajnicima Dragoljubu-Draži 
Mihailoviću i o Milanu Nediću.! 

Suprotno ovome, jedan drugi kriterijum redaktora začu- 
diće čitaoca, jer će naći neke nevažne ličnosti koje oduzimaju 
dragocjeni prostor. Za primjer takvog kriterijuma uzeću jednu 
,krupniju" ličnost koja je pomno obrađena. To je Pavao Skalić, 
uz čije ime stoji da je bio ,humanist-političar", koji je lutao po 
evropskim dvorovima predstavljajući se lažnim ispravama za 
grofa, markiza, barona, a na kraju je dodato da je napisao ,,veći 
broj djela šarolika sadržaja". Pošto je posvećena sva pažnja opi- 
sivanju njegovog pustolovnog života (valjda zato da bi se poka- 
zalo da su i Južni Sloveni imali nekoga Kazanovu), — nije obja- 
šnjeno da li neko od tih djela ima danas istorijsku ili neku dru- 
gu vrijednost, i koliku, i da li je što prevedeno a prirodno bi bi- 
lo, posebno zato što nas vjekovi dijele od Skalića (Živio u 16. vi- 
jeku), da se jasno prikaže njegovo djelo. 

Ušla je u Enciklopediju i tako neznatna ličnost kao što je Al- 
drich Nelson Wilmarth, američki političar, za koga tačno stoji ka- 
daje bio član Kongresa i član Senata i da je bio politički eksponent 
američkog finansijskog kapitala; ali iz svega ovoga nijesmo u sta- 
nju da zaključimo zašto je ova ličnost udostojena da uđe u Enci- 
klopediju." Ovi primjeri ne govore samo o ,,niskom kriterijumu", 
već i o kriterijumu odabiranja podataka o pojedinim ličnostima. 


+ ELZ, 5, Zagreb, MCMLXI, 184, 367. 
? ELZ, 7, Zagreb, MCMLXIV, 32. 
$ ELZ, 1, Zagreb, MCMIW, 77. 

A sada se čitalac sjeti da u ovoj Enciklopediji ne postoje po- 
daci o mnogim ličnostima i događajima koje ne bi smjela da iz- 
ostavi nijedna naša, jugoslovenska, enciklopedija. Primjere ko- 
je ću navesti uzeo sam iz različitih vremena i oblasti ljudske 
djelatnosti. Tako će čitalac uzalud tražiti: Andriju Zmajevića, 
barskog nadbiskupa i pisca, velikog kulturnog radnika iz 17. vi- 
jeka; Marka Martinovića, naučnika i matematičara kod koga je 
Petar Veliki, ruski car, slao kneževe iz daleke Rusije na školo- 
vanje u Perast; Visariona Bajicu, vladiku crnogorskog iz dru- 
ge polovine 17. vijeka, ispred koga je ,sramno bježao Sulejman- 
paša preko Blata" (savremeni zapis iz Cetinjskog manastira); 
Petra Vukotića, vojvodu i poznatog državnika, proslavljenog 
komandanta iz mnogih bojeva crnogorskih sa Turcima; Iliju 
Šobajića, slikara i poznatog društvenog radnika; Nikolu Lopi- 
čića, talentovanog socijalnog pisca koga su ustaše ubile u jase- 
novačkom logoru 1945. godine; Lazara Tomanovića, crnogor- 
skog državnika i pisca; Radovana Zogovića, crnogorskog pje- 
snika; Mirka Banjevića, autora poeme Sutjeska, itd. 

I mnogi kulturno-istorijski spomenici nijesu zastupljeni: 
manastir Morača, podignut sredinom 13. vijeka, poznat po fre- 
skama, a pogotovu kao mjesto gdje su održavani značajni isto- 
rijski dogovori za borbu protivu Turaka; manastir Ostrog, za 
koji je vezano više krupnih događaja iz kulturno-političke isto- 
rije crnogorskog naroda, a da ne pominjemo bojeve oko Ostro- 
ga za vrijeme napada turskih paša na Crnu Goru; uz to, ovdje 
je održana prva antifašistička skupština u Jugoslaviji, poznata 
Ostroška skupština; još je potrebno napomenuti da je prizidan 
uz dvije pećine-kapele, prekrivene freskama iz 17. vijeka. Ta- 
kođe nema podataka o manastiru Savini, u kome se čuva zbir- 
ka dragocjenih predmeta od istorijske i kulturne vrijednosti. U 
njemu je radio i Josip Tropović, prvi Njegošev učitelj. 

Čak i podatci iz geografije nijesu svi dati sa odgovarajućim 
kriterijumima. Tako nema podataka o planini Vojniku, koja je 
visoka 1997 metara i hvata sav prostor između Nikšića i Šav- 
nika, a koja je poznata i iz istorijske geografije po mnogim bo- 

jevima, pa i iz ovoga rata po čuvenoj bitci u Javorku od 1. ma- 
ja 1943. godine, kada je Peta crnogorska brigada, pod koman- 
dom Save Kovačevića, izvojevala značajnu pobjedu nad okupa- 
torom. To je još čudnije kada vidimo da, recimo, postoje po- 
datci o planini Papuku, koja je visoka 953 metra." 

Kao primjer nemarnosti može poslužiti i mapa u Enciklo- 
pediji Jugoslavije gdje su pogrešno obilježeni nazivi rijeka, pa 
Piva teče koritom Tare i obratno.? 

Čitaoci će se još više začuditi kada vide da ne postoji je- 
dinica Crnogorci, mada su data objašnjenja za sve nacije i za 
sve grupacije naroda. Kao logična posljedica ovakvog stava re- 
daktora Enciklopedije, potpuno je izostao prijegled crnogorske 
istorije i svih crnogorskih duhovnih tekovina do sada! Znači, 
jedini Jugoslovenski leksikografski zavod nije obradio u poseb- 
noj jedinici političku i kulturnu istoriju čitavog jednog naroda! 
U predgovoru prve knjige Enciklopedije Jugoslavije bilo je na- 
učno opredjeljenje jasno iskazano, da se želi da enciklopedija 
,bude odraz kulture i civilizacije svih jugoslovenskih naroda". 

U ovom članku su pretežno navedeni primjeri iz crnogor- 
ske kulturne i političke istorije (jer mi je najbliža), ali sam na- 
ilazio na slične grješke i u odnosu na jugoslovensku i svjet- 
sku kulturu i istoriju. Zašto, na primjer, nema podataka o Iva- 
nu Gradniku, vođi tolminskog ustanka slovenačkih seljaka od 
1713. godine, kao i o mnogim drugim ličnostima i događajima. 
Ali, sigurno, i navedeni primjeri jasno govore o nedostatcima 
ove Enciklopedije, koja ima i nesumnjive vrijednosti. 


KNJIŽEVNE NOVINE, BR. 294, BEOGRAD 4. FEBRUARA 1967. 


7 ELZ, 5, Zagreb, MCMLXI, 643. 
$ Enciklopedija Jugoslavije, 3, Zagreb, MCMIVIII, prilog uz stra- 
nu 528. 


PRIMJERI FALSIFIKATA OKO 
PETRA I PETROVICA NJEGOŠA 


PETAR I PETROVIĆ NJEGOŠ pripada onim krupnim lično- 
stima crnogorske povijesti koje su snagom volje, stvaralačkim 
ili ljudskim činom, postale simboli određene epohe, kao što 
su, prije njega, knez Vladimir, knez Vojislav, Balša II, Ivan Cr- 
nojević, štampari Paltašić i Makarije. Poluvijekovna uloga Pe- 
tra I višestruko se ispoljila u crnogorskoj istoriji i kulturi, ali 
je najviše izazivala interes istoričara i pravnika.! Zbirka njego- 
vih Poslanica, koju je publikovalo Cetinjsko istorijsko društvo, 
1935, skrenula je pažnju i na literarnu razuđenost njegova sti- 
la.? Objavljivanje djela Petra I u ediciji crnogorske književnosti 


! Riješenjem crnogorske Narodne skupštine, 3. sept. 1797, Petar I 
je postao ,, načelnik i zapovijednik našega naroda". 

? Knjigu je pripremio D. D. Vuksan, a predgovor je napisao Ga- 
vrilo Dožić. U Predgovoru Dožić kaže da je Petar I dao ogromni 
doprinos ,izgradnji Crne Gore kao slobodne i samostalne države" 
(s. 10); poznato je da je Gavrilo Dožić bio jedan od najagilnijih ak- 
tera u likvidaciji crnogorske države i dinastije Petrović-Njegoš, na 
tzv. podgoričkoj skupštini (v.: Jovan Ćetković, Ujedinitelji Crne Go- 
re i Srbije, Dubrovnik, 1940). Dožić je u Predgovoru izbjegao da po- 
mene etnik Crnogorci, već je upotrijebio naziv države (Crna Gora), 
pa kaže da su pobjede u Martinićima i Krusima učinile da je ino- 
stranstvo , još više vodilo računa o Crnoj Gori, kao o jednom otpor- 
nom i samostalnom narodu?" (!). G. Dožić nameće čitaocima sinta- 
gmu ,,sloboda srpska", kao da je to bio cilj crnogorske borbe, pa kaže 
da se , proširenjem Crne Gore proteže sloboda srpska što više". Ina- 
če, u vokabularu Petra I javljaju se sintagme sa posesivnim oblikom 
crnogorska: ,nesreća crnogorska", ,dogovor crnogorski", ,crnogor- 

s Luča", pod naslovom Freska na kamenu, bilo je novi podsticaj 
za umjetničku valorizaciju njegove zaostavštine. 

Pjesnički rad Petra I javljao se kao problem zato što su nje- 
gove pjesme docnije usmeno prenošene, pa su kazivači unosi- 
li određene izmjene da bi iskazali svoje poglede. Jedan dio pje- 
sama ,teže (je) identifikovati kao vladičine"., Posebnu pažnju 
pjesničkom djelu Petra I posvetio je Trifun Đukić, sredinom 
20. vijeka, kada je priredio njegovu zbirku pjesama.! Među- 
tim, Đukićev rad na pripremi ove zbirke ne predstavlja kritičku 
obradu, jer on nije izvršio sadržajne, motivske i druge analize 
unijetih pjesama, preko kojih bismo sa sigurnošću mogli utvr- 
diti autorstvo mitropolita Petra I. T. Đukić je prvi iznio pretpo- 
stavku, a zatim i tvrdnju, da je Petar I autor i četiri pjesme koje 


ska momčad", , crnogorske stvari", ,crnogorsko obščestvo", ,,crno- 
gorski narod", ,crnogorska krv", ,,sud crnogorski" i dr. — Dožić fal- 
sifikuje kada kaže da je ,,srpska crkva" kanonizirala Petra I, da gaje 
uvrstila u red svetitelja srpske pravoslavne crkve" (s. 31). Zanimlji- 
vo je da Dožić ne pominje Njegošev akt o proglašenju Petra I za sve- 
ca, njegovo ,Objavlenije, na Lučin dan 1834". Posebno treba ista- 
ći da je tada korišćen naziv ,Beogradska mitropolija", koja je bila 
pod jurisdikcijom Carigradske patrijaršije, sve do odluke carigrad- 
skog patrijarha, koju je donio ,,saglasno sa svojim Sinodom 20. ok- 
tobra 1879. god.'", da crkvi u Srbiji dadne samostalnost (v.: D. Rado- 
jević, Iz povijesti hrišćanskih crkava u Crnoj Gori, Podgorica, 2000, 
236-237). 

3 S. Marković Štedimlija (alijas Tomaš Marković), Istorija crnogor- 
skog školstva, Beograd 1968, 391. 

+ Pjesme Petra I Petrovića Njegoša, Cetinje 1951. — Trifun Đukić 
postavio je pitanje zašto je Petar I želio da ostane anoniman kao autor 
pjesama (0p. cit., VII). Ta mitropolitova želja nije usamljena. To je isto 
činio i njegov mlađi savremenik, pop Vuk Popović, katiheta iz Risna, 
koji je oko 37 svojih pjesama uputio V. Karadžiću, kao ,, narodne", pa 
su tako i publikovane. Ni do danas te pjesme nijesu izdvojene i objav- 
ljene pod imenom Vuka Popovića. 

je Sarajlija dobio od Toma Milinovića Morinjanina,' a zatim ih 
objavio u svojoj knjizi." 

Sarajlija im je dao neobične naslove: ,,I crnogorska", ,,II cr- 
nogorska", ,,III crnogorska", , IV crnogorska". U bilješci Sarajli- 
ja kaže da T. Milinović Morinjanin — ,,nije umio, ili utajao ka- 
zati, tko ih je sočinio, i tko je, da je, meni su se ponaravile". U 
svom prvom tekstu o Petru I kao pjesniku," Đukić nije pomi- 
njao da su vladičine i četiri pjesme iz Sarajlijine zbirke. Kada je 
pripremao navedenu zbirku, Trifun Đukić je imao samo to ka- 
zivanje Sarajlijino, nije došao do dokaza da je Petar I autor te 
četiri pjesme. Đukić izvodi zaključak da je Morinjanin bio do- 
bio pomenute pjesme od samoga Petra I, isključivo na osnovu 
toga što je Morinjanin jedan svoj spis (,,Narav i kačestvo slove- 
nosrpskog naroda"), koji je 1824. napisao u Besarabiji, posvetio 
Petru I, te što je bio mitropolitov poštovalac i lično ga upoznao. 


" Tomo Milinović-Morinjanin (Morinj, 1770-Akerman, 1846), po- 
morski trgovac u Trstu. Priješao u Srbiju (1809) i pridružio se, kao tob- 
džija, ustaničkoj vojsci. Postao upravnik beogradskog arsenala; ra- 
dio na izlivanju topova. Nakon propasti srpskog ustanka emigrirao 
u Akerman (Besarabija). Napisao je, u stihovima, prijegled biografija 
starješina ustanka, kao i nosilaca civilne vlasti u Srbiji, koji je publiko- 
vao S. Milutinović-Sarajlija (Beograd 1847). Milinović je napisao spis, 
1824, ,,Narav i kačestvo slovenosrbskog naroda" koji je posvetio Petru 
Prvome. Činjenica da je pisao pjesme navodi na zaključak da je sam 
bio autor i četiri pjesme koje je uputio Sarajliji. 

$ Nekolike pjesnice — stare, nove, prevedene i sočinjene S. Miluti- 
novićem Sarajlijom, Lajpcig, 1826. — U pjesmi ,,II crnogorska", u kojoj 
se pominje i tzv. ,,kosovski mit", sadrži se srpski politički i prosvjet- 
ni program; u njoj se usmjerava Srbija da granice rasprostrani i osvoji 
Bosnu (,,Da granice rasprostrani / ... / neka Bosni pruži ruke"). Ano- 
nimni autor u toj (rimovanoj) pjesmi Srbiju naziva ,,opšta mati" i ,,ma- 
ti štedra" (, još da naša opšta mati"; ,,da iznova mati štedra") i traži da 
ona ,,sastavi svu državu". 

7 Sveti Petar kao pesnik" (,, Misao", sv. 259-260, oktobar, Beograd, 
1930, 221-224). 

Taj podatak učinio se Đukiću dovoljan za pretpostavku da je 
autor te četiri pjesme Petar I: ,,... naveo me (pomenuti podatak 
— primj. DR) na misao da su to, možda, pjesme Petra I"). Kada 
je T. Đukić otkrio da je arhimandrit Nićifor Dučić, trideset če- 
tiri godine poslije mitropolitove smrti, objavio verziju prve od 
tih pjesama, koju je našao kod kaluđera Mihaila, rodom iz Sr- 
bije, a nastanjenog u manastiru Piperska ćelija, promijenivši joj 
naslov i dodavši tvrdnju da je to pjesma Petra I: ,,Poučenje u sti- 
hovima, od svetopočivšeg Petra I, mitropolita crnogorskog", — to 
je Đukića učvrstilo u uvjerenju o pomenutom autorstvu. 

Neki crnogorski autori, pošto nijesu nalazili potvrde u iz- 
vorima o pojavi kulta mitskog junaka Miloša Obilića, u crno- 
gorskom narodu, sve do Njegoševog pjesničkog djelovanja, tra- 
žili su izlaz u navođenju stihova iz pjesme ,,Poučenje u stihovi- 
ma", koja je pripisana Petru I. Međutim, u pjesmama koje pri- 
padaju opusu Petra I isticani su kao primjeri viteštva Sibinjanin 
Janko i Kraljević Marko, što znači da Petar I nije mogao utica- 
ti na Njegoša da uzdiže kult Obilića, već su u pitanju drugi uti- 
caji o kojima sam pisao u studiji o nastanku toga kulta kod Cr- 
nogoraca.? 

I Vladan Nedić je mislio da je Tomo Milinović od vladi- 
ke Petra I ,,zabilježio četiri anonimne Vladičine pjesme (...) i 


8 Srbsko-dalmatinski magazin, Zadar, 1864. — Nićifor Dučić (1832- 
1900), emigrirao u Crnu Goru 1862, đe je zauzimao važna mjesta u cr- 
kvi (postao arhimandrit) i školstvu. Priješao u Srbiju 1868, kada je iza- 
bran za predšjednika Odbora za srpske škole i učitelje u Makedoniji i 
Kosovu; zauzimao ,,ključne pozicije u političkom životu Srbije"; pošto 
je bio zadužen za pripremanje uslova za realizaciju ,,Načertanija", sa- 
stavio je program (1883) o agitaciji u navedenim turskim pošjedima, 
za ,ujedinjenje srpskog naroda pod dinastijom Obrenovića u prostoru 
nekadašnjih granica Dušanova carstva" (Građa za istoriju makedon- 
skog naroda iz Arhiva Srbije, tom, IV, Beograd, 1985). Ispoljio se kao 
protivnik Crne Gore, autor je jedne paskvilne brošure. 

? D. Radojević, O pojavi lika Miloša Obilića kao mitskog junaka u 
svijesti Crnogoraca, ,,Ars", 1, Cetinje 1988. 

dao ih kasnije Milutinoviću".'"? Poznavajući metod rada Sarajli- 
je, konstatovao je Jovan Skerlić, da je on mijenjao i unosio svoje 
poglede u pjesme koje je dobijao kao ,,narodne"': ,,...sva je prili- 
ka da je popravljao, doterivao i unosio svoje"." Za te četiri pje- 
sme, koje je Sarajliji dao Tomo Milinović-Morinjanin, možemo 
pretpostaviti da je njihov autor sam Morinjanin. Vladan Nedić 
kaže da je njihov autor Crnogorac, što zaključuje po jeziku: ,,... 
već sama njihova jezička strana (narečje) govori u prilog usme- 
nih saopštenja — pesnik je najpre mogao čuti od Bokeljca Toma 
Milinovića".? 

Laskavi odnos anonimnog autora tih pjesama prema mi- 
tropolitu Petru I, negira pretpostavku T. Đukića da ih je mitro- 
polit napisao. Tako u , IV crnogorskoj" nalaze se stihovi: ,,Re- 
ku: slušat do groba vladiku / crnogorsku i primorsku diku", za- 
tim — ,,Ej, vladiko, izvore nam sreće / dočekao i radosti veće". I 
u nekijem pjesmama, za koje se s razlogom smatra da su Petra 
1,2 mogu se zapaziti glose koje su unosili guslari i drugi preno- 
sioci, kao u pjesmi ,,Boj s vezirom Mahmut-pašom — 1796", ko- 
ja se odnosi na bitku u Martinićima. 

Petar I jasno odvaja srpsku od crnogorske borbe za slobo- 
du. Tako u pismu Aleksiju Georgijeviću (sinu Karađorđevom), 
kaže da je s njegovim ,,roditeljem imao korespondenciju, koje- 
ga sam ljubio i poštovao, kako onoga koji je najprvi iz srpskoga 


9 Vladan Nedić: Sima Milutinović Sarajlija, Beograd, 1959, 45. 

U J. Skerlić, Istorija novije srpske književnosti, 3-će izd., Beograd, 
1953, 153. — Skerlić, zapaža da Sarajlija nije mogao, kao vaspitač, Nje- 
gošu dati ,,kakva pozitivna i sređena znanja jer su Sarajlijine ideje mut- 
ne, zamršene i čudnjačke". 

2 V, Nedić, ib. 

8 V. Karadžić, u predgovoru zbirke epskih pjesama (1833), za dvi- 
je pjesme o borbama Crnogoraca sa Mahmut-pašom Bušatlijom, pret- 
postavlja da je njihov autor Petar I (, Ja zaista mislim da je ove obadvije 
pjesme o boju Crnogoraca s Mahmut-pašom načinio crnogorski vla- 
dika Petar I"). 

roda postavio sebe za žertvu za izbavljenije svojega otečestva". 
Zanimljiv je podatak da je kopiju toga pisma pisao mladi Radi- 
voje Petrović (docniji mitropolit Petar II). I ta činjenica govori 
o korijenima Njegoševih stavova, kad u svome djelu veliča Ka- 
rađorđa kao začetnika srpske oslobodilačke borbe. 

Za šest pjesama zabilježio je V. Karadžić da ih je ,,gradio cr- 
nogorski vladika Petar I, a meni ih je napisane donio iz Crne 
Gore 1828. g." Petar Marković. U napomeni uz pjesme mitro- 
politove, o boju Crnogoraca s Mahmut-pašom, Karadžić veli da 
su ušle u narod i da su ,dogonjene prema narodnijem pjesma- 
ma".% I druge Vladičine pjesme izlagane su izmjenama, u neki- 
jem slučajevima i tendenciozno. Čedo Vuković izražava sum- 
nju da je Petar I autor pjesme ,,Boj s vezirom Mahmut-pašom", 
jer je jedna od bitnih crta Vladičina karaktera bila skromnost, 
pa je teško pretpostaviti da bi on o sebi zapjevao ovako: 'Petru 
svjeta obraz na krajini / ka i ljetnje sunce na planini"". Vuković 
dalje kaže da su tu pjesmu docnije ,dograđivali" usmeni preno- 
sioci, pa da je zabilježena varijanta ,,koja nije posve Vladičina".'$ 

Petar I ponekad, u pjesmama za koje neki istraživači sma- 
traju da su njegove, koristi formulaičko poređenje s legendar- 
nom ,izdajom" Vuka Brankovića, te sa Sibinjanin Jankom i 
martološkim junakom Markom Kraljevićem, što je rezultat 
uticaja veoma razvijenog epskog stvaralaštva. 

Što se tiče Vladičinih poslanica, one se svojom formom ko- 
rijene na bogatoj epistolarnoj tradiciji koja je njegovana u Cr- 
nogorskoj mitropoliji, u čemu se izdvaja zaostavština mitropli- 
ta Vasilija Petrovića (1709-1766). Na neka pisma Vasilijeva pod- 
sjeća, svojim sadržajem i donošenjem detalja iz crnogorske po- 
vijesti, pismo koje je Petar I uputio ruskom caru, 1. maja 1828. 


4 J, Milović: Petar I Petrović Njegoš, knj. 2, Titograd, 1988, 330-331. 

= Srpske narodne pjesme, IV, 64. 

16 Freska na kamenu, Titograd, 1965. — Č. Vuković, priređivač 
ovog izdanja, odlučio se da unese sve pjesme iz zbirke T. Đukića, ne 
ulazeći u njihovu dublju analizu. 

godine. U nekim poslanicama Petra I, kada su u pitanju pore- 
đenja, srijećemo i uticaj epike." 

U svojoj korespondenciji Petar I, u diplomatskoj prepisci, 
kao i sa crnogorskim glavarima, stvarno nastavlja tradiciju Cr- 
nogorske mitropolije: unosi pri oslovljavanju manir uvažava- 
nja, pa, između ostalog, koristi pojam ,,gospoda". Pomenuta cr- 
nogorska tradicija može se dokumentovati mnoštvom primje- 
ra. Tako mitropolit Vasilije, u pismu izvanrednom providuru, 
kaže: ,,Mojom priklonjenom glavom i službom prevjernom", ili 
— ,gospodski zbor i glavari risanski". 

Petar I uzbuđeno reagira u pismima kada do njega dođe 
,Zli i nesrećni glas" o pogibijama, sukobima, remećenju mira 
na granicama. To je bio njegov odnjegovani metod, da bi poku- 
šao spriječiti negativna zbivanja. On iznosi stav, pri obraćanju 
turskom kapetanu u Nikšiću, da treba očuvati mir u Crnoj Go- 
ri kada velika castva ratuju, da treba čekati ,,što će naši cari uči- 
niti", pa koji car dobije — ,,bićemo svikolici njegovi". Taj privid- 
no pomirljivi, pragmatični stav u obliku prepuštanja toku do- 
gađaja, predstavlja diplomatsko lukavstvo Petra I, jer on ne ot- 
kriva vlastitu nadu da će u tom rusko-turskom ratu (1828), po- 
bijediti ruska strana. 

Za potpuniju sliku Mitropolitovog diplomatskog opštenja, 
značajan je njegov polemički odgovor, 27. juna 1829, na osobi- 
to grubo pismo srpskog kneza Miloša. Vladika je bio pisao, go- 
dinu dana ranije, Aleksiju, sinu Karađorđevom, u kome je na- 
glasio da je on sin ,velikoga srpskog viteza". Prijepis Vladičina 
pisma došao je do kneza Miloša, koji se u šovinističkom tonu 
obratio crnogorskom mitropolitu, nazivajući Crnu Goru ,,ma- 
jušnim dijelom srpstva". U odgovoru Vladika kaže da je po nje- 
govom konceptu Simeon Milutinović napisao pomenuto pismo 
Aleksiju, ,,po svojoj želji", i podnio mu ga da potpiše; to se de- 
silo, navodno, u vrijeme njegove (mitropolitove) bolijesti, pa pi- 


VJ. Milović, Zbornik radova, 195, 201. 

smo nije pročitao. Još dodaje da je zbog toga postupka S. Milu- 
tinović lišen dužnosti. Za nas je od posebne važnosti drugi dio 
odgovora Petra I, na Miloševu konstataciju da Crna Gora ne 
može imati vodeću ulogu u srpskom narodu, te da je mitropo- 
lit pismom Aleksiju htio da izazove bunu u Srbiji. Petar I je od- 
govorio Milošu da Crna Gora, iako je mala zemlja, ,,ali po mje- 
snomu položaju, po hrabrosti naroda i po svojoj nezavisimo- 
sti do sada je bila odveće važna, i jest li ne više, to ne manje u 
Evropi izvjesna, koljko sama Srbija". Petar I se, u odgovoru, uz- 
držao od komentara stava srpskog kneza, da su Crnogorci ma- 
leni dio tzv. ,srpstva", već mu je uputio poruku o strateškom 
značaju Crne Gore i o tome da je Evropi poznata hrabra borba 
Crnogoraca i crnogorska državna nezavisnost. Ova korespon- 
dencija Petra I ima istoriski značaj za utvrđivanje činjenice da 
je još vazalna srpska vlast imala negatorski odnos prema crno- 
gorskom narodu i državi." 

Postavlja se pitanje, kako je knez Miloš došao do kopije pi- 
sma koje je Petar I uputio pomenutom Aleksiju? Da li je dosta- 
vu izvršio neko ko je bio blizak Aleksiju, ili je to učinio Simeon 
Milutinović koji je održavao veze sa Srbima. Najprije se može 
pretpostaviti da je to učinio Simeon, s obzirom na neke činjeni- 
ce iz njegova života, počevši od odluke da dođe u Crnu Goru, 
do incidenta koji je učinio oko zavještaja Petra I kojim je Nje- 
goš imenovan za nasljednika." 


8 J., Milović, knj. II, s. 308. - U pismu vazalnog srpskog kneza Mi- 
loša prepoznao je Branko Pavićević ,začetak jedne zlokobne ideje u 
politici srpske države, koju će nešto kasnije velikosrpska nacionalno- 
politička doktrina razviti do kraja", a da je miropolit Petar I politički 
mislilac koji je prvi na južnoslavenskom prostoru osjetio opasnost od 
takvih shvatanja (B. Pavićević, Petar I Petrović Njegoš, Podgorica, 1997). 

9 R. Dragićević, Testament mitropolita Petra I, ,,Istorijski zapisi", 
5-6, Cetinje, 1949, 233-247. — O dolasku S. Milutinovića Sarajlije u Cr- 
nu Goru vidi: D. Vuksan, Petar I i SImo Milutinović, ,,Zapisi", knj. I, 
Cetinje, 1927, s. 175. Zaslužni istraživač crnogorske istorije toga peri- 

Odmah po dolasku iz Zadra u Dubrovnik (u kome je ostao 
15 dana), Sarajlija je pošjetio ruskog vice-konzula J. Gagića, Sr- 
bina iz Kragujevca, koga je poznavao još dok je bio u Srbiji," i 
molio ga da primjerak njegove Srbijanke dostavi Petru I. U Ko- 
toru je Sarajlija, od Josipa Pajtonia, okružnog kotorskog pogla- 
vara, saslušan i tom prilikom rekao da je njegov cilj odlaska u 
Crnu Goru da skupi jednu zbirku narodnih pjesama da bi je 
objavio u Njemačkoj, te da, ako mu dozvoli Petar I, prouči ar- 
hivsku građu u Cetinjskom manastiru da bi na osnovu nje na- 
pisao članak. Jeremija Gagić mu je dao preporuku za Petra I, 
koju je iz Kotora Sarajlija uputio vladici. Iz Kotora je ilegalno 
došao u Crnu Goru i stigao na Cetinje, 7. oktobra 1827. Zani- 
mljivo je da Gagić tada piše Sarajliji da je savjetovao Petru I ,,da 
bi Vi na vjeki u Crnoj Gori ostali. Ja Vam želim da budete sto- 
ikom i postojanim". Dalje Jeremija piše Sarajliji: ,da odma po 
Božiću ženite se Crnogorkom".?! Što se tiče zavještaja Petra I, 
Sarajlija je napravio incident koji je išao na ruku onima koji su 
bili skloni da izazovu nemire u Crnoj Gori poslije smrti Petra I. 
Njegoš kaže da je Sarajlija, od smrti Mitropolita, uzeo ,,nečeso- 
vu slobodu", pa bi mu, da se ne gleda što je on stranac, kao i na 
pismo Gagićevo kojim ga je preporučio ,,k mojemu poč. don- 
du" — takvi postupci ,,slomili vrat".? 

Više autora bavilo se dolaskom Simeona Milutinovića u Cr- 
nu Goru. U nekim radnjama nalazimo podatke o Simeonovom 
putu na kome su ga pratili austrijski izvještači. Postavlja se pita- 
nje — zašto se Sarajlija uputio, nepozvan, u Crnu Goru, da djelu- 
je? Da li je bio dovoljan motiv koji je iznio pred kotorskim vla- 


oda, Jevto M. Milović — dokazao je autentičnost zavještaja Petra I, do- 
kumentom iz Zadarskog arhiva koji su potpisali prisutni crnogorski 
glavari, među kojima i guvernadur Vukolaj Radonjić. 

2 J. M. Milović, Njegoš u slici i riječi, Titograd, 1974, 26. 

2 TJ, M. Milović, Dolazak Sime Milutinovića u Crnu Goru, u: Staze 
ka Njegošu, Titograd 1983, 10-13. 

= Njegoš, Pisma, I, 38. 

stima? Može se pretpostaviti da on nije donosio sam tu odlu- 
ku, pa ostaje nepoznato ko je sve uticao na nj. Jer, njegov odla- 
zak u Crnu Goru bi mogao biti dio širega plana. Crna Gora je, 
poslije izvojevanih pobjeda, u bitkama od 1796. do 1820. go- 
dine, postala poznata u velikim evropskim političkim centri- 
ma. Ubrzan je bio proces učvršćivanja crnogorskog suverenite- 
ta, što je postajao neporecivi fakat. Takav razvoj crnogorske dr- 
žave i samosvijesti crnogorskog naroda, bio je u suprotnosti sa 
djelovanjem Karlovačke mitropolije, koja je bila promoter raz- 
vijanja kulta feudalnih ,,prava" Raške države. Mitropolit Petar I 
bio je tada u dubokoj starosti pa je pitanje njegovog nasljednika 
bilo od posebnog značaja za planere upućivanja Sarajlije da ra- 
di u Crnoj Gori. Pitanje odgoja nasljednika Petra I, u duhu ko- 
ji se razvijao oko Karlovačke mitropolije, postalo je veoma bit- 
no i aktuelno. 

Nakon smrti Petra I, Simeon Milutinović bio je u Crnoj Go- 
ri ostao bez podrške. Guvernadur Vukolaj Radonjić osporavao 
je autentičnost zavještaja Petra I koji je mitropolit izdiktirao Si- 
meonu Milutinoviću. Zato se Milutinović ubrzo povukao sa 
Cetinja, pa je, u decembru 1830. i januara 1831, bio u Primorju, 
a zatim se sklonio na Njeguše. Tada su crnogorski glavari pošli, 
17. marta 1831, da ga proćeraju iz Crne Gore, ali je on uspio da 
pobježe u Kotor. Odmah je, preko Sarajeva, stigao u Srbiju, kod 
Jevrema Obrenovića, brata kneza Miloša. Krajem aprila već se 
sastao sa knezom Milošem, koji ga je uputio da radi u štam- 
pariji kod Cvetka Rajovića u Beogradu. Kada je Rajović posta- 
vljen za direktora policije i SImeon Milutinović je postao nad- 
glednik patroldžija. 

I državnička aktivnost Petra I, u nekijem slučajevima ni- 
je tačno interpretirana. Za ilustraciju navodimo jedan primjer. 
Pri napuštanju Crne Gore misije koju je predvodio Filip Vuka- 
sović, u Cetinjskom manastiru bila je ostavljena municija, ali su 
je Crnogorci, u stalnijem okršajima, potrošili. Međutim, pred 
velike bitke u Martinićima i na Krusima, Austrija je snabdje- 
la municijom crnogorsku vojsku, što se vidi iz pisma austrij- 

skog komandanta Primorja, koje je uputio Petru I. Tu značaj- 
nu činjenicu falsifikuje Milorad Medaković, pišući da je Petar 
I, da bi u Austriji kupio municiju, bio prinuđen da založi mi- 
tru mitropolita Vasilija.? Komentarišući taj Medakovićev fal- 
sifikat, Vladan Đorđević kaže da priča o zalaganju mitre ,,ni- 
je ništa drugo do prostačka izmišljotina", jer je Medaković mo- 
rao znati da je ,Crna Gora svojom hrabrošću i baš tim poklo- 
nom Leopolda II izvojevala svoju sjajnu pobedu nad Turcima", 
u julu 1796. godine.?! 

Otpor Crnogoraca, pod komandom Petra I, Napoleonovoj 
vojsci učinio je snažan utisak i na samog francuskog suverena, 
o čemu šjedoči maršal Marmont u svojim Memoarima.? 

Dimitrije Milaković, narodni sekretar, kao urednik crno- 
gorskog kalendara ,Grlica", objavio je u prvom broju (1835) 
Istoriju Crne Gore Petra I. Uz tekst Istorije dodao je Milaković 
,Primječanije", u kome je zapisao da se na tom mjestu ,,presije- 
ca" mitropolitovo kazivanje. Milaković veli da nije mogao naći 
dalji dio rukopisa Istorije, ali ,,da je on nju i dalje bio produžio, 
doznaje se iz jednoga listića, na kome piše, kako je blažene pa- 
meti Leopold, imperator austriski (1792) poslao Crnogorcima 


% M. Medaković, Povjesnica Crne Gore, 85. 

2 V, Đorđević, Crna Gora i Austrija u XVIII v., Beograd, 1912, 114- 
115. — V. Đorđević navodi stihove iz Njegoševe Svobodijade, koji po- 
tvrđuju navedenu činjenicu: ,,Car Leopold besamrtno / živi slavnim 
spominjanjem / u narodu crnogorskom / za prah što im dade isti / u 
vitešku njinu muku, / kojim silu te aždaje / od Bojane tihonosne / ra- 
skrhaše, posjekoše" (st. 800-807). 

7? Marmont, Memoari, Split, 1984. - Napoleon je pisao maršalu 
Marmontu, 9. februara 1808: ,,Kako to da nikad ne spominjete Crno- 
gorce? Ne smije se biti tvrdokoran, valja poslati među njih agente i pri- 
dobiti vođe te zemlje" (op. cit., 121). Po Napoleonovom nalogu, maršal 
Marmont je pozvao Petra I na pregovore, u Kotoru (22. avgusta 1807), 
pa je u svojim Memoarima maršal zapisao svoj utisak o ličnosti Petra 
I, da je ,krasan čovjek, snažna uma (...) vladao se vrlo otmjeno i do- 
stojanstveno". 

300 buradi baruta i sprema toga olova, da se brane od skadar- 
skog vezira".5 Prema Milakoviću, nekima je Petar I govorio da 
nije namjeravao Crnogorsku istoriju za pečatnju pripraviti", 
već da je za istoričare pribirao materijal. Nakon pomenutog ob- 
javljivanja crnogorske Istorije Petra I, pripremio je i objavio Sa- 
rajlija Istoriju Crne Gore od iskona do novijega vremena." Saraj- 
lija objašnjava nastanak svoje istorije, da je plod usmenog kazi- 
vanja starih Crnogoraca, ,,a osobito od gore pomenutog bogo- 
ugodnog pokojnika" Petra I, za koga kaže da je bio njegov do- 
brotvor i ,revnosni pomoćnik" pri pisanju Istorije Crne Gore. 
Komentarišući navedeno ,,Primječanije" Dimitrija Milakovića, 
Sarajlija kaže da je mitropolita Petra I , istorija prekinuta pri- 
je nego je stigao da obradi noviji period, kako se napominje pri 
kraju ove knjige — uzrok je njegova smrt". 

U rukopisu Istorije Petra I, koji je našao Milaković, kaziva- 
nje se prekida u 1711. godini. Od toga datuma nastavlja Saraj- 
lija u svojoj Istoriji Crne Gore, do navođenja gramate crnogor- 
skom narodu koju je uputila ruska carica Katarina, 1788. godi- 
ne, u kojoj ih poziva u rat protivu Turaka (,,da s nama podijeli- 
te podvige protivu gonitelja imena hrišćanskoga"). 

Sarajlija je, pored prepisivanja podataka, falsifikovao jedan 
značajni stav iz Istorije Petra I. Kod mitropolita stoji da su Zeta 
i Crna Gora ,,ne razdvojno imale svoe vladatelne banove, kako 
pređe srbskieh carah od Nemanjića doma, tako i po presječe- 
niju te carske familije".2? Međutim, Simeon Milutinović Saraj- 
lija u svojoj Istoriji kaže: , Obje ove Zete imahu zajedničke ba- 
nove svoje, kako ranije srpske careve od doma Nemanjića, ta- 
ko i po okončanju te carske linije". Sarajlija je izmijenio smisao 
kazivanja Petra I, u kome stoji da su Donja i Gornja Zeta imale 
svoje banove i prije dinastije Nemanjića, što znači da je Petar I 


26 Crnogorski kalendar ,Grlica", za godinu 1835, s. 86-87. 
7 Beograd, 1835. 
28. Grlica" za 1835, s. 55-56. 

mislio na period crnogorske istorije iz vremena Vojislavljevića, 
koji Sarajlija otpisuje.? 

Opravdano se može pretpostaviti da je SImeon Milutinović 
Sarajlija, prilikom bjekstva iz Crne Gore, u martu 1831, ponio 
drugi dio originalnog rukopisa crnogorske Istorije od mitropo- 
lita Petra I, koji je iskoristio da napiše dio istorije 18. stoljeća. 
To bi bio onaj dio rukopisa Petra I za kojim je bezuspješno tra- 
gao Dimitrije Milaković, obećavajući čitaocima da će produži- 
ti traganje.?" 

Milorad Medaković donio je u svojoj Istoriji Crne Gore dva 
govora mitropolita Petra I, koje je, navodno, održao crnogor- 
skoj vojsci pred početak dvije značajne bitke, u Martinićima i 
na Krusima.'! Autografi tih govora nijesu sačuvani, pa su po- 
znati samo u obliku koji je Medaković štampao. U tekstovi- 
ma govora koje donosi Medaković napadno se govori o ,,srp- 
skim" svojstvima Crnogoraca, što ne srijećemo u mitropolito- 
vim poslanicama: ,,da pokažemo da u nama neugašeno srbsko 
srce kuca, srbska krvca vrije"; a na drugom mjestu: ,,Ustremite 
se na neprijatelja naše vjere, našeg predragog imena srbskog"; 
zatim, ,da su se Turci od vazda bojali a i sad se boje Crnogo- 
raca, boje se srbskih vitezova". U jednom od ovih govora pre- 
poznaju se Njegoševi stihovi iz Gorskog vijenca: ,,da vi dostoj- 
ne pjesme spjevaju i vijence slave pletu". Uz govor koji je navod- 
no vladika održao na Krusima, zapisao je Jevto M. Milović pri- 


2? U Pogovoru Istorije Crne Gore Simeona Milutinovića, Radoman 
Jovanović kaže da je Sarajlija Istoriju Petra I obilato iskoristio. Dalje R. 
Jovanović konstatuje ,,da ima identičnih rečenica u obijema. To se 0so- 
bito odnosi na stariji period crnogorske prošlosti" (Istorija Crne Gore 
Simeona Milutinovića Sarajlije, Cetinje 1997, 135). 

30 Riječi Sarajlijine da mu je Petar I mnogo pomogao pri izradi 
Istorije, samo su vješta kamuflaža i pokušaj odstranjivanja sumnje da 
je počinio plagijat. 

3 Milorad Medaković, Povjesnica Crnegore, Zemun 1850, 92-93, 
98-99. 

mjedbu: ,,Nijesam siguran da je ovako glasio govor Petra I. Si- 
gurno je da ga je Medaković dotjerao po svome".?? 

Govori Petra I pred bitke u Martinićima i na Krusima uni- 
jeti su u antologiju besjedništva, koju je sačinio tim saradni- 
ka.? Pri tome nijesu vršene provjere istinitosti navoda Milo- 
rada Medakovića, kao što nije, u istoj antologiji, provjeravana 
autentičnost izmišljene naredbe majora Dragutina Gavrilovića, 
koju je stvarno naknadno smislio kapetan-invalid Đorđe Roš, i 
objavio u svojoj knjizi.?? 

U deseteračkoj pjesmi ,,Pogibija vezira Mahmut-paše na se- 
lo Kruse", za koju se smatra da je vladičina, nalazi se obraća- 
nje Petra I vojsci, po ustaljenom klišeu u usmenom stvarala- 
štvu, u kome on isključivo nominira Crnogorce: ,,Crnogorci, 
braćo moja draga, (...) / Crna Gora, otečestvo naše, / gnjijezdo 
se sokolovo zvaše / đe sokoli u slobodi žive (...). / SPomente se 
ko ve je rodio, / koga li ste roda i plemena, / slavenskoga od is- 
kon imena!??5 

U radnjama o mitropolitu Petru I izbjegavana je konstata- 
cija da je on branio dinastički kontinuitet Petrovića Njegoša. 
U pismu Sinodu ruske crkve, 26. novembra 1784, Petar I oba- 
vještava da ga je duhovni kler i crnogorski narod, ,,po smrti 
pokojnoga gospodina mitropolita Save", postavio za upravite- 
lja crkvenih i narodnih djela.'$ Uočavamo da Petar I u tom pi- 
smu ne pominje svoga stvarnog prijethodnika, mitropolita Ar- 
senija Plamenca, već (vladičanski) kontinuitet vezuje za Savu 
Petrovića Njegoša koga je bio naslijedio mitropolit Arsenije. 


2 J, Milović, Petar I Petrović Njegoš. Pisma i druga dokumenta. 
Građa 1780-1820, knj. I, Titograd 1987, 98. 

33 Besede. Predgovor Živojina Simića, Beograd 1966, 222-224. 

34 Đorđe Roš, Na dunavskom keju, Beograd 1930. — Falsifikat M. 
Medakovića prenijet je i u knjigu Služba Petra I, u odjeljku Žitije sveti- 
telja Petra, Moskva 1895. 

% Pjesme Petra I Petrovića Njegoša, Cetinje 1951, s. 68. 

2 J. Milović, Petar I Petrović Njegoš, knj. 1, 13-15. 

Petar I, kada pominje Šćepana Maloga, za razliku od Njego- 
ša, ne zauzima ironičan stav; u epskoj pjesmi indirektno ga po- 
minje u navodnom pismu dužda mletačkoga turskom sultanu: 
da se u Crnoj Gori pojavio čovjek ,,pod imenom cara rusijsko- 
ga" i da je za njega , narod prionuo / kako đeca za svojega oca". 
Na tom mjestu se u pjesmi saopštava da bi njegova pojava mo- 
gla dovesti do ustanka, pa dužd poziva na zajednički napad na 
Crnu Goru. Povod za nastanak te pjesme jeste turski udar na 
Crnu Goru koji je izazvala pojava samozvanca. Ovđe možemo 
prepoznati i stav Petra I kao člana dinastije, jer je pojava sa- 
mozvanca bila pomjerila s vladajuće pozicije dinastiju Petro- 
vić Njegoš. Osim toga, treba imati u vidu da je Šćepan Mali bio 
odvojio crkvu od države što je ugrozilo primarni položaj Mi- 
tropolije. Odnos Petra I prema Šćepanu Malome nedvosmisle- 
no saznajemo iz njegove poslanice Kučima (1819), u kojoj upo- 
ređuje dolazak srpskog kaluđera Avakuma u Crnu Goru, kao 
lažnog bogomoljca, sa pojavom Šćepanovom: on za Avakuma 
kaže da je ,lažac i prijevarnik, ka i što je bio u moju mladost 
Šćepan Mali, kojega slijepi narod za cara počitovaše". Mitropo- 
lit je preko toga primjera želio da razbije lakovjernost kod dijela 
cnogorskog naroda. Međutim, jasno je da je i Petar I, kao savre- 
menik samozvanca Šćepana Malog, prešutno prihvatio odluku 
ruskog carskog emisara kneza Dolgorukova, da podrži opsta- 
nak Šćepana Malog na vlasti u Crnoj Gori. Knez Dolgorukov je 
u ,lažicaru" vidio mogućnost realizacije jačeg učvršćivanja ru- 
skog uticaja na crnogorski narod, pa ga je pri rastanku darovao 
i ostavio da vlada. 

Mitropolit Petar I, zahvaljujući svom oratorskom daru, sna- 
žnom ošjećanju narodnog života i dubokom poznavanju crno- 
gorskog jezika, u svojim poslanicama razvio je visoku kulturu 
kazivanja.?" U analizama stilskog oblikovanja poslanica Petra IL, 


7 Krupni je nedostatak što je, pri osvajanju Duklje, krajem 12. sto- 
ljeća, uništena dvorska arhiva Vojislavljevića, prve crnogorske dinasti- 
je, ali posredno, iz papskih bula, može se zaključiti da je bila razvijena 


24 


OPET CRNOGORSKE TEME 


vidi se njegova darovitost i visoki stepen pismenosti. U posla- 
nicama on dostiže punoću poruka, kao i uzvišenost moralnih 
principa, od kojih su posebno značajne one koje su se odnosile 
na učvršćivanje svijesti o narodnom cilju. Za razliku od Njego- 
ša, mitropolit Petar I, u poslanicama, kada traži od Crnogoraca 
ispoljavanje riješenosti na najveću žrtvu, ne oslanja se na srpske 
mitologizirane simbole, već ističe realne podsticaje koji produ- 
kuju trajni cilj, očuvanje kolektivne voljnosti i integriteta. Nje- 
gove reforme državne uprave izazivale su otpore, pa on na jed- 
nom mjestu veli da je uvođenje sudske vlasti ,,drača" u oči ,vla- 
steli a i nnogijem" drugim. 

Mitropolit je vodio upornu agitaciju za održavanje svijesti u 
narodu — o potrebi lične žrtve za očuvanje slobodne egzistenci- 
je naroda, ali (istovremeno) i za uzdržavanje od incidenata ko- 
ji izazivaju opšte zlo. Mitropolit se jasno ispoljava da ne želi rat, 
nako za nevolju, kad mi ne bi moglo inako biti". 

Mitropolit Petar I koristi, između ostalog, sintagmu ,,slove- 
no-iliričeski narod", kao što to čini u pismu Karađorđu od 26. 
novembra 1811. Kolebanja u nominaciji etnosa u njegovom vre- 
menu su prisutna i kod drugih autora, jer su oslobodilačke te- 
žnje kod južnih Slavena nužno isticale najširi pojam — Slaveni, 
koji je ohrabrivao u istrajavanju do željenog cilja. 


ZBORNIK RADOVA SA NAUČNOG SKUPA ,,NOVIJI ISTORIOGRAFSKI PRILOZI O 
PETRU I PETROVIĆU NJEGOŠU, CETINJE, 2009, 69-80. 


korespondencija u dukljanskoj dvorskoj kancelariji. O radu druge dvi- 
je dvorske kancelarije — Balšića i Crnojevića —- imamo sačuvanih vri- 
jednih potvrda o razvijenoj kulturi iskaza. 

38 Značajna je konstatacija Čeda Vukovića da je Petar I bio raspi- 
njan između prosvijećenosti i crkvenih kanona, kao i između širokih 
saznanja o svijetu i ,patrijarhalnih nazora starocrnogorske sredine" 
(Freska na kamenu, 26). 

RAD KRALJA NIKOLE 


U RAZUĐENOJ LITERATURI O Njegošu nalazi se više rado- 
va u kojima je tragano za uticajima na njegovo pjesničko stva- 
ralaštvo, što je značajan doprinos da se dobije potpunija slika 
o onome što dovodi u vezu crnogorskog mislioca-pjesnika sa 
evropskim duhovnim nasljeđem. Bilo bi isto tako važno da je 
obrađivana emanacija i uticaj Njegoševog pjesničkog djela na 
crnogorsku književnost, kao i na književnosti drugih susjednih 
naroda do kojih je dopirala njegova pjesnička riječ. Mislim da 
ova tema nije bila dovoljno privlačna za složenije analize, već se 
češće ostajalo na opštijim konstatacijama. Tako srijećemo mi- 
šljenje da Njegoš, iako ima dominantnu poziciju u poeziji jugo- 
slavenskih naroda, ,,ne može se tvrditi da je ikad imao velika 
uticaja na samo književno stvaranje naših naroda". 

Uzroke za nepostojanje značajnijeg uticaja Njegoševog dje- 
la najprije treba tražiti u specifičnosti crnogorske povijesne dra- 
me koju Njegoš transponuje jakom umjetničkom intuicijom, i 
u njegovom načinu isticanja vrijednosti ljudskog čina. Bilo je 
pokušaja da, iz političkih pobuda, Njegoš, kao pjesnik, posta- 
ne (duhovna) spona među jugoslavenskim narodima; povodom 
100-godišnjice prvog objavljivanja Gorskog vijenca, 1947. godi- 
ne, organizovana je jugoslavenska proslava, pa se tada htjela iz- 
vući zajednička nit, oslobodilačka ideja. Beogradski list ,,Glas" 
pisao je povodom te proslave da je Njegošev Gorski vijenac ,,naj- 
veće crnogorsko književni djelo, od vrlo velikog značaja za sve 


! A. Savić Rebac, Helenski vidici, Beograd, 1966, 96. 

narode Jugoslavije", pa Komitet za kulturu i umjetnost vlade 
FNRJ, u namjeri da se taj jubilej ,,dostojno proslavi u čitavoj ze- 
mlji, dao je potrebna uputstva i odredio zajednički dan proslave 
za sve naše republike".? Iako je tada Gorski vijenac preveden na 
makedonski i slovenački jezik, te štampan u Sarajevu s komen- 
tarom Salka Nazečića i u Zagrebu s komentarom Antuna Bar- 
ca, nije postignut očekivani efekat u približavanju Njegoševog 
stvaralaštva čitalačkoj publici. Drugi (sličan) pokušaj učinjen je 
povodom 150-godišnjice Njegoševa rođenja (1963), kada je uve- 
dena jugoslavenska nagrada pod njegovim imenom. Poznato je 
da pisci često reagiraju na njima savremena politička zbivanja, 
ali kada se oni koriste reagiranjima za postizanje određenih po- 
litičkih ciljeva, onda dolazi do devalviranja umjetničke vrijed- 
nosti njihovih djela. Viševijekovnu crnogorsku oslobodilačku 
borbu turska diplomatija predstavljala je evropskim dvorovi- 
ma kao odmetništvo i razbojništvo, pa je to negativno mišljenje 
bilo Njegoševa motivacija da ospori takav tretman crnogorske 
borbe. Zanimljivo je da i Dositej Obradović u ,,basnama" kvali- 
fikuje Crnogorce da imaju sklonost da ubiju čovjeka bez razlo- 
ga. Najgrublja devalvacija Njegoševog misaono-pjesničkog dje- 
la predstavlja njegovo svođenje na pjesnika ,,kosovskog mita", 
kada se njegovo djelo stavlja u funkciju velikodržavne srpske 
pijemontske koncepcije. Tako je, na primjer, Grigorije Božović 
pisao, povodom prijenosa Njegoševih kostiju na Lovćen (1925) 
da je Njegoš ,, najveći za Kosovom Jeremija", a zatim je iskori- 
stio patetične odrednice: da je ,,Prorok", , Mojsije veći za nas 
od onoga što bi na Sinaju s bogom lice u lice", ,Grom mu je bio 
čekić, munja mjera, a debelo more dubina". I danas neki auto- 
ri prave varijacije ovakvih praznih definicija Njegoševe pojave. 

Cilj mi je da u ovoj radnji na reprezentativnom primjeru 
pokažem uticaj Njegoševa djela na jedan pjesnički rad kralja 
Nikole. Sam Njegoš našao je podsticaj da napiše pjesmu ,,Zaro- 


2 Glas", br. 477, Beograd, 14. januara 1947, 4. 

bljen Crnogorac od vile", a zatim i Gorski vijenac, u drami Di- 
ka crnogorska S. Milutinovića Sarajlije.) Sadržaj petog čina te 
drame je odluka vladike Danila, pošto se vratio iz turskog za- 
robljeništva, da se izvrši istraga poturica. Njegoš u Gorskom vi- 
jencu nalazi dramske momente u teškim dilemama vladike Da- 
nila o opravdanosti ili ne tzv. istrage poturica. 

Tijem motivom Njegoš se bavio četrnaest godina, prvo u 
zbirci Pustinjak cetinjski, koju je pisao 1833, zatim u spjevu Svo- 
bodijada, 1835, i na kraju u Gorskom vijencu. Taj značajni etič- 
ko-psihološki motiv, pitanje opravdanosti rata, srijećemo i u sta- 
roindijskom epu Mahabharati: Kršna se koleba, izražava nedo- 
umicu o smislu rata, postavlja pitanje da li je dozvoljeno ubija- 
nje; ova dilema oko etike rata razriješena je afirmacijom aktiv- 
nog otpora zlu. Kršna je postavio i problem sukoba između naj- 
bliže svojte. Ova paralela pojave istog motiva u različitim kultu- 
rama i vremenima, koji se javlja i kod crnogorskog pjesnika i u 
indijskom epu, govori da je Njegoš zahvatao univerzalne motive. 

U pjesmi ,Onamo, onamo", koja je objavljena pod pseudo- 
nimom preuzetim od Njegoša, Drago Dragović (,Orlić", Ceti- 
nje 1867, 60-61), kralj Nikola iskazuje punu spremnost da ot- 
počne bitku. U predugom spjevu Pjesnik i vila, lišenom radnje i 
bez kompozicionog sklada, na nekim mjestima, u dijalogu s vi- 
lom, na njeno podsticanje da počne borbu, kralj Nikola samo 
prividno iskazuje dilemu da li da pođe u rat. Nedostatak unu- 
trašnje duševne borbe u epu, motivski i misaono ga osiromašu- 
je, lišava ga dramskog sukoba; vidljivo je da pjesnika ne potre- 
sa nemir zbog posljedica koje može rat donijeti. 


3 To djelo Sarajlija je napisao na početku svoga boravka u Crnoj 
Gori, 1928. godine, a Njegoš ga je štampao u Cetinju, 1835. godine. Sa- 
rajlijina drama obuhvata period od kosovskog boja, preko Balšića i Cr- 
nojevića, a zatim vrijeme vladike Danila, dakle pokušao je povezati u 
jednu dramu neke događaje koje dijele tri stoljeća; peti čin te drame je 
značajan zato što je ,, nadahnuo najveće Njegoševo djelo" (V. Nedić, Si- 
ma Milutinović Sarajlija, Beograd 1959, 98). 

Ni rana Njegoševa pjesma Zarobljen Crnogorac od vile ne 
sadrži pomenute dileme. Njemu se u snu javlja ,,od Lovćena Cr- 
nogorstva vila", koju naznačuje da je ,,dobrotvorka pravde i slo- 
bode" pa zato pristaje da ga vodi na mistični put doživljaja is- 
taknutih segmenata borbene prošlosti. Vila poziva labuda ko- 
ji pjesnika odnosi u vrh Lovćena, pred pećinu, u kojoj mu se ja- 
vljaju svjetlosni efekti i reminiscencije na neke istorijske prizo- 
re, kojima će se vraćati i kasnije u svojim najznačajnijim djeli- 
ma. Dešavanja u pećini (,đe praoci žive") javljaju se, pošto se 
podigne zavjesa, kao na pozorišnoj sceni: okićena dvorana, cvi- 
jeće, svjetlost — prate pobjedu raške vojske nad bugarskom, što 
se odnosi na bitku kod Velbužda. Iza toga slijedi plač jer je Du- 
šan Nemanjić preminuo pa vile tuže. 

U narednom prizoru vile manifestuju istovremeno i bol i 
radost jer plačući ,pripijevaju" neke crnogorske bojeve s Tur- 
cima, na Vrtijeljci, Carevom Lazu i dr., pa pjesnik vidi da su, 
zbog toga, porasla nekolika cvijeta ,,iz prosute krvi Crnogor- 
stva". Njegoš u toj pjesmi ne pominje primjere iz ranije crno- 
gorske prošlosti. U slijedećoj sceni javlja se Karađorđe, što pra- 
ti jače veselje, ali ga smjenjuje tuga zbog njegove pogibije. Ova 
spiritistička seansa, koju je Njegoš napisao pod uticajem Ho- 
merovog opisa silaska Odiseja u carstvo mrtvih, đe razgova- 
ra s odabranim dušama umrlih, — završava se porukom nepo- 
znatog glasa koji kaže da se stidi što mu ,Osman zakon da- 
je"; to je aluzija na hatišerif sultana Mahmuda (1830) kojim je 
on morao, poslije pobjeda ruske vojske u tursko-ruskom ratu 
(1828-29), dati Srbiji pravo na unutrašnju upravu. Njegoš je u 
tijem povlasticama koje je ruska vojska izvojevala za Srbiju vi- 
dio da je to put iznuđavanja pojedinačnih ustupaka i pribjega- 
vanja kompromisu, a ne energična vlastita oslobodilačka bor- 
ba, što je značilo da Crna Gora i dalje ostaje sama da se suprot- 
stavlja Turskoj Imperiji.! U toj činjenici treba tražiti objašnjenje 


+ Za usamljenu crnogorsku borbu M. Đilas je zapisao da treba 
pojmiti tragičnu nemoć, ali i neminovnost Crne Gore da obnavlja ra- 

zašto Njegoš posebno uzdiže povijesnu ulogu Karađorđa. Onje 
isticao Dušana Nemanjića (, ime Dušan gromom se kazaše"), ri- 
ječima koje upućuju na omiljenu Njegoševu literaturu, Home- 
rovo označavanje božanske snage Zeusa. 

Postavlja se pitanje, zašto se kralj Nikola odlučio da napiše 
ep Pjesnik i vila (1892), na koga je motivski uticao Njegoš svo- 
jom pjesmom Zarobljen Crnogorac od vile? Može se pretposta- 
viti da je u osnovi bila kraljeva namjera da tijem epom politič- 
ki djeluje, jer je znao da na njegov književni rad gledaju u Cr- 
noj Gori, a i van nje, kao na literariziran oblik političkog pro- 
grama, te da se njegovi stihovi uče napamet. Takvu ulogu je 
imao i ovaj ep, iako u njemu nema nužne istančanosti, jezik je 
neprobran i može se primijetiti da je pjesnik bio u krizi pri tra- 
ženju skladnog izraza da bi sveo u stihove raznovrsnu (istorij- 
sku) građu, ma da je ostajao privržen izvornom crnogorskom 
jeziku. Do sada je u kritici rečeno da je Nikola bio podstaknut 
da napiše taj ep odlukom Berlinskog kongresa da u Bosni i Her- 
cegovini zavede red Austro-Ugarska, te zbog poremećenih hr- 
vatsko-srpskih odnosa. Zašto u kritici nije jasnije isticana i lič- 
na, primarna, pjesnikova motivacija: ugroženost dinastije Pe- 
trović-Njegoš od pijemontskih planova srpskog Dvora i vlada- 
jućeg srpskog sloja. 


zoreno srpsko carstvo" (M. Đilas: Njegoš, pjesnik, vladar, vladika, Be- 
ograd-Ljubljana 1988). Đilas neke teze iskazuje u obliku paradoksa, pa 
je to učinio i ovom prilikom, komentarišući stav jednog dijela auto- 
ra, da Crna Gora ima, kroz istoriju, ulogu vojnog logora za očuvanje 
tzv. srpstva; liniju takvog tretmana Crne Gore naročito jasno može- 
mo pratiti od pojave Sima Milutinovića Sarajlije. Tekst Jakova Ignja- 
tovića Slava crnogorstva (Sloga, Novi Sad, 1862), koji je inspirisan cr- 
nogorsko-turskim ratom iz 1862. godine, imao je uticaj na održavanje 
pomenutog nametnutog stava o ,,smislu" crnogorske borbe. Međutim, 
ta je borba stvarno imala jedini cilj —- očuvanje vlastite slobode, a nje- 
no tumačenje koje nalazimo kod Ignjatovića, sadrži se i u navedenom 
tekstu M. Đilasa, koji je upotrijebio i riječ neminovnost da bi potvrdio 
pomenutu ulogu Crne Gore u oslobodilačkoj borbi. 

U Beogradu su srpske vlasti okupljale i finansirale crno- 
gorsku emigraciju koja je intenzivno radila na detronizaciji cr- 
nogorske dinastije i uništenju crnogorske države. Zato Niko- 
la smatra da je zavist, zloba i rivalstvo oko posijedanja prijesto- 
la žuđene uvećane države, izvor nesloge i neodlučnosti za dalju 
oslobodilačku borbu. Prijekor upućuje srpskom dvoru: ,,Čas se 
srči na Rusiju; / čas s Bugarskom kavgu traži; / a s Hrvatom, pr- 
vim bratom, / sve začepak ište vražji". Ovđe pjesnik aludira na 
proaustrisku orijentaciju srpske dinastije Obrenović i na srp- 
sko-bugarski rat iz 1885. godine, te na srpsku propagandu da 
Hrvati nijesu poseban etnos. Vila pjesnika podstiče da vojšti 
na Kosovo, ,da poleti na osvetu", pa mu pruža kitu cvijeća ko- 
je je noću ubrala ,,po razboju, po Kosovu. / Toga cvijeća moć je 
snažna; / rodila ga zemlja vlažna / još od krvi od junaka". Kralj 
Nikola je vjerovao da će pogubnu propagandu protivu crno- 
gorskog Dvora i opstanka crnogorske države, koja je aktivira- 
na, preko agentura i štampe, poslije priznanja crnogorskog su- 
vereniteta na Berlinskom kongresu i od onih velikih sila koje 
do tada nijesu bile to odlučile, — razbiti i neutralizirati pozivom 
na zajednični pohod na Kosovo! Književna kritika do sada nije 
konstatovala tu poruku kralja Nikole jer je željela prikriti nave- 
deni negativni odnos Srbije prema postojanju crnogorske drža- 
ve. Ta kamuflaža kritike i insistiranje da se mora vršiti odabir 
i predavati zaboravu ono što ne odgovara sadašnjem trenutku, 
da se modifikuju stvarni odnosi, svojim metodama podudarna 
je sa upornim pokušajima negiranja fakta da je feudalac Nema- 
nja osvojio Duklju (Crnu Goru), da ,,gradove poobara i poruši, i 
pretvori slavu njihovu u pustoš", kako je zapisao njegov biograf 
i sin Stefan Prvovjenčani. 

Kao što je Njegoš u Gorskom vijencu, preko lika vladike Da- 
nila, slavio svoje pretke, a svoga strica Petra I jednim aktom 
proglasio svecem, tako je i kralj Nikola u epu Pjesnik i vila, ko- 
ji je objavljen 1892, imao namjeru da ojača položaj dinastije Pe- 
trović-Njegoš, da naglasi njene istorijske zasluge, što simbolič- 
no naglašava preko sablje koju je prvi naoštrio vladika Danilo 

kada je poveo Crnogorce na Carev Laz, a zatim je u amanet pre- 
dao Savi i Vasiliju da je oštre, ,,a Petar sveti od djetinjstva /oštrio 
je i tupio". Posebno veliča knjaza Danila (,munja suha iz oblaka 
—/ dika rodu, dika domu, / čudo ljudi i junaka") koji je zajamčio 
puku pravdu, ,,a državi oblik svjetski". Dalje pjesnik kaže da je 
tu sablju dva vijeka ,,dodavala ruka ruci", što se podudara s tra- 
janjem dinastije Petrović-Njegoš. Pjesnik se prišjeća nekih do- 
gađaja i ličnosti iz dukljanske (crnogorske) istorije od vremena 
kneza Vladimira (;, A čuja sam za nekoga / Dalmatinca Vladimi- 
ra, / što odnekud amo dođe"), kneza Vojislava, kralja Mihaila, a 
za Bodina veli da je njegovo nasljedstvo ,razmaknuto u mrvice", 

U težnji da crnogorsku i srpsku istoriju tretira kao da se ra- 
di o istoriji jednog naroda, kralj Nikola prihvata legendu da je 
na ušću Ribnice u Moraču bio Nemanja podigao dvor, da oda- 
tle , svesrpstvo sabira", za koga odnekud nalazi da ga je Fridrih 
Barbarosa proglasio za ,,kralja". Da bi pokazao kako Njegoš da- 
je istorijske činjenice u svom pjesničkom djelu, Milovan Đilas 
koristi paradoks, pa kaže da je Njegoševo , znanje nacionalne 
istorije (je) jasno i iscrpno. Dakako, to su polulegende — naučna 
istorija se tek začinjala, ali on ih zna i duboko poima kao istine 
i realnosti". A kralj Nikola u pomenutom epu, kada pominje 
neke ličnosti i događaje, odlučuje se da ostane pri nesigurnim 
predanjima i legendama, iako je naučna istorija (Ilarion Ruva- 
rac), u njegovom vremenu, bila riješila mnoge dileme (pitanje 
izdaje" Vuka Brankovića i dr.). 

U epu Pjesnik i vila nalazimo stihove kojima autor okrivlju- 
je, kao i Njegoš u Gorskom vijencu, vladajući sloj, velikaše, za 
propast feudalnog carstva. Oba pjesnika, Njegoš i kralj Niko- 
la čine napor da prošlost, onakvu kako je oni vide, učine sada- 
šnjicom, pa zato Nikola preuzima osnovnu formu i metod pje- 
sničkog iskaza od svoga strica. Zašto Njegoš (a po ugledu na 
njega i kralj Nikola) uzima vilu za sagovornicu? U vrijeme ka- 


" M. Đilas, 0p. cit. 

da je pisao pjesmu Zarobljen Crnogorac od vile bio je pod jakim 
uticajem antičke literature, ali je našao u crnogorskoj tradiciji 
mitsko biće koje može da bude nosilac ideje koju je htio izraziti: 
vila je po svojim moćima bila bliska nekim antičkim boginja- 
ma, koja takođe opšti s ljudima. Radoje Radojević je, istražujući 
crnogorske legende, utvrdio da, osim što se javljaju i u drugim 
oblicima usmenog stvaralaštva, vile zauzimaju središno mjesto 
u crnogorskim legendama." 

Dramom Balkanska carica kralj Nikola je podstakao sumnju 
kod srpskih pijemontista da ima šire ambicije koje je nužno obu- 
zdati. U isto vrijeme, od januara do marta 1884, objavio je u ,,Gla- 
su Crnogorca" članke o crnogorstvu Jovan Pavlović, izvanjac, koji 
je zauzimao najistaknutija mjesta u crnogorskoj prosvjeti. Pavlo- 
vić je pisao pomenute članke po sugestiji kralja Nikole, da bi for- 
sirao pojam crnogorstvo kao garant opstanka crnogorske države. 
Na te članke uslijedila je reakcija u srpskoj i prosrpskoj štampi, 
javljali su se organizovaniji napadi u kojima je kralj Nikola ozna- 
čavan kao ,,separatista" i , izdajnik" tzv. srpstva." 

Epom Pjesnik i vila kralj Nikola je učinio politički zaokret: 
htio je da dokaže da on nije pobornik opstanka posebne crno- 
gorske države, već da je za oslobođenje i ujedinjenje tzv. ,,srp- 
stva", ali da u toj novoj državi Crna Gora mora imati mjesto 
koje je opravdala usamljenom borbenom tradicijom, u čemu 
je glavni nosilac zasluga dinastija Petrović-Njegoš. Da bi do- 
kazao pravo na ravnopravnu poziciju, Nikola ponavlja legendu 
o ,preseljavanju" u Crnu Goru junaka poslije kosovskog boja: 


$ Dalje Radojević zaključuje: ,Ono što karakteriše vile u crnogor- 
skoj fantastici, a što se u fantastici drugih naroda rjeđe nalazi, jeste 
da su često zamišljene kao punokrvne žene (...). To je čitav jedan svi- 
jet fantastičnih ali očovječenih bića s veoma kompleksnim osobina- 
ma" (R. Radojević, Vilina gora. Antologija crnogorskih legendi, Tito- 
grad 1971, 26). 

" Danilo Radojević, Tradicija asimilacije i pojam ,,crnogorstvo", 
, Matica", br. 21, proljeće 2005, 27-36. 

, Kosovo je tvoje gore / naselilo junacima — / ranjenijem i slav- 
nijem / preživjelim ostacima". On se ovđe pridržava poznatog 
mjesta iz Gorskog vijenca, ali se Njegoševi stihovi odnose na 
trenutak kada Ivan Crnojević napušta svoju prijestonicu Ža- 
bljak i uza nj se narod preseljava iz Zetske ravnice u planinske 
dijelove Crne Gore. 

Njegoš u analiziranoj pjesmi identifikuje vilu kao ,,od Lov- 
ćena crnogorstva vilu" koja ga vodi u lovćensku pećinu, u car- 
stvo duhova (,,dom vilovski"), đe doživi za , tri sata svu promje- 
nu srpstva" i uspon crnogorstva. Njegoševa vila samo pokazuje 
prizore, tuguje ili se veseli, zavisno od istorijskog zbivanja koje 
priziva; na kraju pjesnik pruža izvjesnu nadu da će moliti vilu 
da mu da krila kad pećina bude ,,bolje obasjana", tj, kada oslo- 
bodilačka borba dobije veći zamah. Vila u kompoziciji epa kra- 
lja Nikole često podstiče pjesnika da povede čete u borbu za 
oslobođenje; on smiruje vilu da nije vrijeme za borbu, a ujedno 
predlaže riješenje problema dvije dinastije, da će poslije oslo- 
bođenja krunu dobiti najbolji vladar, i pominje svoga nasljed- 
nika (ali tek sad nastaje / momče jedno koje dobro, / kad pri- 
spije, obećava"). Osim navedenog, ima još detalja koji epu da- 
ju oblik jednog, u stihovanoj formi, političkog programa. Kralj 
Nikola u cijelom epu nijednom ne pominje etnonim Crnogor- 
ci; odbačio je, odstupivši od Njegoša, pojam crnogorstvo koji je 
koristio u drami Balkanska carica (1884); (Poznato je da je riječ 
crnogorstvo prvi upotrijebio Simo Milutinović Sarajlija), a pri- 
svojni pridjev crnogorski samo dva puta pominje (,,presto crno- 
gorski", ,crnogorski heroji"). Međutim, u skladu sa svojim tada- 
šnjim političkim smjerom, u epu je upotrijebio razne oblike et- 
nika Srbi (Srbin, Srblji, Srb, Srpče i dr.) i sintagme s pridjevom 
srpski (srpski mač, srpsko plemstvo, srpske pobjede, srpski bog, 
srpski žezal, srpske grudi, srpski amanet, srpsko zlo, srpski osvet- 
nici, i td.), - ukupno sto šezdeset šest puta. 

Kralj Nikola uzima, između ostalog, Njegošev oblik ideali- 
zacije lika Miloša Obilića. O udjelu Petra II Petrovića Njegoša 
u oblikovanju i širenju u Crnoj Gori kulta Miloša Obilića, kao 

i o djelovanju kralja Nikole na njegovom učvršćivanju, bitno je, 
za stanje duha crnogorskog naroda, da dođe do punijeg razu- 
mijevanja kako je počelo širenje toga kulta na našem prostoru, 
jer se uporno održavaju falsifikati, zahvaljujući i autoritetima 
pojedinih pisaca." 

Njegoš u pomenutoj pjesmi preuzima legendu iz epskih pje- 
sama i ondašnje istoriografije, da je Vukašin ubio Uroša (, Ah, 
ka s igda upuštiti moga, / slavoljubna ruko Vukašina, / zaklat 
mlada vjencenosca srpska?"'). I kralj Nikola optužuje Vukašina 
za smrt posljednjeg Nemanjića, u lov ga ,,zavodi / da mu car- 
sku krv prolije". 

Oba crnogorska vladara i pjesnika, vladika Rade i kralj Ni- 
kola, bili su pod pritiskom propagande, čiji se centar prvo for- 
mirao u Vojvodini oko Karlovačke mitropolije — kosovskog mi- 
ta, u stvari velikodržavne borbene ideje, koja je širena u obli- 
ku poziva na oslobodilački pohod. Rijetko su se javljali kritički 
duhovi koji su prodirali u smisao te propagande, kao što je bio 
Svetozar Miletić (1826-1901), vojvođanski političar i savreme- 
nik naših pjesnika, koji je pisao u svome listu ,, Zastava" (1880) 
protivu osvajačke srpske politike prema Albancima. Povod je 
bio oružani progon Albanaca iz Toplice i Jablanice, protivno 
odredbi Berlinskog kongresa, prema kojoj se nije smjelo dirati 


$ Danilo Radojević, O pojavi lika Miloša Obilića kao mitskog juna- 
ka u svijesti Crnogoraca, ARS, 1, Cetinje 1988. — Tako je i Milovan Đi- 
las pokazao da nije proučavao taj problem, već da je preuzeo legendu o 
starosti toga kulta kod Crnogoraca, pa nakon što je naveo mistifikaci- 
ju da je Sima Milutinović Sarajlija, na putu od Kotora za Cetinje, napi- 
sao u pastirskoj kolibi tragediju Obilić, zaključio: ,,Nimalo slučajno mu 
se taj motiv naturio baš u Crnoj Gori, tlu obilićevskog kulta" (M. Đ., 0p. 
cit., 55). Međutim, Sarajlija je došao u Cetinje s pripremljenom kon- 
cepcijom za dramu Obilić, kao glavnim agitacionim sredstvom, da bi 
djelovao među Crnogorcima). Miloš Obilić u viziji kralja Nikole, kao i 
kod Njegoša, ne pokazuje ponizno lukavstvo, već je samouvjeren: ,,po- 
nosito kad ulježe / pod šatorom od kadife / ... Murata pravo motri. / Pa 
plameni mač istrže / na cara se zaletio..." 

zatečeno stanovništvo, sa teritorije koja je pridodata Srbiji. Mi- 
letić kaže da su velike sile na Berlinskom kongresu bačile pi- 
tanje Albanije kao kost balkanskim narodima da se oko njega 
glože; on odbača agitacionu krilaticu o ,, istorijskim pravima", 
uz objašnjenje da nije važno đe je ko nekad živio, nego đe je sa- 
da, pa da zato sporove treba riješavati prema potrebama života, 
a ne prema pomenutim pravima.? 

U završnom dijelu epa Pjesnik i vila nalazi se detalj na ko- 
ji treba obratiti pažnju zato što kralj Nikola, preko njegovog sa- 
govornika vile, daje drukčiji sud o kosovskom boju od pozna- 
te Njegoševe osude toga događaja, kao uzročnika najviše tragi- 
ke koju je ispoljio u Gorskom vijencu. Vila, pošto kaže legendu 
o preseljavanju junaka s toga prostora, upozorava pjesnika da 
o tome razbojištu ne sudi negativno (,,ne izreci riječ lošu"'), jer 
povjetarac koji je otuda puvao bio je podsticaj njegovom naro- 
du za borbu (,vazda mali car je bio!"'). Domaći čitalac može da 
zaključi da se to mjesto odnosi isključivo na Crnogorce, ali ih 
kralj Nikola u tom kontekstu ne nominira. Razumije se, to je 
samo pjesnikova propaganda, jer su stvarni podsticaji za bor- 
bu bili sasvim realni, što potvrđuje više sačuvanih primjera; ta- 
ko Petar I Petrović Njegoš u jednoj poslanici poziva Crnogorce: 
+. -da vi s običnim duhom viteške hrabrosti budete spremni na 
obranu svojijeh granica i svojega roda i otečestva"." 


ZBORNIK RADOVA SA NAUČNOG SKUPA NJEGOŠEVI DANI, NIKŠIĆ 2009, 63-71. 


? Nikola Petrović: Svetozar Miletić, Beograd, 1958. — Navedeni de- 
mokratski pogled S. Miletića nije prihvatan; suprotno takvome stavu, 
na primjer, pisao je istoričar Vasa Čubrilović, u predavanju ,, Iseljavanje 
Arnauta", održanom u Srpskom kulturnom klubu, 7. marta 1937, u ko- 
me kaže da je poučan način kolonizacije koji je izvršen 1880. godine: 
,Došli su Crnogorci, Sjeničani, Vranjanci, Kosovci i Pećanci, i 30 go- 
dina posle 1878. godine Toplica i Kosanica, nekada ozloglašeni Arnau- 
tluk, dali su Srbiji u ratovima od 1912-1918. najbolji puk, II gvozdeni". 

10 Petar I Petrović, Freske na kamenu, Titograd 1965, 180. 


36 


TRADICIJA ASIMILACIJE 
I POJAM ,;CRNOGORSTVO?" 


U NAUCI JE poznata činjenica da su se srpske aspiracije pre- 
ma susjednim narodima razvijale, pored ostalog, i pod utica- 
jem shvatanja Dositeja Obradovića. Riječ je o Dositejevom sta- 
vu koji je iznio u Pismu Ljubeznom Haralampiju, objavljenom 
u Lajpcigu 1783. godine, u kome nabraja narode koji ,,pripada- 
ju" Srbima. Da bi izvršio takvu ,, identifikaciju", on je prvo iz- 
nio tvrdnju da svi ti južnoslavenski narodi govore ,,srpski", ia- 
ko kod većine od njih ni taj naziv nije bio u upotrebi. Pri kraju 
18. vijeka pripadnost narodnom kolektivu u nekim sredinama 
vezivana je za određenu konfesiju. Dositej se tome suprotstavio 
i pokušao da, preko zajedničke jezičke osnove, veći dio južno- 
slavenskih naroda integriše u srpski etnos: ,, Govoreći Za naro- 
de koji u ovim kraljevstvam i provincijam živu, razumijevam 
koliko grčke crkve toliko i latinske sledovatelje, ne isključivaju- 
ći ni same Turke Bošnjake i Hercegovce, budući da zakon i ve- 
ra može se promeniti, ali rod i jezik nikada". Međutim, ova po- 
sljednja Dositejeva tvrdnja o postojanosti naroda i jezika u su- 
protnosti je sa istoriskim iskustvom iz koga je evidentno da su 
neki narodi i jezici asimilirani i nestali. 

Na navedenom Dositejevom stavu zasnovao je V. Karadžić 
svoj poznati propagandni tekst ,,Srbi svi i svuda"! koji je objavio 
šezdeset šest godina poslije Dositejeva Pisma Ljubeznom Hara- 
lampiju. Karadžiću je bio cilj da potvrdi granice ,,srpskog" jezi- 


! V. S. K., Srbi svi i svuda, u: Kovčežić za istoriju, jezik i običaje Srba 
sva tri zakona, Beč, u štampariji Jermenskoga manastira, 1849. 

ka koje je naznačio Dositej, pošto je smatrao da je to primarno 
sredstvo identifikacije naroda. Dositejevo (radikalno) ,,prepo- 
znavanje" ,,Srba" u drugim južnoslavenskim narodima, što je 
preuzeo i dalje potencirao V. Karadžić, postala je osnova za dje- 
lovanje , Ujedinjene omladine srpske", koja je Dositeja i Vuka 
zbog toga izdvajala kao tzv. ,,Srpsko sveto trojstvo" (Sava Ne- 
manjić, Dositej Obradović, Vuk Karadžić), pa ih je, kao glavno 
sredstvo srbizacije, forsirala u školskijem programima, a nji- 
hove združene slike su isticane u školama i drugim ustanova- 
ma. Dositejeva strategija za širenje ,,srpskog" ,,naroda" u osno- 
vije sofističke (srpske) istoriografije koja tretira crnogorsku po- 
vijest, kulturu i etnos kao dio srpskog korpusa. Na tu ideju na- 
slanja se romantičarsko uzdizanje raške (srpske) feudalne pro- 
šlosti, sa tendencijom da bi novu srpsku državu trebalo orga- 
nizovati na rezultatima starih (feudalnih) osvajanja. Takvu mi- 
sao, na primjer, sadrže neke pjesme episkopa i pjesnika Lukija- 
na Mušickog, S. Milutinovića Sarajlije i dr. 

Veoma sporo se otklanjaju slojevi starih zabluda i političkih 
tendencija (osobito kada dođe do njihovog spuštanja u narod); 
posebno se to teško događa u humanističkim naukama, kada je 
zaštita tih zabluda i tendencija u interesu vladajućeg sloja. Kada 
god su otvarana pitanja identiteta crnogorskog naroda, odno- 
sno osporavani falsifikati na kojima je izgrađena lažna svijest o 
sebi kod dijela crnogorskog naroda, u Crnoj Gori su se javljali 
politički otpori, osuđivana je naučna misao. Osim toga, posto- 
ji i problem recepcije: veći dio ljudi, kada jednom prihvati fal- 
sifikate, nove, naučno dokazane činjenice, koje se ne uklapaju 
u usvojeni model, osjeća kao nametanje. O ovoj inerciji svije- 
sti zapisao je misao D. Diderot — da žali prijatelje što će jednog 
dana, kad to bude potrebno, sve pogrješne stvari koje su nauči- 
li, morati zamijeniti istinom. Za ostajanje u obmanama i legen- 
darijama postoji više uzroka, a kad su Crnogorci u pitanju, ri- 
ječ je, prije svega, o otuđivanju povijesnih korijena — najstari- 
jeg dukljansko-zetskog perioda, koji je kooptiran u srpsku isto- 
riju, kao i tendenciozno definisanje docnijih crnogorskih isto- 

riskih slojeva kao ,,separatni" život (,podmlađenih"!) plemena, 
tj, kao ,,zaostali", nerazvijeni dio istorije ,,srpskog" naroda, i td. 

Pomenute stare falsifikate neki autori pokušavaju prevesti 
u formu , teoretskog" iskaza sa elementima ,,literarnog". Pošto 
ne raspolažu argumentacijom za dokazni postupak, da etno- 
nim Crnogorci svedu na , regionalno" značenje (neki od njih se 
i nesvjesno pridržavaju Dositejeva stava o , regionalnim" nazi- 
vima), oni ,podmlađuju" stare tvrdnje da srpski narod predsta- 
vlja ,osnovni tok", a crnogorski — ,, periferni", tj. da odnos iz- 
među istorije Srba i istorije Crnogoraca, čini odnos ,,bitnog" i 
,nebitnog". Da bi opravdali takav (negatorski) stav prema crno- 
gorskom narodu, oni afirmativno, kao primjer, navode unioni- 
stičke, nasilne postupke iz 19. vijeka, u nekim evropskim ze- 
mljama, koji su rezultirali ,simbiozom" različitih etnosa. Osla- 
njajući se na etatističku teoriju, ti autori, u skladu sa interesi- 
ma i ciljevima srpskih nacionalista, pripremaju anektiranje Cr- 
nogoraca i nekih drugih balkanskih naroda. Iako u tom kon- 
tekstu ne pominju F. Engelsa, može se primijetiti da se ti auto- 
ri naslanjaju na njegovu tezu (koja je u duhu 2. Internaciona- 
le) o diobi naroda na dvije grupe: prvoj, kad je u pitanju Evro- 
pa, pripadaju jaki, vladajući narodi (Englezi, Francuzi, Njemci 
i dr.) koji su dostigli znatniji civilizacijski uspon, a drugoj — za- 
ostali (,,primitivni") mali narodi (Bretonci, Baski, Velšani, za- 
padni i južni Slaveni, i dr.), čiji je opstanak anahron, pa je ,,pri- 
rodna" njihova asimilacija od strane vitalnijih naroda. Način 
nastajanja velikih evropskih država ima kao uzor F. Engels za 
dalje procese u Evropi, smatrajući nepoželjnim trajanje malih 
naroda. Primjer kada državna prisila postaje metod asimilaci- 
je manjih naroda nalazimo u Francuskoj, u kojoj je, za vrijeme 
revolucije (1791), proglašen francuski jezik državnim (do tada 
je samo oko polovine građana govorilo tim jezikom), a stanov- 
ništvo — Francuzima. Ostali jezici (provansalski, bretonski, ba- 
skijski i dr.) potisnuti su uz karakteristiku da su varvarski. Ta- 
da su poništene i granice bivših istoriskih oblasti u Francuskoj 
i izvršena je podjela na departmane koji su dobili nazive po hi- 

dronimima i oronimima, što je bio uzor kralju Aleksandru Ka- 
rađorđeviću pri podjeli Jugoslavije na banovine (1929). 

Nužno je skrenuti pažnju na vrste srpskih asimilacionih 
metoda, koje su se vremenom morale prilagođavati činjenici da 
je Crna Gora, vlastitim snagama, u 19. vijeku bila postala do- 
stojni međunarodni subjekat. Trebalo je ući u crnogorsko dr- 
žavno i društeno tkivo, u najznačajnije institucije, u kojima bi 
izvanjci radili na promjeni svijesti crnogorskog naroda o se- 
bi. Između više izvanjaca, treba skrenuti pažnju na ulogu Jo- 
vana Pavlovića, Vojvođanina, koji je radio na značajnim polo- 
žajima u Crnoj Gori, od 1878. do 1892. godine. Bio je urednik 
Glasa Crnogorca", direktor gimnazije i ministar prosvjete. Po- 
sebno je za izučavanje značajna uređivačka politika lista ,,Glas 
Crnogorca", koju su najduže vodili izvanjci (Simo Popović, Ste- 
vo Čuturilo, Jovan Pavlović, Božo Novaković, Miloš Živković, i 
dr.). O tome zvaničnom crnogorskom glasilu zapisao je ocjenu 
Dušan Vuksan, takođe izvanjac, da je časno ispunjavalo ,,svo- 
ju srpsku dužnost".? 

Jovana Pavlovića, jednog od učesnika osnivačke skupšti- 
ne Ujedinjene omladine srpske (1866), nazivali su savremeni- 
ci, zbog njegove aktivnosti, ,zanesenim" i ,vatrenim" Srbinom. 
Ovdje ćemo nešto reći o njegovim člancima o crnogorstvu, ko- 
je je objavio u ,Glasu Crnogorca", od 21. januara do 24. marta 
1884. godine. Pomenuti članci su značajni za razumijevanje ta- 
dašnje crnogorske političke scene, kao i po njihovim posljedi- 
cama na dalji tok događaja. To je vrijeme kada je jedna grupa 
crnogorskih emigranata u Srbiji, podsticana i novčano poma- 
gana, iz dispozicionog fonda, od srpskog režima, radila proti- 
vu crnogorske države, povezujući se sa nekim ličnostima u Cr- 
noj Gori koje su izražavale nezadovoljstvo prema zvaničnoj cr- 
nogorskoj politici. 


2? D. D. Vuksan, Pregled štampe u Crnoj Gori 1834-1934, Cetinje, 
1934, 47. 

Kralj Nikola je uviđao opasnost od srpskih protivljenja od- 
lukama Berlinskog kongresa; po toj propagandi priznate grani- 
ce Srbije su daleko uže od velikodržavnih pretenzija, pa je veliki 
dio ,,srpskih" teritorija ostao u ,tuđim" granicama. Shvatajući 
da je sve više postajala nerealna ideja o Crnoj Gori kao budu- 
ćem Pijemontu tzv. ,,srpstva", kralj Nikola pokušava da obez- 
bijedi opstanak crnogorske države, između ostalog i preko for- 
siranja pojma crnogorstvo kojim bi bio iskazan poseban iden- 
titet Crnogoraca. Imajući i ovo u vidu, on piše, od kraja 1881. 
do 1884, dramu Balkanska carica, koja sadrži tu političku tezu. 
Tokom rada na drami, kralj Nikola je čitao u Dvoru odlomke 
pred grupom intelektualaca, vršeći na taj način provjeru svo- 
jih političkih stavova. U Balkanskoj carici pominje se više pu- 
ta crnogorstvo (Ti si naše crnogorstvo / uzvisio na visoko"; ,,da 
crnogorstvo svoje ističe"; ,crnogorstvo pred njom blista"; ,,Ko 
crnogorstvu ne bio vjeran / bogom i ljud'ma svud bio tjeran"; 
,genij crnogorstva", i td.). Pored ostalih poruka ove program- 
ske drame (forsiranje crnogorskog pijemontstva, jačanje rodo- 
ljublja, i dr), smisao Balkanske carice je, dakle, i u isticanju cr- 
nogorstva kao posebnosti. 

Na pomenutim književnim sijelima u Dvoru prisustvovao 
je i Jovan Pavlović, prateći nastajanje toga dramskog djela. Pa- 
vlović je, kao predsjednik Cetinjske čitaonice, inicirao da njena 
dramska sekcija priredi prvu predstavu Balkanske carice, što je 
realizirano u januaru 1884. godine, u kojoj je i sam igrao ulogu 
kneza Peruna. Može se pretpostaviti da je kralj Nikola sugerirao 
J. Pavloviću da napiše članke o crnogorstvu, nadajući se da će ri- 
ječ jednog Srbina, izvanjca, jače djelovati na srpske propagatore. 

Jovan Pavlović je u pomenutim člancima insistirao da na 
Starim korijenima" treba stvoriti , novu Crnu Goru", što znači 
da treba iskoristiti mir da se zemlja izgradi, tj. da se, od ratnič- 
ke, formira moderna država. Polazio je od konstatacije da je u 
Crnoj Gori formirano ,,životno načelo: crnogorstvo", smatraju- 
ći da je njegov sadržaj čojstvo i junaštvo. Pavlović je u člancima, 
koji su programskoga karaktera, istakao slijedeće: 1) za opšti 

napredak države nužna je ,harmonična radnja svijeh faktora i 
svijeh sastavnih dijelova njenih". Dalje on veli da je za ,,prezira- 
nje, ili bolje reći za progon (je) ono što škodi cjelini". — 2) Pošto 
Crna Gora, nakon rata 1876-78, ima ravnice, župe, planine, šu- 
me, jezera, primorje, to znači da je sposobna za kulturu i civili- 
zaciju, a konačno priznanje njene nezavisnosti uvelo je crnogor- 
sku državu ,,u struju ostalog svijeta", sada je potreban ,,postoja- 
ni, smišljeni i razumni unutrašnji rad". — 3) Pavlović upozora- 
va da su stare generacije, koje su ginule kroz vjekove da održe 
crnogorstvo, sačuvale i predale Crnu Goru sadašnjoj generaciji, 
pa zaključuje: ,Crnogorstvom je dakle održana Crna Gora. Mi 
smo je naslijedili. Čim ćemo je mi održati i predati u nasljedstvo 
svojim potomcima? U prvoj liniji opet crnogorstvom". On kon- 
statuje da ima ljudi koji misle da Crna Gora može opstati samo 
onakva kakva je bila u prošlosti, te da se crnogorstvo samo s ti- 
jem stanjem slaže. Međutim, J. Pavlović tvrdi da kultura i civi- 
lizacija ,, ne mogu ubiti crnogorstvo", već da treba prihvatati od 
civilizovanih naroda sve ono što je zdravo i korisno. 

Pošto je naglasio značaj crnogorstva, Pavlović prvi, prema 
dosadašnjim istraživanjima, definiše sadržaj toga pojma, pa 
kaže da — ,ono nije samo junaštvo nego i čojstvo (humanost)", 
tj. čojstvo označava ,,pojam napretka, uljudnosti, kulture i ci- 
vilizacije". Što se tiče pojma junaštvo, Pavlović kaže da prava 
civilizacija uči narode i junaštvu. Dovršavajući to objašnjenje, 
on kaže: kad su ti elementi ,,u slozi, sastavljaju ideal crnogor- 
stva". D. Martinović i R. Šuković, autori monografije o Jova- 
nu Pavloviću,? misle da je do tog određenja čojstva i junaštva, 
koji čine ,,specifičnosti crnogorskog individualiteta", on došao 
prisustvujući, kao i Marko Miljanov Popović, razgovorima u 
Dvoru, đe je glavnu ulogu imao kralj Nikola. Docnije je Mar- 
ko Miljanov pristupio pisanju knjige Primjeri čojstva i juna- 
štva, koja je posthumno objavljena 1901, želeći da preko uzor- 


3 Jovan Pavlović — Život i djelo, Novi Sad, 1988. 


42 


OPET CRNOGORSKE TEME 


nih primjera iz života učvrsti te pojmove, obezbijedi im traj- 
nost. Simo Popović, takođe izvanjac iz Vojvodine, a zatim i Vi- 
do Latković, misle da su Pavlovićevi članci nastali po sugesti- 
ji kralja Nikole. 

Serija članaka Jovana Pavlovića javila se pet godina nakon 
Berlinskog kongresa, na kome je konačno priznata crnogorska 
državna nezavisnost, što je izazvalo kod srpske elite pometnju 
jer je taj čin (priznanje) otežao realizaciju njihovog velikodr- 
žavnog projekta. 

Pavlovićevi članci o crnogorstvu izazvali su otpore, slične 
reakcijama, koje su danas prisutne, na tretman crnogorske is- 
toriske tradicije dukljanskog perioda. Javili su se napadi u tada- 
šnjoj srpskoj štampi, što opisuje u Bilješkama jednog pisca Simo 
Matavulj,' izvanjac koji je radio u Cetinju od 1881, do 1887. Po- 


4 S. Matavulj, Bilješke jednog pisca, Beograd, 1939, s. 224-225: ,,Ta- 
da počeše izlaziti u 'Glasu Crnogorca" oni famozni članci o Crnogor- 
stvu, koji onako nemilo odjeknuše u srpskom novinarstvu i izazvaše 
negodovanje u naprednijoj crnogorskoj omladini, — jer, ne treba se va- 
rati, i u ono doba sva prosvijetljena crnogorska omladina bješe zapo- 
jena srpskim i čovječanskim naprednijim idejalima. U tim člancima 
tvrdilo se da je 'Crnogorstvo' pojam i organizam zaseban, koji ima sve 
uslove opstanka i razvića, bez potrebe da se oslanja na drugo što. Da- 
kle, Crna Gora, kroza svoj službeni organ, odricala se svoje istoriske 
misije. Doduše, kroz dijalektičarske tančine i doskočice, moglo se tu- 
mačiti i drukčije, ali je naše novinarstvo, kao god i mi gore, razumi- 
jevalo samo na jedan način, prirodni. Mi, gore (misli na Crnu Goru, 
jer je tada S. Matavulj radio i živio na Cetinju — primj. D. R.), razbija- 
smo glavu šta li dade povoda tome i dokučismo da se tim i tako od- 
govara biogradskoj naprednjačkoj štampi, koja prebacivaše Crnoj Go- 
ri neopravdane težnje i pretenzije. To doznasmo okolišno, jer cenzura 
ne propuštaše biogradske listove. Ali nagađasmo još da se tim hoće i 
da se ugodi ili dodvori njekom drugom, zbog kakve političke ili druge 
nužde. Svakako, potonji politički ili kulturni istorik, koji se bude slu- 
žio Glasom Crnogorca" (a moraće se služiti), naći će se u čudu. Član- 
ke je pisao urednik, a za to vrijeme nije dolazio u društvo. Svi znatniji 
srpski listovi digoše graju, a to se, može biti, i htjelo". 

što se preselio u Srbiju, nepovoljno je pisao, u pomenutoj knji- 
zi, o Crnogorcima i Crnoj Gori; čak je bio počeo rad na satirič- 
nom romanu Mavritanija (1899), u kome je namjeravao da opi- 
še svoj boravak u ,Jamini" (Cetinju). U pomenutoj studiji o to- 
me periodu rada S. Matavulja, Vido Latković konstatuje da je 
on djelovao protivu Crne Gore pošto je napuštio,' a njegove pri- 
povijetke i roman Uskok, koje je pisao u Crnoj Gori, daju dru- 
gu sliku o toj sredini. Matavulj napada Pavlovićevu koncepciju, 
posebno negativno ističući njegove riječi da je Crna Gora ,,or- 
ganizam zaseban koji ima sve uslove opstanka", optužujući ga 
za separatizam. On piše da su Pavlovićevi članci izazvali ,,ne- 
godovanje u naprednijoj crnogorskoj omladini", objašnjavaju- 
ći termin naprednija, da su to oni (omladinci) koji su ,,zapoje- 
ni srpskim i čovječanskim naprednijim idejama". Matavulj za- 
okružuje svoj odnos prema Crnoj Gori kada kaže da se preko 
Pavlovićevih tekstova Crna Gora odriče ,,svoje istoriske misije", 
tj. da ostane u položaju ratnog logora za oslobođenje i odbranu 
,srpstva", što su joj namijenili srpski romantičari i nosioci ide- 
je da Srbija odigra ulogu južnoslavenskog Pijemonta. Pavlovi- 
ćev stav o velikim privrednim potencijalima Crne Gore koji će 
omogućiti njen samostalan ekonomski uspon, rušio je tezu da 
crnogorska država ne može ekonomski opstati. Za neutraliza- 
ciju uticaja Pavlovićevih tekstova, Matavulj predlaže budućim 
autorima da pišu ironičnim tonom na koji su, kako misli, najo- 

Pavlović je godinu dana prije objavljivanja tih članaka ne- 
kim (političkim) akterima uputio poruku da ,Crnogorci osta- 
ju Crnogorci i na dalje". 

Stav srpskog Dvora i vladajućeg sloja prema crnogorskoj 
državi sadržan je u invektivnoj knjizi Nekoliko krvavih slika iz 
albuma Petrović-Njegoševog doma," koju je naručio i finansi- 


? V. Latković, Simo Matavulj u Crnoj Gori, Skoplje, 1940. 
$ Beograd, 1898. 

rao srpski Dvor, jer se bilo došlo do zaključka da se Crna Gora 
otrže od tzv. srpstva. Cilj je bio da se moralno uništi crnogor- 
ski Dvor i da se neutralizira svaki pomen o crnogorskoj indi- 
vidualnosti. Crna Gora je u knjizi označena kao ,,mlađa sestra" 
Srbije, pa da ,,starijoj sestri" mora da duguje ljubav i odanost — 
uz najveće strahopoštovanje". U ovoj knjizi-paskvili osuđivan 
je ,nesrpski rad Njegoševog doma", iznosi se tvrdnja da je kralj 
Nikola htio pokazati da je ,crnogorstvo veće i od slovenstva, a 
kamo li od srpstva". Savo Ivanović i drugi sudionici u pisanju 
te knjige odlučni su da ne mogu mirno gledati kako kralj Ni- 
kola, kome je Crna Gora ,,spahiluk", od naroda stvara ,,ludač- 
ke robove i udvorice". Pomenuta knjiga je okrenuta protiv cije- 
le crnogorske dinastije koja je nazvana ,vašljivim "plemićima" i 
lupežima". Ironizirajući sadržaje i karakter lista , Glas Crnogor- 
ca", paskvilanti izričito aludiraju na tekstove o crnogorstvu J. 
Pavlovića, kada citiraju riječi da je ,,srpstvu spas jedino u crno- 
gorstvu". Suprotstavljajući se stavu Pavlovića, autori ove knji- 
ge kažu da kralj Nikola , izdajnički" pokušava da srpstvu pret- 
postavi ,zamišljeno i suludasto crnogorstvo", a zatim zaključu- 
je da, dok postoji Srbija, ideji kralja Nikole o crnogorstvu ,,ne- 
ma i ne može mjesta biti". Po sadržaju nekih dijelova knjige, je- 
zičkim i stilskim osobenostima, može se zaključiti da je u redi- 
govanju značajan udio imao Simo Matavulj, koji je, iste godi- 
ne kad je štampana knjiga Nekoliko krvavih slika iz albuma Pe- 
trović-Njegoševog doma, počeo u ,Letopisu Matice srpske" ob- 
javljivati svoje Beleške jednog pisca. 

Pojam crnogorstvo nije nov, jer ga, od Crnogoraca, prvi ko- 
risti Njegoš; u pjesmi ,, Zarobljen Crnogorac od vile" (1833) dva 
puta ga pominje: ,od Lovćena Crnogorstva vila" i ,,iz prosute 
krvi Crnogorstva". Iz konteksta se vidi da je crnogorstvo u ovoj 
Njegoševoj pjesničkoj interpretaciji — junaštvo. 

Dvadeset dvije godine prije Pavlovićevih članaka, u vrijeme 
teškog crnogorsko-turskog rata (1862), vojvođanski književnik 
Jakov Ignjatović napisao je članak pod naslovom ,,Slava crno- 
gorstva" koji je publikovao u novosadskom listu ,,Sloga". Pavlo- 

vić se, u stvari, pridržava Ignjatovićevog viđenja crnogorstva i 
njegove ,,uloge" u tzv. ,,srpstvu". 

Braneći se od napada u štampi, Pavlović koristi Ignjatovi- 
ćevu formulaciju: ,,Srpska državna ideja može se samo tako 
ostvariti, ako se ceo srpski narod pocrnogorči". Dalje, služe- 
ći se Ignjatovićevim tekstom, on prilagođava svojoj koncepci- 
ji njegove tvrdnje: ,,Ko neće crnogorstvom da liječi srpstvo, taj 
hoće da mu srpstvo postane poruga sebi i svijetu i tuđa metla". 
Radeći u Crnoj Gori i upoznajući osobine i prošlost crnogor- 
skog naroda, Pavlović je shvatio da predstoji dugi proces asi- 
milacije Crnogoraca i lomljenja njihovog individualiteta, pa je 
prihvatio zaobilazni put koji u svom tekstu nudi Jakov Ignjato- 
vić, kao i ulogu crnogorskog naroda kao moralnog terapeuta u 
,srpstvu". Ta zavaravajuća ideja, koja je bila ,laskava" i prima- 
mljiva za dio uglavnom neuke populacije, bila je kobna i doni- 
jela je diobe u crnogorskom narodu. 

Pavlović u svojim tekstovima upućuje poruku i srpskim pi- 
jemontistima, kad kaže da Crnoj Gori ne odgovara vladalac ko- 
ji bi samo tijelom bio na crnogorskom prijestolu, već samo pra- 
vi Crnogorac. To znači da tadašnja aktuelna srpska dinastija 
Obrenović, kao i ona koja je bila u egzilu (Karađorđević) ne 
treba da priželjkuju posijedanje crnogorskog prijestola jer se na 
njemu ne mogu održati. 

Može se zaključiti da J. Ignjatović i J. Pavlović pripadaju 
grupi koja je dograđivala ,vojvođanski romantičarski kult" o 
Crnogorcima, kako ga naziva istoričar N. Radojčić, čije počet- 
ke nalazi u prvim brojevima ,,Letopisa Matice srpske". U Srbi- 
ji taj kult nije mogao biti prihvaćen jer se suprotstavljao politič- 
kom (velikodržavnom) programu. Rad srpske agitacione mre- 
že bio je usmjeren na stvaranje uslova za širenje granica Srbi- 
je ,od Senja do Iskra i od Soluna do Pešte". Srpska vlada je ini- 
cirala i finansirala publicistiku koja je bila podređena tome ci- 
lju. Istovremeno, srpska diplomatija je djelovala u centrima ve- 
likih sila, da osigura ,,pravo" Srbiji na širenje granica. Takav rad 
može se ilustrovati knjigom Miroslava Spalajkovića La Bosnie 

et Hercegovine," u kojoj napada odluke Berlinskog kongresa, 
ali kaže da Evropa neće spriječiti stvaranje ,velike" Srbije. Spa- 
lajković obmanjuje francuske čitaoce kada nabraja i Crnu Goru 
kao zemlju u kojoj žive , isključivo" Srbi. 

Za tekstove Ignjatovića i Pavlovića može se reći da pripada- 
ju dokumentima koji su doprinijeli nastajanju tragične i istori- 
ski neutemeljene dvojne svijesti kod jednog dijela crnogorskog 
naroda. Taj dio Crnogoraca ponaša se kao ,,stalni kadar" srp- 
skog velikodržavnog programa. Pripadnici toga ,,kadra" vide u 
naturanju crnogorskom narodu Srpske pravoslavne crkve i na- 
ziva srpski jezik — dovoljno elemenata za negiranje njegovih et- 
ničkih obilježja, kulturnog nasljeđa i mogućnosti organizova- 
nja vlastite države. 

Pojam crnogorstvo formiran je kao pojmovi srpstvo i hrvat- 
stvo, ali autori koji ga ističu i objašnjavaju, vide ga sa užim zna- 
čenjem u odnosu na pojam srpstvo, kome je dodat asimilator- 
ski smisao etničke odrednice, kojoj je namijenjeno daleko šire 
značenje od onoga koje bi se objektivno odnosilo na srpsku po- 
pulaciju. U člancima o crnogorstvu J. Pavlovića, kao i u navede- 
nom tekstu J. Ignjatovića, pojam crnogorstvo je bez istoriskog, 
kulturnog i etničkog sadržaja, sveden na čojstvo i junaštvo. Za 
moral čojstva i junaštva J. Skerlić kaže da je ,veoma prost: bi- 
ti junak, prkositi smrti (...), držati reč, štititi gosta". Smisao ko- 
ji je dat pojmu crnogorstvo (čojstvo i junaštvo), bio je u skla- 
du sa ulogom koja je namjenjivana crnogorskom narodu. Ta- 
ko sužen, lišen kulturno-istoriske i etničke dimenzije, ovaj po- 
jam (crnogorstvo) postao je apstraktan, a njegov sadržaj (čojstvo 
i junaštvo) lako prenosiv na druge sredine, pa nije mogao bi- 
ti osnov za izgradnju cjelovite crnogorske nacionalne svijesti. 


ČASOPIS ,, MATICA", BR. 21, CETINJE-PODGORICA, PROLJEĆE 2005, 27-36. 


7 Pariz, 1899. 

NAMETNUTE ,,ISTINE" usvajaju pojedinci koji su podlegli 
ideologiji i ne služe se svojim razumom, pa se plaše istraživač- 
kog puta. Nijesam u zabludi da pogrešno učenje mogu ovijem 
tekstom pobiti jer se, kako kaže Gete, ono i , Zasniva na ubje- 
đenju da je laž istinita"!'. Negatora crnogorskog naroda, različi- 
tih intelektualnih nivoa, ali slične političke usmjerenosti, bio je 
veliki broj za posljednjih sto godina. Crnogorce progoni irska 
sudbina, tj. , politička, kulturna, religiozna opozicija kao život- 
na atmosfera". Takva osporavanja crnogorskog naroda javljaju 
se u raznijem oblicima, od radnja koje imaju naučnu formu do 
novinskih članaka. Takav odnos nalazimo i u jednom nedavno 
publikovanom intervjuu,? u kome se istoriska i kulturna pro- 
šlost crnogorskog naroda svodi na problem pojedinaca koji sa- 
mo ,,žele" da se ošjećaju ,,kao posebna nacija". Ovđe je učinjena 
logička omaška jer pojedinci se mogu ošjećati dijelom kolekti- 
va, tj. pripadnicima određene nacije, a ne i ,, nacijom". Posebno 
su agresivni u tome negiranju crnogorski potuđenici: oni isti- 
ču svoje crnogorsko porijeklo da bi sugerirali da im je poznato 
sve o crnogorskoj prošlosti, kao i da zbog svog porijekla imaju 
posebna prava na negiranje autohtonosti crnogorskog naroda. 

Crnogorska dijaspora koja je nastajala za posljednjih pet 
stoljeća, rađala je potudenost; iz nje su se izdvajali pojedinci 


1 J. P. ECckermann, Razgovori s Goetheom, Zagreb, 1950. 
7? E. R. Curtius, Evropska književnost i latinski srednji vijek (1948). 
3 Intervju prof. dr Lj. Tadića, ,,Start", br. 537, Zagreb, 1989. 

kao najljući protivnici sopstvenog naroda. Ovo se može doku- 
mentovati od sredine 12. vijeka, na osnovu svjedočanstava koja 
se nalaze u Kraljevstvu Slavena Popa Dukljanina. Poznato je vi- 
še primjera bjekstva pojedinih Crnogoraca u turske insule-gra- 
dove, odakle su vodili borbu protiv svojega naroda. Potuđeni 
Crnogorci bili su beskompromisni, što se može objasniti i nji- 
hovim statusom i nuždom stalnog dokazivanja pravovjernosti 
onima u čiju su se službu stavili. Iseljenici su podvrgavani pro- 
cesu asimilacije, pa su u nekijem slučajevima morali odustajati 
iod svojih pezimena. Vuk Karadžić je zabilježio da u Crnoj Go- 
ri i Hercegovini narod ima ,,svoja prezimena kojima se porodi- 
ce pozivaju od koljena na koljeno kao i u ostaloj Evropi; u Srbiji 
pak toga običaja do našeg vremena nije bilo, nego se svaki pozi- 
vao po svome ocu"; crnogorski doseljenici su izvrgavani poru- 
zi zbog svojih prezimena pa su ih , malo po malo poizostavlja- 
li, a gdjekojima ako se i spominjalo staro prezime, najviše su ih 
kao poruge radi njime nazivali".! Poznati su imperijalni meto- 
di likvidacije naroda, preko uništavanja njihove kulture i isto- 
rije, što znači pretvaranje u nedefinisanu masu, da bi se mogao 
izvršiti asimilacioni proces. 

Oni autori koji negiraju crnogorski narod, njegovu indivi- 
dualnost, a borbu Crnogoraca protivu srpskih asimilatorskih 
projekata vide samo kao odbranu istoriske i državno-pravne 
crnogorske tradicije, a ne i etničke posebnosti, takav svoj stav 
izvode iz jednog stanja duha koje je smišljeno pripremala gara- 
šaninovska birokracija kroz školstvo, udruženja (militantna), 
crkvenu propagandu i kulturnu djelatnost, pa i naučnu, iako 
oskudnu i ograničenu. 

Protivnici egzistencije crnogorskog naroda pokušavaju pro- 
naći razne aspekte negacije: preko učvršćivanja naziva (,,srp- 
skog") jezika u prvoj polovini 19. stoljeća, svođenja etnika Cr- 
nogorci (Dukljani/Zećani) na geografsku odrednicu, nomina- 


+ Vuk Stef. Karadžić, Srpski rječnik, Beograd, 1935, s. 588-589. 

cije crnogorske književnosti pod tuđijem imenom, izjednača- 
vanja konfesiske i narodne pripadnosti, otuđivanja kulturne 
tradicije, nametanja tuđih sakralnih i svjetovnih kultova. Je- 
dan od primjera je oduzimanje adekvatnog značenja složenici 
,Slaveno-serbski", koje je ona imala kada je nekoliko puta upo- 
trijebljena u crnogorskoj epistolarnoj literaturi, od sredine 18. 
vijeka. Izvorna je semantika ove složenice: vjerska pripadnost, 
što se vidi iz jedne radnje objavljene u trećoj deceniji 19. vijeka, 
đe je pod pojmom ,,Slavenoserbsko koljeno" podrazumijeva- 
no južnoslavensko stanovništvo u kome je pravoslavlje potpu- 
no (ili u jednom stepenu) bilo ovladalo, među koje se kao pri- 
padnici nabrajaju Bugari, Srbi, Bosanci, Crnogorci, Slavonci i 
Dalmatinci. U tom značajnom tekstu stoji objašnjenje da se ovo 
,Slavenoserbsko koljeno" naziva i ,iliričesko" — čije prostira- 
nje, prema tome objašnjenju, na sjeverozapadu potpuno odgo- 
vara granicama jurisdikcije Pećke patrijaršije do turskog sloma 
pod Bečom (1683). U pomenutom tekstu data je posebno i gru- 
pa naroda koji pripadaju ,,slavenskom koljenu", u koje su ubro- 
jani narodi koji su pretežno katolici — Hrvati i Slovenci." Ter- 
min ,,slavenoserbi", dakle, samo je prividno etnikon, jer ozna- 
čava Južne Slavene koji pripadaju pravoslavnoj crkvi. 

Neki istoričari i ideologizirani agitatori multipliciraju po- 
mene srpskog imena u Crnoj Gori, ne ulazeći u njihov karakter 
i provenijenciju, pa ih prenose i na vrijeme prije 18. vijeka; me- 
đu tim pomenima koji su pribrani kao argumentacija (ukupno 
37 do Njegoša) ima, pored ostalog, starih i novih falsifikata, ko- 
ji se meću, u nedostatku originalnih iskaza, u usta poznatijim 
crnogorskim ličnostima. Falsificiran je zapis na moračkom no- 
mokanonu, iz Ilovičke krmčije (1262): izbačen je tekst o episko- 
pu Neofitu i ubačen pomen Save Nemanjića! 

Čine se falsifikati i pri transkripciji riječi, pa se pridjev srski 
(znači: hrabro) štampa u obliku ,,srpski". Jedan od glavnih ,,ar- 


5 Časopis ,,Serbski letopisi"", Budim, 1924. 

gumenata" u tvrdnjama da je crnogorski narod dio srpskog je- 
ste pripadnost većeg dijela Crnogoraca pravoslavnoj konfesiji. 
Zato je ljutito napadan svaki pokušaj iznošenja činjenica, kao 
što je ona da je Crnogorska pravoslavna crkva bila autokefalna 
sve dok nije ukinuta i prisajedinjena Srpskoj pravoslavnoj cr- 
kvi. Likvidacijom crnogorske države (1918), stvoreni su uslovi 
za poništenje i autokefalne Crnogorske pravoslavne crkve, što 
je planirao N. Pašić još dok je srpska vlada bila u izbjeglištvu, 
u vrijeme rata. Iz cijelog toka događaja, jasno je da je državna 
vlast tada formirala Pećku patrijaršiju, poništivši autokefalne 
crkve. Na taj način crnogorski je narod izgubio instituciju koja 
je odigrala osobitu ulogu u njegovoj istoriji od početka 17. vije- 
ka. Crnogorska vlada nakon drugog svjetskog rata, kada je vra- 
ćen dio državnog suvereniteta, nije došla na misao da vasposta- 
vi autokefalnu CPC. 

U samostalnoj državi bila je samostalna (autokefalna) i Cr- 
nogorska pravoslavna crkva, pa je Crnogorska Država donosi- 
la suverene odluke, kao što je uspostavljanje (1886) konkordata 
sa Vatikanom; potpisivanje toga konkordata izazvalo je proti- 
vljenje nekih pravoslavnih država i crkava; uz to je slijedilo ob- 
manjivanje da se Crna Gora okrenula Zapadu, što je korišće- 
no pri formiranju tajnih planova, usmjerenih protivu crnogor- 
ske države. 

Akteri negiranja crnogorskog (i nekih još) naroda koriste 
sintagmu ,,Srpske zemlje" koja ima asimilatorski smisao, jer 
među te zemlje uračunavaju i Crnu Goru (Duklju, Zetu). Po- 
trebno je napomenuti da među ,,srpske zemlje" crnogorsku te- 
ritoriju nijesu ubrajali ni srpski feudalni vladari i najveći crkve- 
ni velikodostojnici, što je iskazano u njihovim titulama, u koji- 
ma posebno tretiraju Crnu Goru." 


$ Stefan Prvovjenčani se titulirao — ,veliki kralj... vse srbske ze- 
mlje (dakle, u jednini — primj. D. R.) i Dioklitije". Uroš se potpisivao 
kao ,kralj vse srbske zemle i pomorske"; kraljevi Dragutin i Milutin 
imali su istu titulu kao njihovi prijethodnici; Dušan se potpisivao: 

Adam Čartoriski (Czartoryski), bivši ministar carske Rusi- 
je, docnije vođa poljske emigracije, u želji da onemogući ruski 
prodor na Balkan, u svom memorandumu preporučivao je Sr- 
biji da, uz pomoć Turaka, osvoji i prisajedini okolne oblasti. Po- 
menute ideje Čartoriskog razradio je Franjo Zah, a redigovao 
Ilija Garašanin (1844), u tajni politički program Srbije ,,Načer- 
tanije", s kojim se javnost upoznala tek 1906. godine. Ideje ,,Na- 
čertanija" su realizirane u propagandi, kulturi, političkom ži- 
votu Srbije. U Crnu Goru su dolazili izvanjci, upućivani sa Za- 
datkom da rade na realizaciji toga tajnog programa. Zato je vla- 
da vazalne Kneževine Srbije gledala u svaki uspjeh Crne Gore 
kao na umanjivanje mogućnosti realizacije imperijalnog cilja, 
što je u kasnijem razdoblju još više zaoštravano. 

Samo tri godine nakon Berlinskog kongresa i međunarod- 
nog priznanja Crne Gore i Srbije, dolazi (1881) do organizirane 
borbe dijela crnogorske omladine koja se školovala u Beogradu 
i crnogorske emigracije — protivu crnogorske države. Formiran 
je Glavni odbor koji je radio ,,po direktivama srpske vlade". Po- 
sljedica djelovanja te emigracije je i bombaška zavjera (1907), 
kada su iz Srbije prenijete bombe na Cetinje, s ciljem da se li- 
kvidira crnogorski Dvor, vlada i izazove pobuna. Po planu tada 
je Crna Gora trebala biti uvrštena u akciju srpskih četnika ko- 
ji su djelovali po Makedoniji i na Kosovu, pa je bio pripremljen 
njihov upad preko crnogorske granice. 

Reokupacija Crne Gore od strane srpskih trupa (1918), tzv. 
bijeli teror nad crnogorskim narodom, razaranje kulturnih in- 
stitucija, raseljavanje i potpuna ekonomska bijeda — ostavili su 
duboki trag u crnogorskom narodu. Između dva svjetska ra- 
ta stvorena je platforma osude za ,,separatizam" svakoga Crno- 
gorca koji bi isticao identitet crnogorskog naroda. Tako, pro- 


skral vseh srbskih i pomorskih zeml". Titule crkvenih velikodostoj- 
nika odgovarale su vladarskim titulama koje sam, kao primjere, na- 
veo. Tako je Sava Nemanjić, prvi arhiepiskop, imao titulu ,,preosvešte- 
ni arhiepiskop vse srbske zemlje i Pomorske". 

srpska struja u Crnoj Gori pokušava da negira činjenice iznije- 
te u štampi (1924) da velika Antanta nije priznala prisajedinje- 
nje Crne Gore Srbiji, te izjavu engleske vlade da ne priznaje taj 
čin, pa da iz toga izlazi zaključak da je crnogorsko pitanje in- 
ternacionalno. 

Svijest Crnogoraca o sebi je konstantno u procijepu politi- 
ke: izloženi su asimilaciji, planski od nastanka (srpskog) tajnog 
političkog programa ,,Načertanija". To se zbiva u razdoblju ka- 
da traje uspon kritičke istoriografije; a opšte stanje istoriske na- 
uke, poznato je, bilo je u prvoj polovini 19. vijeka između legen- 
de, deseteračke pjesme i prvih kritičkih saznanja. To je vrijeme 
lakog širenja legenda, kada je Njegoš uspio da kod Crnogoraca 
proširi kult Miloša Obilića. Česti ratovi i bojevi donosili su no- 
ve talase epskih pjesama koje su potiskivale starije pjesme, i ta- 
ko je ostajala samo svijest o stalnoj borbi i košmaru istoriskih 
zbivanja, od kojih su neka starija dobijala formu legendarija. 
Docnije, do našeg vremena, istoriske su nauke ostajale pod pri- 
smotrom političkog oka, te je sporo dolazilo do objektivne veri- 
fikacije fundamentalnih pitanja, kao što je etnogeneza naroda. 
Cjelokupna crnogorska istoriska i kulturna prošlost tretirana je 
kao dio ,,srpske", pa je iu nedavno publikovanoj Istoriji srpskog 
naroda crnogorska prošlost kooptirana u srpsku. U prvom iz- 
danju Enciklopedije Jugoslavije nije postojala natuknica Crno- 
gorci, pa me šutnja o tome u Crnoj Gori izazvala da obavijestim 
javnost o tretmanu crnogorskog naroda, zbog čega sam bio iz- 
ložen osudama." Sve nove generacije Crnogoraca nijesu mogle 
steći znanja o istoriskoj i kulturnoj pošlosti svoga naroda. 

Crnogorsko nacionalno pitanje stalno vraća na početak 
jedna grupa istoričara, većinom porijeklom Crnogoraca, što 
utiče na rasipanje snaga da se ostvaruju krupni naučni projek- 
ti. Jedini crnogorski ,,Istorijski institut" formiran je nakon dru- 
gog svjetskog rata da bi bila istraživana samo novija istorija, što 


7 D. Radojević, Enciklopedijske nedosljednosti, Književne novine, 
br. 294, Beograd, 4. feb. 1967, 8. 

znači da je starija istorija prepuštena drugim sredinama. Janko 
Pleterski tačno primjećuje da je pitanje etnogeneze Crnogoraca 
u posljednjim godinama, od naučnog postalo izrazito politič- 
ko pitanje". Treba još napomenuti da su naučni radnici i poli- 
tičari koji su osuđivali knjigu Špira Kulišića?, između mnogo 
dezinformacija, uporno ponavljali da je Kulišić u svojoj knji- 
zi tvrdio kako su Crnogorci , ilirskog" porijekla. Taj ,dopisani" 
detalj imao je efekta kod jednog dijela Crnogoraca koji nijesu 
čitali Kulišićevu knjigu, a koji su dugom propagandom uvjere- 
ni u slavensku čistotu svoje krvi. O simbiozama naroda na Bal- 
kanu piše, pored starijih autora, i srpski naučnik Tatomir Vu- 
kanović, koji je napisao da su Srbi ,,u svoju etnogenezu utkali 
dardanski etnos", a da se ,,crnogorski narod temelji na ilirskoj 
etnogenezi". 


START", BR. 539, ZAGREB 16. 09. 1989, 76-77. 


S J. Pleterski, Nacije. Jugoslavija, revolucija, Beograd, 1985, 196. 
9 Š. Kulišić, Etnogeneza Crnogoraca, Titograd, 1980. 
10 T. Vukanović, Etnogeneza Južnih Slovena, Vranje, 1974. 

IAKO JE PISANO O anahronosti tzv. ,,plemenskog" okupljanja 
u Crnoj Gori, ukazivano da je takav vid organizovanja retro- 
gradan, narasla samosvijest Crnogoraca i podsjećanje na dugu 
crnogorsku državnu tradiciju bilo je izazov za anticrnogorsko 
(militantno) okupljanje po nekijem regijama (,plemenima"!) 
dijela (neukog) naroda. Njegovo , intelektualno" vođstvo, glav- 
ni akteri, dovršilo je organizacionu piramidu. Inicijalni štab to- 
ga okupljanja, koji se nalazi u Srbiji, planirao je da ,,plemena" 
odigraju krupnu ulogu u crnogorskom društvenom životu: da 
budu posljednja odbrana (starog) plana o stvaranju , velike" Sr- 
bije. Autori te ,plemenske" asocijacije, iako je ona sastavljena 
od prosrpskih partija, daju joj nadpartijski smisao, pokušavaju- 
ći da stvore iluziju o postojanju njene ,,žive" istoriske dimenzi- 
je. Zato je izabran Manastir Morača za ,,plemensko" okupljanje 
(u obliku prijetnja postignutom nivou društvene svijesti), da bi 
se ,uspostavila" veza sa nemanjićkim periodom, a ujedno tu je 
sadržana i poruka da iza toga stoji Srpska pravoslavna crkva, 
da ona pokriva crnogorsko tlo i presuđuje o crnogorskom na- 
rodnom i državnom biću. Između ostalog, trebalo je sugerira- 
ti inostranijem faktorima, i samijem Crnogorcima, da je Crna 
Gora uvijek bila samo na stepenu saveza (,,srpskih") plemena. 

Proučavanjem autohtonog puta crnogorskog društva, bez 
etnoloških politiziranih šema, dolazi se do zaključka da ple- 
mena osamnaestog vijeka nijesu ništa drugo do transformisani 
oblik srednjovjekovnih župa, upravnih (teritorijalnih) jedini- 
ca, koje opisuje u svom poznatom spisu, sredinom 12. stoljeća, 

Pop Dukljanin. U velikodržavnim (srpskim) krugovima, i na- 
učnim institucijama, stalno se vrši noveliranje planova za po- 
ništavanje crnogorskog naroda, sistematično se radi na vraća- 
nju ere Andrije Radovića, održavanjem podjele na dvije (kon- 
fliktne) težnje: nosilaca srpskog plana za aneksiju Crne Gore, 
i druge koja je za puni povratak samostalnosti. Srpski plan se 
naslanja na dio Crnogoraca, potuđenika koji su, stekavši uni- 
tarnu svijest, stalno dovođeni u situaciju da moraju dokaziva- 
ti svoju ,,srpsku" pravovjernost, obaveznim iskazivanjem ani- 
moziteta prema afirmaciji crnogorskog naroda. Blizak njima je 
onaj sloj koji je privikavan na obdržavanje privida države, zava- 
ravan derogiranim pojmom suvereniteta. Negativnu orijenta- 
ciju toga dijela Crnogoraca podržavaju neki istoričari koji, bez 
dokaznog postupka, ponavljaju tezu o ,jednokrvnom" porije- 
klu Crnogoraca i Srba, što spada u intelektualni terorizam. U 
etnologiji su poznate činjenice o različitim asimilacionim pro- 
cesima starobalkanskog stanovništva na crnogorskoj i srpskoj 
strani, kao i o procesima od devetnaestog vijeka, tako da je isti- 
canje krvnog srodstva ,,naučna" fikcija. 

Nosioci velikodržavne (srpske) ideje ne uvažavaju povije- 
sna iskustva i ocjene, kao što su npr. Svetozara Markovića, ko- 
jije konstatovao (1862) da ,,ne samo Bugari, no i Crna Gora ni- 
je ni najmanje pokazala volje da bude provincija velike Srbije". 

U Crnoj Gori, više od osam decenija, uporno djeluju snage 
koje stvaraju ekonomske uslove za raseljavanje, a kulturno-pro- 
svjetnim, jezičkim, crkvenim i političkim sredstvima vrše srbi- 
ziranje crnogorskog naroda. Potuđenici unutar Crne Gore or- 
ganizovano su korišćeni kroz srpske filijalne partije, ili privid- 
no crnogorske. Najbitniji sadržaj programa tih partija je ospo- 
ravanje afirmacije crnogorskog naroda. Postavlja se pitanje či- 
me su podsticana ta (negativna) osjećanja? Sigurno je da masa, 
zavedena banalnom propagandom, nije iz toga angažmana iz- 
vlačila nikakvu korist, ni materijalnu, ni moralnu, ni statusnu. 

Traženje prava crnogorskom narodu u propagandi je osu- 
đivano kao rušenje ,,prava" srpskog naroda. Istaknutiji crno- 

gorski potuđenici viđeli su u tome ukidanje lične perspektive. 
Krajem 60-tih godina dvadesetog vijeka, kada je počelo istica- 
nje činjenice o autohtonosti crnogorskog naroda, paralelno su 
se razvijale forme njegovog osporavanja. 

Još dok su postojale imperije Turska i Austrija, koje su po- 
sjedovale djelove crnogorske teritorije, vazalna Srbija je imala 
plan o izlasku na Jadransko more preko Crne Gore i Albani- 
je. Za širenje na zapad I. Garašanin je angažovao A. Oreškovića 
(1867) da napravi politički program o diobi Bosne između Hr- 
vata i Srba. Dolaskom dinastije Karađorđevića na srpski prijesto 
(1903) planovi za širenje Srbije postaju izrazito militantni (uba- 
čanje četničkih odreda na Kosovo i u Makedoniju, organizova- 
nje nasilnog svrgavanja crnogorske dinastije itd). Takva opre- 
djeljenja dobila su i , naučnu" podršku u iskazu Jovana Cviji- 
ća povodom austro-ugarske aneksije Bosne (1908), da se ,,srpski 
problem" (uzurpiranje tijeh teritorija) ,,mora (...) riješiti silom". 

U ranijim epohama kod najvećeg dijela stanovništva Crne 
Gore postojala je ruralna svijest, bez čvrste ekonomske i kul- 
turne baze, koja je bila pogodna za manipulacije od strane bi- 
rokratskog sloja, spremnog i na likvidaciju sopstvenog naroda 
ako u tome nalazi vlastiti interes. U komunističkom periodu 
crnogorska birokratija je često pokušavala da se ,,provuče" bez 
jasnijeg ispoljavanja nacionalnog cilja, da bi se zadržala u prvi- 
jem redovima borbe za , jugoslovenstvo". 

Zavaravanje Crnogoraca primatom sveslavenskih intere- 
sa i okupljanja, odlagalo je formiranje sopstvenog nacionalnog 
programa. Kao primjer toga oblika razbijenosti svijesti, može 
poslužiti program crnogorske Vlade, s kraja 1913. godine, u ko- 
me se ističu ,,interesi slovenski", da Sloveni moraju biti ,jedno i 
ujedno" kad se bude rješavala borba rasa (!). 

Vodeći crnogorski sloj često nije razumijevao strateške po- 
teze srpskih imperijalnih planera koji primjenjuju metode po- 
stupnosti, kao što je ostavljanje srpske pravoslavne crkve na 
crnogorskom tlu, kao trajne osnove za buduće asimilacije. Tu 
spada i insistiranje na feudalnom ,,legitimitetu" i na sintagmi 

,srpske zemlje", čime je pripremano objedinjavanje drugih na- 
roda na jednostavan, ,tehnički" način. 

Od vremena Šćepana Malog pokolebana je samovolja ple- 
mena, koja je, u periodu Njegoševe vladavine, kada su ojača- 
ni centralni organi vlasti, suzbijena državnim sankcijama. Sam 
Njegoš, u svom literarnom djelu i aktima državnika, nikada ne 
ističe plemena, već slavi pobjede svog (crnogorskog) naroda. U 
ovome trenutku pokušaja reafirmacije plemena, nužno je pod- 
sjetiti na racionalni lik Teodosija Mrkojevića iz Njegoševe dra- 
me Šćepan Mali. Teodosije, prilikom pregovora s turskim ko- 
mandantima, objašnjava da su neprijateljske trupe uspijeva- 
le pregaziti Crnu Goru samo onda kada je nastajao unutrašnji 
razdor.! Neprijatelj je u ranijim stoljećima primjenjivao taktiku 
da napada pojedine regione (plemena) računajući da će ostali 
dijelovi biti obuzdani strahom. Tom metodom neprijatelj je že- 
lio suprotstaviti interese pojedinih krajeva. Pomenutu taktiku 
primjenjuju danas i srpsko-crnogorski realizatori imperijalnog 
(velikodržavnog) programa, vidjevši u njoj podlogu za negira- 
nje crnogorskog naroda i ,,dokazivanje" nemogućnosti postoja- 
nja njegove cjeline. Svaki anticrnogorski talas bazirao se na di- 
obi crnogorskog naroda, na (vještačkom) održavanju u svijesti 
Crnogoraca podjele na ,,plemena", pri čemu se tome pojmu da- 
je neadekvatna semantika. 

Knjaz Danilo I djelovao je kao pravi apsolutist, pa od nje- 
gova vremena plemena postaju samo istorijske i regionalne na- 
znake. Njihov prividni život ,, zaustavljen" je u obradama etno- 
loga i amatera koji su se time bavili, po projektu Jovana Cvijića. 
Razumije se, etnološka obrada crnogorskih plemena dio je po- 
litike srpskih vladajućih krugova, što je obavljeno preko Srpske 
akademije nauka. Trebalo je dokazati da i u početku dvadese- 
tog vijeka u Crnoj Gori funkcionišu ,,plemena". 


! Petar Petrović Njegoš, Šćepan Mali, Beograd, 1952, 79-80. 

Kralj Nikola u Novim kolima, domoljubnim pjesmama, ko- 
je su objavljene 1896, ne slavi plemena kao posebnosti, jer to ne 
bi išlo u korist njegove vladarske pozicije. On je ta kola intoni- 
rao kao da piše epitafe ranijim zaslugama plemena, jasno isti- 
čući veličinu zajedničkih pobjeda. Plemenskim kolima on pri- 
družuje i gradska kola (barsko, ulcinjsko) kao i kola o central- 
nim državnim organima (Gardino i Perjaničko kolo), đe ističe 
njihovu spremnost da se bore za crnogorsku zajednicu, državu. 
Svojim posljednjim kolom, dopisanim 1913. godine (Kolo crno- 
gorskih Amerikanaca), zaokružuje svoje patriotske ideje: on sla- 
vi patriotizam Crnogoraca koji hitaju u ratom zahvaćenu do- 
movinu (,,Iz daleke Amerike / Crnogorac vitez hita: / Da 1' ću 
u boj prispjet ljuti?").? 

Iako organizovan kao da ne postoje državne institucije, 
posljednji front" odbrane (srpske) velikodržavne ideje ne mo- 
že naći oslonca ni u sadašnjem, građanskom biću crnogorskog 
naroda, ni u daljoj prošlosti. Ipak, taj destruktivni pokret čini 
sve da se nametne crnogorskoj javnosti. 


, POBJEDA" — KULTURA I DRUŠTVO, PODGORICA, 9. IX 2000. 


2? Cjelokupna djela Nikole I Petrovića Njegoša, knj. I, Cetinje, 1969. 
283-364. 


59 


TRGOVAČKI PUT" SRBIJE KA MORU 


U POSLJEDNJIM DECENIJAMA 20. vijeka srpski imperijalisti 
radili su na vraćanju dominantne pozicije koju je Srbija dobi- 
la od velikih sila, na Mirovnoj konferenciji u Parizu (1919), a 
koja je uklonjena partizanskim pobjedama u 2. svjetskom ra- 
tu i avnojevskim rješenjima. U Srpskoj akademiji nauka i dru- 
gijem (srpskim) institucijama, objavljivane su monografije, dr- 
žani simpozijumi i dr., o ranijim, bravurozno izgrađenim, kul- 
tovima. Akcija je usmjerena na stvaranje odiuma prema komu- 
nističkom pokretu, kome je pripisivano unesrećavanje srpskog 
naroda ,izmišljanjem" i ,odvajanjem" nekih naroda (Crnogo- 
raca i Makedonaca) od Srba. Pri tome je prešućivano ono što je, 
nakon 2. svjetskog rata, dobio stari projekat ,velike Srbije", kao 
što je promjena etničkog sastava Vojvodine, izvršena nasilnim 
iseljavanjem ,,Švaba", a zatijem kolonizacijom na njihova ima- 
nja pravoslavnog življa iz Crne Gore, Bosne i Hrvatske. 

Stari projekat, sadržan u Načertaniju,' da se Srbija ,,pobri- 
nuti mora za nov trgovački put, koji bi Srbiju na more doveo", — 
intenzivno traje. Ta obuzetost osvajačkom idejom prisutna je i 
kod onog dijela srpske inteligencije koja se predstavlja kao no- 
silac demokratske svijesti, da je oslobođena od agresivnih (po- 
litičkih) koncepcija. Da su izuzetci rijetki može se zaključiti i 
po stavu jednog istaknutog politikologa i bivšeg funkcionera, 
u kome je bitna misao da je ,,Srbija bez mora kontinentalna ru- 


! Vidi u: Pisma Ilije Garašanina Jovanu Marinoviću, knj. II, Beo- 
grad, 1931, 352-367. 


60 


OPET CRNOGORSKE TEME 


pa na Balkanu". Navedena politička ,,metafora", s jakim emo- 
tivnim nabojem, ima i karakter poziva srpskom narodu da ne 
odustane od cilja da se domogne crnogorskog mora jer su pro- 
pale ranije varijante o izlasku u Solun, odnosno u Drač, te na 
hrvatsko more. 

Tome političkom cilju bile su podređene istoriografija, lin- 
gvistika, etnografija i ostale humanističke discipline, u kojima 
su sistematski negirani narodi preko čijih su teritorija ,trgo- 
vački putevi" trasirani. Upornost srpskog imperijalizma prema 
Crnoj Gori asocira na riječi pozive Marka Porcija Katona," koji 
je istrajno ponavljao zahtjev u rimskom Senatu, da treba Karta- 
ginu uništiti: ,Uostalom, smatram da Kartaginu treba razoriti". 

Da bi proces asimilacije u višeetničkoj Srbiji sigurnije tekao, 
srpske vlasti su produkovale mržnju prema susjednim narodi- 
ma. Isticana je navodna spoljna opasnost, s namjerom ostva- 
renja veće kohezije i stapanja u ,,Srbe" stanovništva različitog 
porijekla. Kada asimilacija nije bila moguća, srpski vojno-po- 
litički vrh primjenjivao je nasilno etničko čišćenje, kao što je 
učinjeno sa albanskim stanovništvom, 1879. godine, u Topli- 
ci i Jablanici, pa su, u ispražnjeni prostor, kolonizovani Crno- 
gorci da bi poslužili kao graničari. Proćerivanje Albanaca sa to- 
ga područja ocjenjuje Vasa Čubrilović, u svom projektu o ise- 
ljavanju Albanaca sa Kosova (1937), kao mudru akciju koja tre- 
ba da posluži za primjer pri daljim raseljavanjima nepoželjnog 
stanovništva. Kad je u pitanju uloga preseljenih Crnogoraca u 
tom kraju, treba pomenuti da su oficiri, koje je, tajno, iz Solu- 
na u okupiranu zemlju, uputila srpska vlada i vrhovna koman- 
da, došli u toplički kraj među kolonizovano crnogorsko stano- 
vništvo, i digli tzv. Toplički ustanak (1917), iza čega je uslijedi- 
la surova odmazda bugarskog okupatora. 

Odmah poslije 2. svjetskog rata, kada je crnogorski narod 
izborio jedan oblik državnosti, u Srbiji je usmeno širena nova 


? Marcus Porcius Cato (234-149. prije n. e.), rimski istoričar i go- 
vornik. 

obmana, da je crnogorski narod ,,izmislila" Komunistička par- 
tija Jugoslavije. Anticrnogorsko djelovanje posebno je intenzi- 
virano u posljednjoj deceniji i po, u vrijeme rušenja real-soci- 
jalizma u zemljama istočne Evrope. Otvorena i intenzivna pro- 
paganda sa tih pozicija nastavljena je u toku priprema za neda- 
vni srpski imperijalni rat. Pored stalno prisutnog negatora cr- 
nogorskog naroda, Srpske pravoslavne crkve, koja je ojačana 
velikijem brojem popova i kaluđera, dovedenih iz drugih sre- 
dina, kao i savremenom medijskom propagandom, izdavačkim 
kućama i td., — u Crnoj Gori su osnovane stranke sa velikosrp- 
skim (četničkim) programom, koje nemaju nikakav drugi cilj, 
osim da negiraju sve što je crnogorsko, da bi bilo vraćeno sta- 
nje iz 1918. godine. Legalno postojanje u parlamentu takvih an- 
tinarodnih stranaka — nije poznato u istoriji evropskog parla- 
mentarizma. Anticrnogorski pokret u Crnoj Gori usvojio je, iz- 
među ostalog, i perfidnu agitacionu poruku iz Srbije, da će za- 
padne zemlje odobriti srpsku asimilaciju Crnogoraca kada im 
se predstavi da je crnogorski narod ,,komunistička tvorevina". 
Propaganda, ispunjena anahronom epskom naracijom i simbo- 
lima, bila je usmjerena na podsticanje prevaziđenih oblika svi- 
jesti, na , predodređenost" Crnogoraca da budu martirijske žr- 
tve, što je neke Crnogorce i odvelo u dobrovoljačku agresiju i 
izazvalo oštre podjele u crnogorskom društvu. 

Borba za nametanje srpske svijesti crnogorskom narodu 
odvajala je agitatore od razuma: činjen je stalni napor da se ne- 
giraju činjenice koje dokumentuju njegovu posebnost. Rad na 
uništenju povijesnih uporišta crnogorskog naroda obuhvatio je 
cijelu (crnogorsku) prošlost. Potrebno je pomenuti da je često 
bio omalovažavan, i u cjelini negiran, kao istoriski izvor, Lje- 
topis Popa Dukljanina (Kraljevstvo Slavena), taj znameniti spis 
iz dvanaestog vijeka. U prvom njegovom dijelu ima segmenata 
koji govore o okolnim narodima, a drugi dio posvećen je isklju- 
čivo povijesti Duklje (Crne Gore). Kod nekih srpskih istoriča- 
ra, koji su pod jakim uticajem Srpske pravoslavne crkve, javlja- 
le su se dileme — kako složiti suprotnosti, jer im je, pri uključi- 

vanju crnogorske istorije u srpsku, smetala posebnost dukljan- 
skog perioda, koju Dukljaninovo djelo, zajedno sa stranim iz- 
vorima, nedvosmisleno dokumentuje. Razumije se, takvim 
istoričarima smetala je suverena Kaljevina Duklja (Crna Gora), 
a posebno katolička tradicija u njoj, Dukljansko-barska nadbi- 
skupija. U toj crkvi Nemanja je primio ,,latinsko krštenje", jer 
je njegov otac bio dobjegao u Duklju zbog ,velikog meteža" u 
svojoj zemlji (Raškoj), kome su bila braća ,,zavišću oduzela ze- 
mlju". Kad već nije bilo moguće oturiti, ili zaboraviti, tako va- 
žne povijesne činjenice, posebni istoriski put najstarije crno- 
gorske države Duklje, neki srpski istoričari su se opredjeljivali 
za falsifikovanje: unosili su sumnju u podatak da je Duklja bila 
kraljevina, a, s druge strane, nametali fikciju da je u njoj (Du- 
klji) , uvijek" postojala pravoslavna crkva. Osim toga, pokušava 
se osporiti činjenica da je raški župan Nemanja osvojio Duklju i 
razorio njene gradove. Na taj način se želi promijeniti povijesna 
slika pa se kaže: da je on (Nemanja) mirno došao u ,,svoju" ze- 
mlju, u ,,rodni kraj", da je samo ,,sjedinio" dvije (,,srpske") ze- 
mlje. Predstavnici pomenute političke struje u Crnoj Gori po- 
navljaju taj krupni falsifikat, u namjeri da ,,dokažu" da Crno- 
gorci (Dukljani/Zećani) nijesu poseban narod. 

Takav odnos ispoljen je i nedavno, u protestima zbog pro- 
mjene naziva bulevara ,,Nemanjina obala" u Podgorici. Opet je 
postalo jasno da crnogorski potuđenici, i Srpska pravoslavna 
crkva u Crnoj Gori, čine otpore svakom znaku slobodne volje, 
svakoj inicijativi za očuvanje svijesti o vlastitoj prošlosti. Za- 
hvaljujući takvim (negativnim) otporima, u crnogorskim gra- 
dovima ulice nijesu do sad dobile nazive po imenima značajnih 
ličnosti i događaja iz crnogorske prošlosti: kneza Vladimira, či- 
ji je svetački kult prožimao centralni Balkan; kneza Vojislava, 
koji je izvojevao prvi suverenitet Duklje; kralja Mihaila, za vri- 
jeme koga je Duklja uzdignuta na stepen kraljevine; kralja Bo- 
dina, koji je od Duklje napravio jaku balkansku državu; Bal- 
še Drugoga, čija je pogibija (1385) u borbi protiv turske invazi- 
je, ostala u sjenci tuđega kulta; Tuđemilska, po slavnoj bitci kod 

Bara (1042. g.); kneza Danila I Petrovića Njegoša i dr. Ovđe se 
nameće poređenje: po nekima od tih ličnosti, koje ne mogu da 
dobiju prostor u Crnoj Gori, u Beogradu su (davno) dati nazi- 
vi ulicama: Kralja Vladimira (naziv dat 1927, poslije organizo- 
vane, ali neodržane proslave svetog Vladimira u Ohridu); kra- 
lja Bodina (od 1930); Dukljaninova (ovaj naziv, od 1930, vjero- 
vatno je dat nakon objavljivanja studije F. Šišića o Ljetopisu Po- 
pa Dukljanina, 1928, koju je izdala Srpska akademija nauka); 
Kneza Danila (od 1896). U Srbiji davanje takvih naziva ulicama 
u sklopu je imperijalne koncepcije koja njeguje hegemonu svi- 
jest građana koji žive u ,centru" u odnosu na ,,provincije", a u 
Crnoj Gori je obrnuto: ne dopušta se afirmacija prošlosti, da ne 
bi postala podsticaj za restauraciju crnogorske države. Odbra- 
na naziva ,,Nemanjina obala", koji se nakon reokupacije Crne 
Gore (1918) pridijeva turskoj tvrđavi na stavama rijeka Morače 
i Ribnice, od strane nekih anticrnogorskih aktivista, u sklopu 
je borbe protiv crnogorskog identiteta. Istog (anticrnogorskog) 
karaktera su bili i protesti protiv podizanja Njegoševog Mauzo- 
leja na Lovćenu, rad vajara Ivana Meštrovića. 

Posebno treba istaći da crnogorskim potuđenicima ne sme- 
ta feudalna država Duklja kada je smještena, u istorijama i udž- 
benicima, u srpsku povijest, kao , prva srpska država", tj. kada 
se falsifikuju činjenice i izuzima iz crnogorske povijesti taj po- 
sebno značajni (rani) feudalni period. Velikosrpskim istoričari- 
ma je, trajno, glavni cilj preuzimanje toga dijela crnogorske isto- 
rije, jer im je onda olakšan posao negiranja crnogorskog naro- 
da. Tako je, na primjer, došlo do sporova u bivšoj centralnoj re- 
dakciji za drugo izdanje Enciklopedije Jugoslavije, kada su srp- 
ski predstavnici uporno tražili da obrada jedinice o znameni- 
tom knezu Vojislavu bude oduzeta crnogorskoj redakciji, te da 
je obrade srpski autori i tako bude tretiran kao ličnost srpske 
povijesti. Ove činjenice ne mogu biti poznate široj javnosti, pa 
zato napadi potuđenika na etnik Dukljani stvaraju kod nje (jav- 
nosti) krivu sliku, odvraćaju građane od prihvatanja objektiv- 
nog saznanja o najdubljoj prošlosti svoga naroda, kao od nečega 

kužnog čega se treba stiđeti. Oni odbacuju, kad im smetaju, i re- 
zultate arheoloških pretraga, kao i analize na osnovu sačuvanih 
dokumenata. Tako, na primjer, istraživanja Podgoričke tvrđave, 
koja je vršila Srpska akademija nauka, pokazala su da na toj lo- 
kaciji, prije turske tvrđave, iz 1474. godine, nije postojalo utvr- 
đenje, niti objekti za stanovanje. Zato Pavle Mijović, član ekipe 
koja je istraživala taj lokalitet, zaključuje da su fikciju o , Nema- 
njinom gradu" izmislili ,izmećari kraljevskog Beograda". 

Prvi naziv ulice pored obale Ribnice bio je ,, Njegoševa riva", 
pa su ga akteri tzv. podgoričke skupštine, kao produžena ruka 
srpskog okupatora, zamijenili (1919). To je urađeno kada je iz- 
vršena detronizacija kralja Nikole, bačen u Moraču spomenik 
velikog vojvode Mirka Petrovića, porušena Mirkova kuća na 
Cetinju, kada je odred ,,omladinaca" pošao na Njeguše da po- 
ruši sve kuće dinastije Petrović-Njegoš (taj akt je slučajno spri- 
ječen). O tim tragičnim događajima postoje svjedočanstva, isto 
kao što postoje pisani i arheološki dokazi o Nemanjinom razZa- 
ranju Duklje, krajem 12. vijeka. Za oskudna znanja o prošlosti, 
kod jednog dijela crnogorskog naroda, što olakšava ideološku 
manipulaciju, ima više uzroka. Ovđe ćemo nagovijestiti samo 
jedan od njih — školske programe, koji su nastavak okupacio- 
nih represalija. Kao reprezentativan primjer može poslužiti be- 
ogradski udžbenik istorije za četvrti razred osnovnih škola, iz- 
među dva svjetska rata: pod naslovom ,,Propast Zete", ,,ispriča- 
na" je, u 39 redova, crnogorska istorija od 12. do sredine 19. vi- 
jeka. Zbog ilustrativnosti i punoće ,,doživljaja" ovoga teksta, ci- 
tiraću jednu cjelinu, završnih 17 (sedamnaest) redova: ,,Kad je 
pokorena Zeta, mnogi Crnogorci primili su muslimansku veru, 
a među njima i raniji vladar Crne Gore Đurađ Crnojević. Poto- 
maka Crnojevića i danas ima u velikom broju oko Peći i Đako- 
vice; oni su sada muslimanske vere. — Najznačajniji od vladara 
bio je Petar Petrović-Njegoš, koji je bio i pesnik. No i ovaj mali 
deo Zete i dalje je vodio borbu s Turcima i održali su nekoliko 
pobeda nad njima; tako, pobedili su tursku vojsku skadarskog 
vezira Mahmut paše Bušatlije na Krusima (1796. god.). Sem to- 

ga na Badnji dan 1709. god. za vreme vlade vladike Danila po- 
bili su sve Srbe-Crnogorce koji su se bili poturčili. Ovo su radili 
s toga, što su oni bili na strani Turaka i što su im smetali da se 
oslobode. Ovo ubijanje opevao je Petar Petrović-Njegoš u svo- 
joj knjizi Gorski vijenac". 

Ovom citatu, uvjeren sam, bio bi suvišan komentar jer do- 
voljno precizno govori o atmosferi u kojoj su stasavale genera- 
cije učenika. Ipak, da bi čitalac shvatio o kakvim se proporcija- 
ma radi u navedenom udžbeniku, potrebno je dati jedno pore- 
đenje: u poglavlju o 1. i 2. srpskom ustanku, na 14 stranica, po- 
sebno je opisano šesnaest ,,bojeva". 


, VIJESTI", DODATAK ,,ART"', BR. 60, PODGORICA, 13. MARTA 2004. 

ETNIČKO ČIŠĆENJE koje danas vrše, po Hrvatskoj i Bosni, 
četnički srpski odredi — nastavak je sistematskog čišćenja koje 
je prvo izvršila Jugoslovenska armija. Ovaj genocid, koji je za- 
prepastio najveći dio čovječanstva, ima kod srpskijeh naciona- 
lista dugu predistoriju. 

Zahvaljujući pobjedama ruske vojske (1876-78) koja je oslo- 
bodila od Turaka Bugarsku, dobila je Srbija južne oblasti (To- 
plicu koja je bila naseljena Albancima). Iako je bila obavezna, 
po odredbama Berlinskog kongresa, da zatečeno stanovništvo 
štiti, srpska vlada je uputila vojsku i policiju u tu oblast i tako, 
oružjem, proćerala Albance sa svojih imanja. Od sredine 80- 
tih godina 19. vijeka na tom prostoru su naseljavani Crnogorci', 
sa ciljem da oni štite Srbiju od Bugara, Turaka i Albanaca. Va- 
sa Čubrilović, u projektu ,,Iseljavanje Arnauta" koji je podnio 
Srpskom kulturnom klubu, govori, uz najvišu pohvalu, o tom 
progonu Albanaca iz Toplice, kao primjeru koji treba da služi 
za dalja etnička čišćenja.? 

U sela na Kosovu koja su kompaktno naseljena Albanci- 
ma, kaže Čubrilović, , treba najpre ubaciti Crnogorce, kao lju- 


! I. Radulović, Crnogorci u Toplici, Glasnik cetinjskih muzeja, knj. 
I, Cetinje, 1968, 133-143: ,,Srpska vlada ih naseli u pograničnim kraje- 
vima... radi obezbjeđenja granice od Turaka". 

2 V. Čubrilović, Iseljavanje Arnauta. Predavanje održano u Srp- 
skom kulturnom klubu, 7. marta 1937. godine, Vojni istoriski institut, 
Arhiva bivše srpske vojske, br. 2, fas. 4, kut. 69. 

de drske, nasrtljive, bezobzirne, koji će svojim ispadima prisiliti 
ostatak Arnauta da se sele, a onda dovoditi koloniste iz drugih 
krajeva". Crnogorce, kao ,,drske, nasrtljive, bezobzirne" treba- 
lo je upućivati da obave čišćenje i pripremu terena za doseljava- 
nje srpskog stanovništva. S tom istom motivacijom su kolonizi- 
rani Crnogorci u Vojvodinu, nakon drugog svjetskog rata. Ne- 
ki od njih pucali su, bez povoda, na Mađare koji su, zaplašeni, 
lijegali u kanale, đe bi ostajali po cijelu noć. 

V. Čubrilović ističe kao pozitivnu činjenicu da je Toplica, 
,nekad ozloglašeni Arnautluk", u ratovima 1912-1918, dala Sr- 
biji , najbolji puk, II gvozdeni"! 

Osim navedenog predavanja V. Čubrilovića, u Srpskom 
kulturnom klubu podnijeto je više projekata o potrebi i nači- 
nu progona neslovenskog stanovništva sa područja koje je za- 
mišljeno kao jezgro ,velike" Srbije. Za to čišćenje neslovenskog 
stanovništva uziman je kao negativan primjer srpska feudal- 
na država iz doba Dušana Nemanjića, koji je bio uzalud izvr- 
šio osvajanja teritorija na kome živi neslavensko stanovništvo: 
,+--0 Dušanovim ranije osvojenim oblastima danas nema ni 
pomena. Međutim, krajevi u koje su nas Turci silom preseli- 
li, pa smo ih nacionalno osvojili, i danas su naši". Ovaj stav je 
preuzet iz jednog predavanja episkopa Nikolaja Velimirovića 
(1935) u kome kaže da se Dušan ,,udaljio od svetosavskog idea- 
la, stvorio je imperiju i time pripremio propast otadžbini, tj. na- 
rodnoj državi", što znači da u jednoj državi, da bi bila trajna, 
narod mora biti homogen. Episkop Velimirović, znači, zasniva 
stav na netačnoj tvrdnji, da su u Raškoj prije Dušanovih osvaja- 
nja živjeli samo Srbi. Formulacija episkopa Nikolaja sadrži po- 
ziv na etničko čišćenje u Jugoslaviji. 


3 V. Čubrilović, 0p. cit. 

+ Kazivanje nekih učesnika u tijem incidentima, autoru ovih re- 
dova. 

? Episkop Nikolaj, Nacionalizam svetoga Save. (Predavanje održa- 
no na proslavi Nedelje pravoslavlja), Beograd, 1935, 13. 

Razradom strategije genocidnog etničkog čišćenja bavilo se 
više autora koji su podnosili svoja saopštenja u Srpskom kul- 
turnom klubu, od 1937, do početka II svjetskog rata. Upozna- 
vanje sa dijelom te građe značajno je, jer na taj način postaje ja- 
sniji sadašnji osvajački srpski rat, koji je vođen i vodi se — priti- 
scima i najsavremenijim oružjem, od Kosova, preko Crne Gore, 
Vojvodine, Hrvatske i Bosne. Vojno-policijska promjena vlasti 
izvršena je u Vojvodini i Crnoj Gori, čiji je vojni kadar poslužio 
za najprljaviji rat, od Vukovara do Dubrovnika, a prisilnijem 
doseljavanjem pravoslavaca iz Bosne i Hercegovine želi se iz- 
mijeniti demografska struktura crnogorskog stanovništva i ri- 
ješiti političko pitanje Crne Gore onako kako su zamislili tvor- 
ci Memoranduma SANU. 

Dokumenta koja su ovđe navedena nalaze se u Arhivu Voj- 
no-istoriskog instituta u Beogradu. 

Đorđe Perina, upravnik Saveza srpskih zemljoradničkih 
zadruga, održao je predavanje u Srpskom kulturnom klubu, 16. 
VI 1937, pod naslovom: ,,Nacionalizovanje Vojvodine i Južne 
Srbije", u kome kaže: , Ovi Arnauti kao stran elemenat predsta- 
vljaju za nas nacionalnu i političku opasnost. Brojno su jaki i 
kompaktni, zauzeli su centralni položaj i prekinuli nam nacio- 
nalni kontinuitet i vrlo važne saobaćajne veze koje moraju pro- 
ći kroz ove krajeve. Osim toga sva ova masa naslanja se na Al- 
baniju, koja ima politički uticaj na nju..." 

Đ. Perina kaže da su se, između 1921. i 1931. Srbi u Vojvo- 
dini umnožili (kolonizacijom) za 17,3 odsto, a ostali Vojvođani 
samo za 6,86 odsto, pa zaključuje: , Ovo je bio lep uspeh, jer je 
naš apsolutni broj prilično odskočio". Perina žali što posrblja- 
vanje nije bilo potpunije: ,,Ni naše Bunjevce i Šokce nismo mo- 
gli pridobiti, već odoše u Hrvate (...). Jedini je put za naciona- 
lizaciju Vojvodine da se manjine majoriziraju putem preselja- 
vanja (...). Kad bi mogli zameniti 300.000 Madžara sa Srbima, 


$ Đ. Perina, Nacionalizovanje Vojvodine i Južne Srbije. Vojni isto- 
riski institut, Arhiva bivše jugoslovenske vojske, br. 6, fasc. 4, kut. 69. 

naš bi se broj popeo na 774.000 ili 52 odsto, a sa Bunjevcima mi 
bi iznosili 881.500 ili 60 odsto. Ovim bi se rešilo osnovno pita- 
nje nacionalizacije Vojvodine. Samo je pitanje da li je moguće 
izvesti ovo preseljenje", jer, kako veli Perina, to je teško pošto 
nema zemlje za naseljavanje novih kolonista, a tu je i , pitanje 
obzira prema Evropi i ugovoru o manjinama". Perina predlaže 
preseljavanje pravoslavnog življa (;, Srba") iz Slavonije jer su ,,za 
Hrvate nacionalni teret", a Vojvodina bi dobila veći procenat 
,srpskog" stanovništva. 

Zanimljivo je koje sve metode predlaže ovaj autor, da bi se 
promijenila etnička struktura Vojvodine. Pošto je željeznica bi- 
la u državnijem rukama, koja u Vojvodini iznosi 2.200 km, sa 
preko 15.000 službenika, te službenike treba ,,dovoditi iz naših 
etnički najjačih krajeva" pa bi nastalo ,,osveženje krvi", te da u 
službu treba primati ,,oženjene i sa najmanje dvoje muške dece". 

Govoreći o Kosovu, Đ. Perina se dotiče i istočne Srbije: ,,Sa 
preseljavanjem Arnauta i Turaka, treba rešiti i pitanje Vlaha u 
istočnoj Srbiji. Prema statistici od 1921, tamo ih je bilo 143.000, 
dosta kompaktno naseljenih. U sedam srezova imali su apso- 
lutnu većinu, i to u dva sreza preko 80 posto, u jednom srezu 
73 odsto, a četiri sreza sa 50-60 odsto. Osim toga bilo ih je u 
tri sreza 25-30 odsto, u jednom srezu 16 odsto, a u tri sreza po 
10 odsto. Iz srezova gde su kompaktni treba jedan deo poslati 
u južnu Srbiju i razrediti ih tamo po svoj pokrajini, a na njiho- 
va mesta u Krajini naseliti naš narod". Pitanje Vlaha (Rumuna) 
riješeno" je 1945. godine jednom anketom tadašnjeg Pokrajin- 
skog komiteta KP Srbije, na čijem je čelu bio Marko Nikezić: po 
rezultatima" te ankete Vlasi su se izjasnili da su ,, Srbi" koji go- 
vore rumunski, pa su i u ,, nauci" tretirani kao dio Srba, ,,poseb- 
na grupa" koja se izdvaja po ,izvesnim etničkim karakteristi- 
kama a najviše kao dvojezična masa (rumunski i srpski)". 

Što se tiče dalje srbizacije, Đ. Perina misli da glavni zadatak 
pripada školstvu. , Nacionalnom radu među našim (pravoslav- 
nim i muslimanskim) elementom u južnoj Srbiji smetaju izve- 
sne stvari. Tu dolazi na prvom mestu jugoslovenstvo, koje je 


70 


OPET CRNOGORSKE TEME 


potislo srpstvo i time izvuklo osnovu nacionalnom radu (...). 
Ponajjače sredstvo nacionalizovanja — školu — ispustili smo iz 
naših ruku. Niti nam je škola srpska, ni duh u njoj, niti su na- 
stavnici isključivo Srbi, koji bi nacionalno radili, a bez toga se 
postižu slabi nacionalni uspesi. S toga treba u ovim našim kra- 
jevima u kojima nema Hrvata i Slovenaca, u sav državni i auto- 
nomni rad, a naročito u školu, uvesti srpski program i duh. Bez 
toga će se teže nacionalno osvestiti one nesvesne naše mase. 
(...). Pored toga tamo treba razviti jači kulturni život u čistom 
nacionalnom duhu, preko viših škola, nauke, književnosti, po- 
zorišta, novina i drugih sredstava. Sav naš rad treba udesiti da 
privlači, jer inače nema uspeha. Što ulazi u glavu ne pridobija, 
već samo ono što ulazi u srce (...). Nacionalni rad u Vojvodini 
je teži, jer su manjine tamo kulturno i privredno naprednije, a 
nacionalno gotovo svesne". 

Kao što se vidi, Srpski kulturni klub se suprotstavljao tzv. 
,jugoslavenstvu" kralja Aleksandra Karađordevića koji je svo- 
jim ukazom (3. X 1929) nazvao zemlju Jugoslavija, a narod u 
državi ,jugoslavenskim narodom", što je bila ,samo maska is- 
pod koje se jasno krije velikosrpska politika", kako docnije za- 
ključuje Svetozar Pribićević," jedan od najvatrenijih tvoraca Ju- 
goslavije. Aleksandar je mislio da će centralizmom ublažiti su- 
protnosti među narodima koji su se našli u novoj državi. Na- 
kon atentata na Stjepana Radića (izveo ga potuđeni Crnogorac 
— Puniša Račić), kralj Aleksandar je uzviknuo da je prije za po- 
djelu države nego za federaciju. Vladimir Dvorniković je tada 
zapisao da ,,nema još ni jedinstvenog pojma ni jedinstvene ide- 
je o nacionalizmu koji treba da bude nosilac države". On gu- 
bi iz vida da je teror u Crnoj Gori, Kosovu, Makedoniji, Hrvat- 
skoj i Bosni — uništio idealizirano tzv. jugoslovenstvo. Čak je i 
Sv. Pribićeviću bilo postalo jasno (iako dockan!) da u Jugoslavi- 
ji ima ,raznih individualiteta koji ne podnose vlast jednih nad 


7 S. Pribićević, Diktatura kralja Aleksandra, Beograd, 1952. 

drugima". Od mnogijeh autora omalovažavani su oni koji su 
postavljali crnogorsko pitanje, a forsirani su Crnogorci, potu- 
đenici koji su negirali crnogorske posebnosti, od kojih se stvo- 
rio poseban tip ,,legionara", što se bore protivu sopstvenog na- 
roda. U navedenom tekstu Đ. Perine, u kome se daje poseb- 
ni zadatak školstvu u procesu srbizacije, važno je uočiti njego- 
vu aktuelnost kad je u pitanju crnogorsko školstvo i kultura, u 
kojima u totalu djeluje velikosrpska legija. Jedino je ohrabruju- 
će što je to festivalsko-školsko i turističko propagiranje veliko- 
srpstva na izuzetno primitivnom, neinteligentnom, legendar- 
no-slaboumnom nivou, pa često postiže suprotan rezultat; a, 
osim toga, relativno je lak posao neutraliziranje te epsko-srp- 
sko-kafanske ,,edukacije". 

Prema podacima popisa od 31. I 1921. godine, koje navo- 
di Đ. Perina, u zemlji je bilo neslavenskog stanovništva: Ru- 
muna 229.000, Nijemaca 513.500, Mađara 472.000, Albana- 
ca 442.000, Turaka 150.000, ostalih 64.500. ,,Na osnovu ovo- 
ga računa — zaključuje Perina — može se postaviti pravilo da se 
oblasti jedne države sa velikim procentom stranog stanovni- 
štva mogu nacionalno majorizirati samo istodobnim iseljava- 
njem stranog i useljavanjem svoga naroda, odnosno izmenom 
stanovništva. Na prvom mestu treba početi sa iseljavanjem Ar- 
nauta u Albaniju. Tamo ima još dosta puste zemlje koja može 
primiti veliki broj naših Arnauta". 

Inž. Arsenije Krstić održao je predavanje u Srpskom kul- 
turnom klubu, 4. aprila 1938, iz kojega donosimo neke odlom- 
ke. ,Južna Srbija, kaže Krstić, je za nas sva ona teritorija koju je 
1912. i 1913. (...) srpska vojska oslobodila i prisajedinila pred- 
ratnoj Srbiji, sa onim delom koji je crnogorska vojska oslobo- 
dila u tim ratovima". Krstić se odmah opredjeljuje za koloniza- 
ciju tzv. južne Srbije: , Mi možemo imati uspeha u južnoj Srbi- 
ji samo tako ako se rešimo za ovaj drugi problem, za koloniza- 
ciju narodnih masa, etnički čistih masa, bez obzira odakle one 

dolazile..."8 O položaju do tada koloniziranih Crnogoraca Kr- 
stić donosi zanimljive podatke: ,, Imamo mi još veliki broj crno- 
gorskih porodica naseljenih u Metohiji koje žive u pletenim ko- 
libama pokrivenim busenjem i šumskim lišćem (slame još ne- 
ma jer zemljište nije iskrčeno ni zasejano). Takve sam kolibe vi- 
deo pre četiri godine između sela Crnobrela i Loćana, u sitnim 
šumama dečanske planine, na pravcu Peć-Đakovica. Veći deo 
takvih porodica živi rđavo. Što je najgore, mnoge porodice ni- 
su u stanju da za dugi niz godina iskrče šumsko zemljište, jer se 
u većini slučajeva naseljavaju slabe porodice, sa malim brojem 
članova, i to većinom maloletnih". 

Inž. Krstić predlaže osnivanje instituta agrarnog, koji bi po- 
tirao razlike među narodima (!): da ,,skoncentriše sav svoj rad 
na uspostavljanju veze između centralnog vardarskog tipa i di- 
narskog tipa, putem kolonizacije. Institut bi imao da pripre- 
mi mogućnost našeg etničkog grupisanja u arnautskim masa- 
ma". Ovaj autor, dakle, pledira da se prvo poništi razlika izme- 
đu južnih Slavena, pa da se onda pristupi asimilaciji Albanaca, 
jer:,,Dok je arnautski elemenat svež i očuvan, neistrošen u bor- 
bi, petstogodišnji gospodar, surov i neumitan gospodar kad je 
u pitanju borba za zemlju, nedirnut alkoholom i civilizacijom, 
laktofan i pretežno vegetarijanac, dotle naš seljak (...) upotre- 
bljava prilično dosta alkohol, načet tuberkulozom". Sela pored 
albanske granice treba što prije, misli Krstić, naseliti Brsjacima, 
Ličanima i Crnogorcima. 

Krstić se opet vraća Crnogorcima: , Treba nešto pojačati 
strujanje plavogusinjskih Crnogoraca preko Bogićevice u prav- 
cu Dečana, gde su se oni za poslednje 3-4 godine vrlo dobro 
snašli na negdašnjim stanovima Arnauta iz Metohije". 

Krstić pokušava da literarizira svoje formulacije: ,,Na boj- 
nom polju pobednici, u borbi za zemlju pobeđeni. U borbi div- 
junaci, na njivi sebar mukotrpni. Neimari države hiljadu go- 


8 Inž. A. Krstić, Borba za zemlju u Jugoslaviji, Vojni istoriski insti- 
tut. Arhiva bivše jugoslovenske vojske, fas. 4, kut. 69. 

dina u dimu i blatu, sa gunjem boje davno zarđalog gvožđa i 
opancima (od) sirove kože... Za petstotina godina naučili smo 
mnoge da budemo sramefžljivi i stekli suviše mnogo obzira, što 
nam je često smetalo da budemo odlučniji kada je to bilo po- 
trebno (...). Istorija arbanaškog prodiranja u našu (!) zemlju 
nosi odlike rasne borbe, koja se u Metohiji, Kosovu, Šalji, Dre- 
nici i Pologu završila našim potpunim porazom". 

Krstić etničko čišćenje podiže na nacionalni zadatak: ,,Bor- 
ba za zemlju u južnoj Srbiji nije samo prosta zamena dobara, to 
je pre svega nacionalno-privredna borba jer su se u njoj suko- 
bila dva nacionalna elementa: mi i Arnauti (...). Osim našeg ra- 
da na kolonizaciji, mi za sada nemamo nikakav drugi plan za 
osvajanje zemlje od Arnauta u južnoj Srbiji. To osvajanje ze- 
mlje ne samo što je potrebno za privredno i zdravstveno jača- 
nje nacionalnog elementa, nego je isto tako važno i potrebno za 
sigurnost zemlje i odbranu naših južnih granica. Zato je bor- 
ba za zemlju u južnoj Srbiji u prvom redu državni problem". Ia- 
ko se ovaj autor, kao i ostali, poziva na ,,sigurnost zemlje", pro- 
teklo je više od pola stoljeća od nastanka ovih tekstova, a Srbi- 
ju niko još nije napadao s juga. 

Arsenije Krstić preuzima tezu koja je ponavljana od 19. sto- 
ljeća, da su Crnogorce čuvale planine, što znači da je isticana 
primarnost reljefa (tla), iako je poznato da je bilo naroda koji su 
živjeli takođe u planinskijem predjelima, ali su bili pokoravani. 
On je ovđe ponovio i, za neke Crnogorce, primamljivu legen- 
du o ,,čistoti plemena", koja zanemaruje činjenicu o prožimanju 
crnogorskijeh slavenskijeh predaka sa zatečenijem slojem ro- 
mansko-ilirskog i drugog stanovništva. Krstić kaže: ,,Slobodu 
Crne Gore i čistotu plemena očuvale su planine. Naše (!) su pla- 
nine velike nacionalne tvrđave. Snaga planine za očuvanje na- 
roda isto je tako velika kao i snaga naroda". Pošto je Krstić pri- 
hvatio propagandu da su Makedonija, Kosovo i Sandžak, ko- 
je on naziva južnom Srbijom, bili ,, nacionalno čisti", on post- 
avlja kao nacionalni zadatak ,vraćanje" te ,, nacionalne čistote", 
što bi trebao da pripremi agrarni institut, čije osnivanje pred- 


74 


OPET CRNOGORSKE TEME 


laže: ,Institut bi imao da priprema mogućnost našeg etničkog 
grupisanja u arnautskim masama Metohije, Kosova, Drenice, 
Šalje, Kačaničke Klisure..., a zatim da svestrano proučava na- 
še krajnje pozicije prema Egejskom moru, prema novostvore- 
nom stanju u grčkoj Makedoniji dolaskom tolikih miliona Gr- 
ka iz Male Azije...". Pošto se, veli A. Krstić, najbolja zemlja na- 
lazi u arnautskim rukama, ,treba što pre da pređe u naše ru- 
ke", pa pošto su prilike teške, ,,Arnauti bi prodavali zemlju za 
jeftine pare (...). Na taj način bi mi uspeli da počnemo sa uba- 
canjem pojedinih naših porodica u čista arnautska sela (...). To 
bi bio siguran put razbijanja arnautskih etničkih masa, ako bi 
se sistematski radilo (...). Ograničavanjem šuma u metohijskoj 
oblasti na ograncima Prokletija mi smo oduzeli sve šume i pa- 
šnjake od arnautskog elementa." 

U predavanju koje je u Srpskom kulturnom klubu održao 
Jovašević tretiran je problem saobraćaja Crne Gore i Sandžaka. 
Ovaj autor polazi od tvrdnje da je tadašnji jedini put kroz San- 
džak služio ,,kao veza između muslimanskog sveta sa našega 
juga, sa muslimanskim svetom u Bosni... te na taj način San- 
džak, u kome je naselje od 94.000 pravoslavnih a 108.000 Mu- 
slimana, služi kao veza između Muslimana iz Bosne, u kojoj po 
statistici od 1921. godine ima 594.000 Muslimana, sa Muslima- 
nima na jugu, kojih ima po statistici od 1921. godine 650.000". 
Jovašević insistira da se izgrade takvi putni pravci koji će do- 
vesti do razbijanja i asimilacije Muslimana: 

a) ,,... tim bi se uznemiravala njihova sadašnja potpuna slo- 
boda kroz naselja i opštine čisto muslimanske; 

b) prolaznici uočili bi jevtinoću zemljišta i otpočeli se sami 
naseljavati putem kupovine; 

v) uspostavljanjem puteva vršila bi se kolonizacija...; 


? Jovašević, Saobraćaj kao osnovni problem Sandžaka i Crne Go- 
re, Vojni istoriski institut, Arhiva bivše jugoslovenske vojske, br. 5, fas. 
4, kut. 69. 

g) naseljavanje kupovinom ili kolonizacijom dovelo bi Mu- 
slimane u položaj manjine, i na taj način ostali bi bez ikakvog 
uticaja u opštinskim upravama. Za ovo imade potpun dokaz, 
jer izradom puta od Berana do Bijelog Polja, stanovništvo Cr- 
ne Gore upućeno je za Srbiju kroz Pljevlja, te su Muslimani, od- 
mah po puštanju puta u saobraćaj, iz svojih ruku izgubili upra- 
ve opština: Bijelopoljsku, Šahovićku, Pavinopoljsku, Pljevaljsku 
i sve usputne do Rudog; 

d) dovođenjem Muslimana u položaj manjine oni bi izgu- 
bili uticaj i na upravu u državi pri izboru narodnih poslani- 
ka. I za ovo imaju gorko iskustvo, jer su proradom pomenutog 
puta izgubili za navek većinu u izboru poslanika za Bijelo Po- 
lje, Pljevlja, pa i za Prijepolje, iako je Prijepolje za 32 km udalje- 
no od ovoga puta kojim se služi Crna Gora pri kretanju za Sr- 
biju i obratno; 

dđ) muslimansko gradsko stanovništvo usled puštanja u 
promet puta Berane-Rudo, izgubilo je iz svojih ruku trgovinu 
i privredu...; 

ž) izgradnjom puteva kroz Sandžak, tj. iz bivše Srbije za biv- 
šu Crnu Goru, u potpunosti bi se presekla veza i postojeći ko- 
ridor, bosanski Muslimani ne bi imali podršku sa Muslimani- 
ma na jugu". 

Jovašević, može se zaključiti, ne uzima u obzir druge važne 
činioce koji su uslovili potiskivanje Muslimana iz javnog života. 

Dr Borivoj Panjevac, sekretar Opšte državne statistike, u 
svom predavanju, koje je održao u Srpskom kulturnom klubu, 
bavio se pitanjem jezika manjina, te potrebom njihovog odu- 
miranja. On kaže da popis stanovništva koji je izvršen 31. janu- 
ara 1921, ,,nije uopšte uzimao u obzir narodnost. Pored drugih 
obeležja uzimali su se iskazi o maternjem jeziku stanovništva. 
Međutim, ti iskazi nisu se publikovali kao podaci o maternjem 
jeziku, već je maternji jezik poslužio kao jedina oznaka za odre- 
đivanje presumptivne narodnosti. Prema maternjem jeziku za- 
ključivalo se o narodnoj pripadnosti, tako da su sve jezičke ma- 
njine u našoj državi, eo ipso, proglašene za narodne manjine... 

Da se tome doskoči pokušalo se, popisom stanovništva od 31. 
marta 1931, da se obuhvati i obeležje narodnosti kao poseban 
atribut. Nažalost, usled rđave organizacije popisa, pokušaj nije 
uspeo. Ostaje da se i sada pođe putem kojim se išlo pri određi- 
vanju popisne građe iz 1921, tj. da se podaci o maternjem jeziku 
smatraju kao podaci o narodnosti, ili pak da se ti podaci i pu- 
blikuju samo kao podaci o maternjem jeziku stanovništva. Ovo 
drugo rešenje ima opet nezgoda, što bi se narodna većina srp- 
sko-hrvatsko-slovenačka cepkala na dva dela — srpskohrvatski 
i slovenački jezik. Ali je tu najbolje držati se poznatog ustavnog 
propisa koji govori da je službeni jezik srpsko-hrvatsko-slove- 
nački i iskazati obadva književna jezika u jednoj rubrici".'" Po 
ovom traganju za metodom i nesigurnijem stavovima dr B. T. 
Panjevca, visokog državnog činovnika, može se naslutiti da je 
bila nastupila kriza u unitarnoj državnoj koncepciji. 

Panjevac dalje kaže da se , može očekivati da će manjins- 
ki živalj opadati u onoj meri u kojoj se narodni jezik ('srpsko- 
hrvatsko-slovenački' — p. p.) kao nosilac nacionalne duhovne 
kulture bude širio, naročito kod onog dela današnjeg po jeziku 
manjinskog stanovništva u kome, doduše, nema uvek jasnog 
nacionalnog osećanja, ali latentno postoji izvesna svest o krv- 
nim vezama sa narodnom celinom... Već se može konstatova- 
ti da, npr. rumunski jezik pokazuje znatno opadanje u istočnoj 
Srbiji između dvaju popisa, 1921. i 1931." 

Ovim tekstom nijesu obuhvaćena etnička čišćenja u Vojvo- 
dini nakon drugog svjetskog rata. 


, MONITOR", IV, 155. I 156, PODGORICA, 8. I 15. OKTOBAR 1993. 


9 Dr Borivoj T. Panjevac, Manjine u Kraljevini Jugoslaviji, Vojni 
istoriski institut, Arhiva stare srpske vojske, br. 6, fasc. 4, kut. 69. 

ŠJEĆANJE NA BOŽIĆNI USTANAK crnogorskog naroda izazi- 
va i nelagodu zbog toga što nije, ni nakon 90 godina, shvaćen 
od cijelog crnogorskog naroda kao veoma značajna činjenica 
crnogorske istorije. Neosporno je da je taj datum, u posljed- 
njoj deceniji 20. vijeka, podsticajno djelovao, da opet crnogor- 
ska država postane međunarodni subjekat. Vijesti o ustanku i 
njegovim posljedicama teško su izlazile van Crne Gore, a po- 
sebno su bile prigušivane u Srbiji, kao akteru reokupacije. Srp- 
skim ratnijem planom, koji je usvojila srpska vlada u Nišu, bi- 
la je predviđena likvidacija crnogorske države, pa su Za to izvr- 
šene pripreme da se to učini brzo na kraju ratnog vrtloga, i pri- 
vidno ,legitimno", da se mučke neutraliziraju otpori. Karak- 
ter toga imperijalnog plana kao da je imao u vidu Vaso Čubri- 
lović kada je pisao prijedlog o prisilnom iseljavanju Albanaca 
s Kosova, koji je podnio u Srpskom kulturnom klubu (1937), u 
kome insistira da je za sprovođenje plana , jedino sredstvo (...) 
brutalna sila", a svjetsko javno mišljenje ,,malo će da se pobu- 
ni" jer je svijet , navikao i na mnogo gore stvari", pa se toga ne 
treba plašiti. Ipak, okupacione vlasti su pazile da ne prodre isti- 
na o zločinima, dok plan bude ostvaren. 

Može se naslutiti da je suđenje divizijaru Radomiru Vešovi- 
ću, u prvostepenom sudu u Beogradu, 11. do 14. februara 1921, 
podstaklo redakciju lista , Balkan" da uputi novinara Panteliju 
Jovovića u Crnu Goru, da bi opisao stanje. Na tome suđenju Ve- 
šović je u odbrani, pored ostalog, rekao da uprava u Crnoj Gori 
predstavlja sistem ,vršenja zločina nad narodom crnogorskim", 

đe se vrši paljenje cijelih sela, čine se mnogobrojna ubijanja lju- 
di, žena i đece, na hiljade Crnogoraca je u zatvorima, pa je Cr- 
na Gora ,,pretvorena u pakao". U odbrani advokat Sekula Drlje- 
vić je rekao da stanje u Crnoj Gori daje povoda da se povjeruje 
u postojanje plana ,,o uništenju crnogorskog naroda". 

Poznato je da su izvođači srpskog pijemontizma — planira- 
li scenarij: da velikim silama predstave da je crnogorski narod, 
kao ,,reakciju" na tzv. , izdaju" kralja Nikole saveznika, sam ri- 
ješio da se liši vlastite države. Pantelija Jovović piše da je njemu 
bila pala u dio teška dužnost da otkrije srpskim čitaocima zlo- 
čine koji se čine po Crnoj Gori, 1921. godine. Te zločine je, kako 
kaže, otkrivao ,,stavljajući na kocku svoj život", čime je učinio 
da bude ,,s bombama i revolverima napadnut", i bio je ,,teško 
povrijeđen". Njegove izvještaje prenosio je i dio strane štampe. 

P. Jovović je drugi put bio u Crnoj Gori 1923. godine, kao 
dopisnik lista ,Tribuna", čiji je vlasnik i urednik bio on sam, u 
kome je objavio i 30 portreta crnogorskih političara, a objavio 
ih je i u posebnoj knjizi.!' Nužno je reći da su, prije objavljivanja 
izvještaja P. Jovovića, , Radničke novine" pisale, na primjer, (20. 
jula 1920) o ,,letećim", ,gvozdenim" i ,,nebeskim" četama koje 
kruže Crnom Gorom, te da te čete ,,porušiše, popališe i divljač- 
ki upropastiše stotinama porodica"; a u septembru iste godi- 
ne taj list je pisao da je ujedinjenje samo uvećalo ,,broj robova". 

P. Jovović kaže da je srpska vlada učinjela krupne grješke: 
što je dozvolila Janku Spasojeviću da raspisuje izbore za pod- 
goričku skupštinu i što je Izvršnom odboru (tzv. podgoričke 
skupštine) dala vlast nad Crnom Gorom. Međutim, glavni ak- 
ter pri organizovanju skupštine bio je Svetozar Tomić, koga je 
srpska vlada, na šjednici od 15. oktobra 1918, postavila za po- 
vjerenika za politička pitanja u Crnoj Gori. Jovović takođe za- 
mjera što je upućen radikal Ivan Pavićević da zamijeni taj od- 
bor. Pošto je, prema uputstvima Nikole Pašića, izvršeno pri- 


! Pantelija Jovović, Crnogorski političari. Portreti, Beograd, 1924. 

sajedinjenje reokupirane Crne Gore Srbiji, na čelo prve vlade 
u novoj državi, Kraljevini SHS, došao je Stojan Protić, ideo- 
log srpske radikalne stranke. Protić nije slučajno uputio u Crnu 
Goru za povjerenika vlade u Beogradu Ivana Pavićevića, ,,pri- 
rođenog Srbina", rodom iz Rsojevića (Bjelopavlići), s kojim je 
Protić bio zavjerenik u pripremi atentata na srpskog kralja Mi- 
lana, pa su obojica bili osuđeni (1899) na 20 godina robije.? Pa- 
vićević je bio provjereni potuđenik, nekoliko puta je zauzimao 
ministarsko mjesto u srpskim vladama, što znači da je bio sigu- 
ran kadar za obavljanje represalija. Vjerovatno zato što je i sam 
bio radikal, i što je radio po zadatku, Pantelija Jovović ne izno- 
si navedeni podatak o Pavićeviću, već radi da djelimično uma- 
nji njegovu krivicu, kao i onih koji su ga uputili, srpsku vladu. 
Zato on kaže da Pavićević nije radio po , uputstvima merodav- 
nih iz Beograda", pa počinjene zločine svodi na sugestije loših 
savjetnika, koje je odabrao vladin povjerenik Ivan Pavićević, 
kada je došao u Crnu Goru. Dalje Jovović piše da je Pavićević 
,inaugurirao režim mnogo gori i crnji od onoga koga je inau- 
gurirao Marko Daković". Pavićević je, kaže Jovović, ,,dao mig 
da se stvaraju nekakve omladinske organizacije (...) bande pa- 
likuća, pljačkaša i ubica" koje su vršile teror mačem i ognjem 
bez ikakve odgovornosti". Međutim, organizovanje tih omla- 
dinskih četa počelo je na mitingu u Podgorici, 29. novembra 
1918, poslije govora Marka Dakovića, i rušenja spomenika po- 
ginulim u ratu 1862. Ti odredi, kao ,,zaklon" za glavne izvrši- 
oce — srpske vojne odrede i žandarmeriju, imali su zadatak da 
osiguraju sprovođenje odluka tzv. podgoričke skupštine. 
Jovović kaže da je ta ulična rulja ,,za nagradu od Pavićevi- 
ća", ubijala, vješala, palila i pljačkala. Tendencija Pantelije Jovo- 
vića je da skine krivicu sa okupatora, pa ne ubraja u izvršioce 
zločina pomenutu srpsku vojsku, žandarmeriju i četnike Koste 
Pećanca, već te pogrome pripisuje isključivo omladinskim tzv. 


? Vidi: Dr Andrija Radenić, Progoni političkih protivnika u režimu 
A. Obrenovića, Beograd, 1973. 

letećim četama. Potrebno je pomenuti da o dijelu genocidnih 
zločina koje su počinili po Crnoj Gori pomenuti odredi, posto- 
ji i foto-dokumentacija koju je napravio srpski kapetan Đorđe 
Roš, autor knjige Na dunavskom keju (1930); ta izvorna doku- 
menta o teroru sklonjena su u manastir Hilandar, o čemu sam 
pisao prije 14 godina.? 

Pantelija Jovović precizno piše o nelegalnosti i nasilnom ka- 
rakteru tzv. podgoričke skupštine, đe pored ostalog kaže da ,,ne 
treba kriti od istorije da se ta skupština nije sastala voljom na- 
roda". Planiranje tijeh nelegalnih odluka i komandovanje cije- 
lom akcijom od strane srpskog državnog i vojnog vrha, Jovović 
ne pominje, što se može razumjeti i kao predostrožnost da ne bi 
bio spriječen da objavljuje. 

Jovović zna korijen onoga što se dogodilo crnogorskom na- 
rodu na kraju 1. svjetskog rata: da su, poslije atentata na kralja 
Aleksandra Obrenovića, propagandisti ideje ,,velike" Srbije uči- 
nili grupu crnogorske školske omladine, na čelu s Markom Da- 
kovićem, sredstvom ,,za borbu protivu Crne Gore i njene dina- 
stije". Za Dakovića kaže da je vladao Crnom Gorom ,,ognjem i 
mačem", pa da je to izazvalo Božićnu pobunu 1918. godine, po- 
slije čega je nastalo stanje ,,da su se ljudi mogli javno ubijati na 
pazarima, paliti kuće". Ovđe Jovović griješi, jer je Božićni usta- 
nak izazvan okupacijom i odstranjivanjem crnogorskih legal- 
nih organa. 

Način ujedinjenja Crne Gore i Srbije Pantelija Jovović ocje- 
njuje da je ,,najgrozniji spomen srama i stida zvaničnoga Beo- 
grada", te da Golgota koju je doživjela srpska vojska pri odstup- 
nici (1915) — ,,ni približno nije ravna onoj Golgoti koju je Crna 
Gora preživjela za vrijeme ujedinjenja". 

Povodom rušenja pomenutog spomenika-obeliska na Pjaci 
u Mirkovoj varoši u Podgorici, Jovović komparira razliku toga 
akta, u odnosu na poznati događaj iz srpske istorije: da nakon 


3 Monitor", br. 230, 17. marta 1995. 


81 


DR DANILO RADOJEVIĆ 


ubistva Aleksandra Obrenovića (1903), nikome nije palo na pa- 
met da ruši spomenik kneza Mihaila. dalje on zaključuje da se 
nije , jednako postupalo sa spomenicima u Crnoj Gori", pa vr- 
ši diobu krivice: da je sramota beogradske vlade što su njeni či- 
novnici rušili taj spomenik, a da je sramota i crnogorskog na- 
roda ,,što su ti činovnici bili sinovi Crne Gore". 

Kao prenosioca naređenja iz Beograda za vršenje represali- 
ja Jovović označava Todora Božovića, za koga znamo da je bio 
član srpske terorističke organizacije ,Crna ruka" pa mu je ta 
uloga odgovarala. 

Pantelija Jovović zamjera crnogorskim potuđenicima, tijem 
srpskijem činovnicima, kako ih on naziva (I. Pavićeviću, M. 
Dakoviću, L. Damjanoviću), što su uveli ceremonijal pri dola- 
sku iz Podgorice na Cetinje, da moraju pucati topovi, zvoniti 
crkvena zvona, a procesija, s mitropolitom na čelu, pod mitrom 
i odeždama, da im izlazi u susret. Na kraju navedene slike o tri- 
umfalnim dočecima tijeh poslušnika okupacionih trupa, Jovo- 
vić izražava čuđenje što svi Crnogorci nijesu odbjegli u šumu, i 
na taj način je kazao da je takvo učvršćivanje vlasti — potpuno 
unižavanje cijelog naroda. 

Kada upućuje na ustanike, P. Jovović koristi termin od- 
metnici koji su nametnule srpske okupacione vlasti; tako on, 
na primjer, kaže: ,,Prvu kuću zapalili su odmetnika Brajovića".! 
Kako su označavani crnogorski ustanici ima dovoljno potvrda 
u arhivskoj građi i tadašnjoj štampi, što ću ilustrovati izvješta- 
jem o pogibiji ustanika u Šćepan Dolu (Rubeža, kod Nikšića), 
pod naslovom ,,Pogibija odmetnika u Crnoj Gori", đe stoji: ,Ju- 
če smo donijeli izvještaj o pogibiji 11 odmetnika (...). Kako su 
svi ovi odmetnici ucijenjeni sa pola miliona dinara, kao što to 
treba da bude početak istrebljenja Crne Gore od ovih odmetni- 
ka, to je potrebno prije nego što bi se ova nagrada razdijelila, da 
Ministarstvo unutrašnjih djela tačno i savjesno ispita kome sve 


4 Pantelija Jovović, U bice svoga naroda, ,,Balkan", 29. avgusta 1922. 

pripada zasluga za ovaj veliki uspjeh, pa da se tek onda prema 
zaslugama pojedinih i izvrši podjela nagrade". U pismu Živko 
M. Kosović, načelnik sreza u Nikšiću (1923-24) iznosi, pod vi- 
še tačaka, svoje , zasluge" u progonima i likvidacijama ustani- 
ka, pa kaže: ,,...bio sam jedan od najagilnijih pobornika i orga- 
nizatora akcija za uništenje odmetnika". 

Neki savremeni istoričari koji se bave tijem periodom cr- 
nogorske istorije, upotrebljavaju isto tako termin okupacionih 
srpskih organa — odmetnici — kojim se degradiraju crnogorski 
ustanici protivu likvidatora crnogorske države. Taj izraz kori- 
sti i D. Vujović u svojoj disertaciji pa, na primjer, kaže: ,,Prili- 
kom izvođenja ovih akcija, ovi su odredi počinili mnoge zloči- 
ne. Palili su kuće odmetnicima". 

Može se izvesti zaključak da je novinar Pantelija Jovo- 
vić upućen za dopisnika u Crnu Goru, kao pripadnik radikal- 
ne stranke, da bi za beogradsku sredinu otkrio tamošnje ,,cr- 
ne prilike", ali da bi i promijenio sliku koja je već bila stvorena 
na suđenju đeneralu Radomiru Vešoviću, o genocidnom planu 
srpske vlade za uništenje crnogorske države i zločinima koji su 
počinjeni pri njegovoj realizaciji. 


ZBORNIK RADOVA SA NAUČNOG SKUPA POVODOM 90-GODIŠNJICE BOŽIĆNOG 
USTANKA CRNOGORSKOG NARODA, ZA PRAVO, ČAST I SLOBODU CRNE GORE, 
CETINJE, 2009. 


S Ibid. 

$ Pravda", Beograd, 19. oktobra 1930. 

" Dimitrije-Dimo Vujović, Ujedinjenje Crne Gore i Srbije, Tito- 
grad, 1962. 

MEĐUNARODNI CRVENI KRST I ZATVORI 
U CRNOJ GORI 


DA BI SAVLADALA USTANAK crnogorskog naroda, okupa- 
torska srpska vojska, od početka 1919. godine, vršila je repre- 
salije nad porodicama ustanika, masovno ih hapsila, da time 
ustanike prisili na predaju. Na primjer, u aprilu 1920, za vrije- 
me borbe sa ustanicima u Rovcima, okupatorska vojska je po- 
hapsila blizu pet stotina žena, đece i ljudi. U to vrijeme su Za- 
tvori u Crnoj Gori postali tijesni, pa su za tu namjenu korišće- 
ne i privatne kuće. Međutim, tek pet godina nakon početka tih 
progona i hapšenja, masovnih zločina, paljenja kuća i ostavlja- 
nja porodica u sniježnoj pustoši, javio se Međunarodni komi- 
tet Crvenog krsta iz Ženeve, sa zahtjevom da se izvrši inspek- 
cija zatvora i zatvorenika u Crnoj Gori. Zahtjev je bio upućen 
Društvu Crvenog krsta Kraljevine SHS, da učini taj prijegled. 

Glavni odbor Društva prenio je zahtjev Zetskom oblasnom 
odboru Crvenog krsta, čiji je predsjednik bio mitropolit Gavri- 
lo Dožić, da izvrše inspekciju. Nakon toga, mitropolit Gavri- 
lo i dr Niko Martinović, ljekar, pregledali su zatvore u Nikšiću, 
Podgorici i Cetinju, a zatvore u Pljevljima, Beranama i Andrije- 
vici posjetili su predsjednici mjesnih odbora Crvenog krsta. Iz- 
vještaje o zatvorima i zatvorenicima u Kolašinu i Baru dali su 
pop Jagoš Simonović i školski nadzornik A. Jovanović. Jedino 
zatvor u Danilovgradu nije pregledan jer kada je došla Komi- 
sija, 8. avgusta 1924, nije zatekla nikog od činovništva sreskog 
poglavarstva. 

Kao karakteristične nalaze navešćemo nekoliko primjera, 
iz kojih se može nazrijeti surovi odnos vlasti prema zatvoreni- 

cima. Za sudski zatvor u Nikšiću u izvještaju piše da je smje- 
šten u privatnoj, potpuno zapuštenoj dvospratnoj zgradi. Oko 
40 zatvorenika oba pola, ,,tu žive već nekoliko godina (...). Ap- 
senici mokre kroz vlažne i trošne patose u spavaćim sobama". 
Dalje stoji da je zatvor prljav i da nema posteljina. Zatvorenici 
dobijaju ,,samo hljeb po 1250 grama dnevno i više ništa"; iznu- 
reni su i ,,u bijednom stanju". Dvojica su bila okovana u gvožđe 
i,skoro su goli i zdravstveno ruinirani"', a ljekarska njega je sla- 
ba jer u bolnice ne primaju zatvorenike ,,zbog nemanja mjesta". 

Politički zatvor u Podgorici čine četiri uska odjeljenja, bez po- 
dova i plafona. Trenutno je bilo smješteno 30 zatvorenika koji su 
dobijali po jedan kilogram hljeba, pa je komisija zaključila da je 
stanje slično onome u sudskom zatvoru u Nikšiću. Što se tiče Cen- 
tralnog kaznenog zatvora ,,Jusovača", Komisija je zapisala da je u 
prizemlju bilo smješteno 200 ,,teških osuđenika", te da i u ovom 
dijelu zatvora ,,kao i svuda ne dostaje ljekarska njega za oboljele". 

U sudskom zatvoru u Cetinju nalazilo se oko stotinu zatvo- 
renika, među kojima su bili ,,predani odmetnici i njihove vo- 
đe", pri čemu se mislilo na ustanike koje je okupaciona vlast na- 
zivala ,odmetnicima" i na taj način pravdala represalije. Higi- 
jenski uslovi su takođe naznačeni da su vrlo rđavi, da nema po- 
da, da su prostorije vlažne, izložene ,,smradu bliskih nužnika", 
te da nema posteljnih stvari. Zatvorenici su za hranu dobija- 
li samo pola kila hljeba, a oboljeli su bili lišeni ljekarske njege.' 

Navedeni izvještaj uputio je ministar pravde Međunarod- 
nom komitetu Crvenog krsta, koji se nije zadovoljio tim izvje- 
štajem, već je zatraženo da od međunarodne komisije bude iz- 
vršena neposredna anketa. Ministarstvo. inostranih poslova 
Kraljevine SHS, u aktu od 30. aprila 1925. godine, upućenom 
dr Edu Lukiniću, ministru pravde, okrivljuje Međunarodni ko- 
mitet Crvenog krsta, da zahtjev za neposredni prijegled zatvora 
u Crnoj Gori nije motivisan humanošću, već da je taj interes re- 


! Arhiv SCG, fond 63, fas. 3, 1925. 

zultat propagande ,,nesavesnih agitatora", kao što su Jovan Pla- 
menac i Vladimir Popović, ,,uz saradnju italijanskog Komiteta 
za nezavisnost Crne Gore, Englesko-crnogorskog komiteta sa 
g. Devinom i kanadskog Bijelog krsta sa brigadnim đeneralom 
g. Bernemom na čelu". 

Ministarstvo inostranih poslova, u pomenutom aktu, odbija 
da prihvati zvaničnu inspekciju o stanju zatvorenika i zatvora u 
Crnoj Gori, jer to smatra dijelom kampanje koja je uperena pro- 
tivu Kraljevine SHS, ali da pojedinačno, kao privatno lice, mo- 
že pregledati zatvore ko želi iz Međunarodnog Crvenog krsta. 

Kao privatni interesent, ispred Međunarodnog Crvenog kr- 
sta, došao je Lusijen Kramer, koji je zamolio da ga Ministarstvo 
preporuči vlastima u Crnoj Gori, da bi izvršio prijegled zatvo- 
ra. Ministar unutrašnjih poslova obavijestio je zatvorske vlasti 
o posjeti Kramera. 

Prijevod referata L. Kramera o inspekciji zatvora uputilo je 
Ministarstvo inostranih djela ministru pravde, 22. maja 1925. 
godine. U propratnom pismu stoji da se Kramerov tekst mnogo 
ne razlikuje od izvještaja koji su podnijeli (1924) mitropolit Ga- 
vrilo idr N. Martinović. Međutim, ta konstatacija ima za cilj da 
sakrije stvarnu ulogu L. Kramera, čiji je izvještaj ocijenjen da je 
objektivan i nepristrasan, te da će nakon njegovog objavljivanja 
biti prekinuta ,tendenciozna kampanja" koja je navodno upe- 
rena protivu Kraljevine SHS. 

L. Kramer je izostavljao konkretne opise izgleda zatvora i 
stanja zatvorenika, koje je našao u izvještaju mitropolita Gavri- 
lai dr N. Martinovića, ublažavao je i uopštavao njihove formu- 
lacije. Teško stanje u zatvorima Kramer je zaobilazno predsta- 
vljao, da zatvori ,,ne ispunjavaju uslove moderne higijene". Po- 
trebno je istaći da L. Kramer ne vidi prave uzroke stanja u Cr- 
noj Gori, da se radi o posljedicama okupacije i represivnog voj- 
no-policiskog djelovanja u Crnoj Gori, pa kaže da je kriza pro- 
uzrokovana prvim svjetskim ratom, tj. onim što se zbivalo do 
1918. godine, pa da je ta kriza razvila kriminalitet, ,,a represiv- 


DV 


na sredstva nijesu mogla ići u identičnoj razmjeri", što znači da 

su zatvori koji su ranije mogli odgovarati kriminalitetu, — ,,po- 
stali suviše mali". Dakle, Kramer je preuzeo terminologiju ko- 
ju je koristila srpska okupaciona vlast, koja je crnogorske usta- 
nike, borce za oslobođenje, tretirala kao kriminalce pa ih je na- 
zivala odmetnicima, što znači — kriminalnim osobama. I Kra- 
mer govori o zatvorenicima samo kao o kriminalcima: da su 
oni što godinama ostaju u istražnom zatvoru počinioci slože- 
nih kriminalnih djela (da su u pitanju ,zločini vrlo kompliko- 
vani koje su počinili Crnogorci ili Arnauti koji igrajući se pre- 
laze, vraćaju se preko granice koja razdvaja dvije zemlje, i iz to- 
ga proizlazi da je istraga često komplikovana"). Time Kramer 
pokušava da opravda trajanje i 4-5 godina istražnog zatvora. 

Kramer nalazi opravdanje i za mizernu ishranu Zatvoreni- 
ka, tvrdeći da se tako hrane zatvorenici i u drugim sredinama 
(,jer se uopšte daje 1 kg hljeba u preventivnim zatvorima"). 

Na kraju izvještaja Kramer se zahvaljuje ministru inostra- 
nih djela ,,na srdačnom dočeku", što dokumentuje zašto je Kra- 
merov izvještaj bio povoljan za vlast, oslobodio je od dalje istra- 
ge i straha da će država biti osuđena na zasijedanju Društva na- 
roda, na kome su ,,neprijatelji"" opet mogli pokrenuti ovo pitanje. 

Kramerova posjeta zatvorima u Crnoj Gori dogodila se u 
vrijeme kada je Nikola Pašić bio predsjednik vlade, pa je nje- 
gova tajna diplomatija uspjela pronaći pogodnu ličnost da izvr- 
ši ,inspekciju" zatvora u Crnoj Gori i da napiše izvještaj koji je 
značajno povoljniji od izvještaja koji su bili napisali mitropolit 
Gavrilo Dožić i dr Martinović. Uloga L. Kramera, njegov mon- 
tirani izvještaj, podsjeća na ulogu Karla Perola, kuvara italijan- 
skog konzulata u Beogradu, koji je lažno svjedočio da je u inci- 
dentu na Čukur-česmi (1862) ubijen od turskih nizama jedan 
dječak". Za to lažno svjedočenje K. Perolo je bio bogato nagra- 
đen od srpske vlasti.? 


1999. 


7 D. Radojević, Crnogorci na limesu, Podgorica, 1999, 85. 

JEDAN OD OBLIKA odavanja društvenog priznanja zaslužnim 
ličnostima, kao i isticanja značaja nekih događaja, predstavljaju 
nazivi ulica, trgova, mjesta, škola i dr. I površniji poznavalac cr- 
nogorske istorije, kada sazna da ni u jednom crnogorskom gra- 
du nema ulice ili trga po imenu knjaza Danila, postavlja sebi pi- 
tanje kako je to moguće. Međutim, za to postoji odgovor. I naziv 
mjesta Danilovgrad, koji je dao kralj Nikola, bio je nedavno do- 
veden u opasnost da bude zamijenjen imenom atentatora na to- 
ga znamenitog crnogorskog državnika i zakonodavca. 

Kroz dvije godine navršava se stoljeće i po od atentata na 
knjaza Danila, pa je trenutak za razmišljanje o podizanju spo- 
menika tome crnogorskom državniku, kao i davanju naziva uli- 
cama u Cetinju, Podgorici i drugim gradovima. Za knjaza Dani- 
la napisao je (1892) kralj Nikola testamentarne riječi: ,,Uto Danil 
knjaz nastade, / munja suha iz oblaka — / dika roda, dika doma, 
/ čudo ljudi i junaka. /... a državi oblik svjetski / i zakone mno- 
ge dava". Sudeći samo po ovoj kraljevoj ocjeni, može se zaključiti 
da je učinjena povijesna nepravda što nije do sad postavljen spo- 
menik knjazu Danilu, čija se državnička i ratnička ličnost može 
u crnogorskoj istoriji uporediti sa knezom Vojislavom, pobjed- 
nikom nad bizantijskom vojskom u Tuđemilskoj bitki (1042). 

Postoji mišljenje da pojedinci iz nekih crnogorskih sredina 
i danas priječe davanje naziva jednoj ulici u Podgorici po ime- 
nu knjaza Danila. Postavlja se pitanje, da li ima izuzetka, u su- 
sjednim zemljama, kada je u pitanju pomenuti (negativni) odnos 
prema tome crnogorskom vladaru? Samo četiri godine pošto je 
štampan spjev kralja Nikole, iz koga su gore citirani stihovi, u 

Beogradu je, 1896. godine, dat naziv Ulica kneza Danila, koji i 
danas postoji. Ulica se nalazi u opštini Palilula i pruža se od Dal- 
matinske do Ruzveltove. Pri davanju naziva ulicama srpske vla- 
sti su iskazivale svoj politički stav, što se može pratiti od prvog 
akta kada je Uprava varoši Beograda pokrenula kod Ministar- 
stva unutrašnjih dela Srbije pitanje numerisanja kuća, 15. mar- 
ta 1847. godine; tada je formirana Komisija urednog postrojenija 
varoši Beograda, koja je predložila nazive za trideset ,,sokaka", ali 
je odobravanje vršilo Ministarstvo unutrašnjih dela koje je, s ob- 
zirom na tadašnji vazalni položaj Srbije, imalo primjedbu na na- 
ziv , Karađorđeva ulica", U aktu od 19. februara 1848, koji je pot- 
pisao ,,popečitelj vnutrenih dela, polkovnik, kavaljer Ilija M. Ga- 
rašanin" odobravaju se nazivi, ali sa jednom izmjenom: ,,...da se 
onaj sokak, koj je komisijom naimenovan "Karađorđeva ulica' ne 
zove tako, nego 'Vojvodina ulica'". Pošto su Turci, pod pritiskom 
velikih sila, napuštili Beograd (1867), stvoreni su uslovi za jasni- 
je ispoljavanje stavova prema nazivima ulica, pa je, krajem 1872. 
godine, došlo do formiranja Komisije, čiji su prijedlozi naziva 
usvojeni, kada su data i dva naziva koji se odnose na Crnu Goru: 
Zetska i Cetinjska. Oba su sačuvana do danas. 

Slijedeće davanje naziva ulicama u Beogradu, 1896. godine, 
imalo je za cilj i da se grad učinili što više ,jevropskim", pa je ot- 
klonjen dio turskog nasljeđa u toponimima. Ovđe je zanimljivo 
postaviti pitanje, u vezi davanja naziva Ulica kneza Danila, ka- 
ko je moglo doći u to vrijeme do toga jer su odnosi između dvi- 
je države bili krhki, ma da su njihovi vladari, Nikola Petrović i 
Aleksandar Obrenović, održavali jedan nivo odnosa, pa je cr- 
nogorski vladar bio pozvan da pošjeti Srbiju, što je učinio 1896, 
što znači da je to bilo iste godine kad su dati nazivi ulicama 
po crnogorskim ličnostima i toponimima: Kneza Danila (rani- 
je: Težačka), Crnogorska (ranije: Limska), Bokeljska, Grahovska 
(odnosi se na Grahovsku bitku), Durmitorska (ranije: Borova), 
Ivan-begova (ranije: Makedonska), Lovćenska (ranije: Prepelič- 
ka), Njegoševa (ranije: Prijepoljska), Podgorička, Risanska (rani- 
je: Kneginje Ljubice česma). Davanje navedenih naziva imalo je 

političko-taktičku funkciju, jer je to bila i poruka crnogorskoj 
emigraciji u Srbiji, da se ne zapostavlja i njihova prošlost. 
Poslije prvog svjetskog rata, kada su se u Beogradu okupi- 
li oni Crnogorci koji su bili na neki način uključeni u uništenje 
crnogorske države, kao što su: Marko Daković, Tomo Oraovac, 
Svetozar Tomić, Andrija Radović, Janko Spasojević, Jovan Đo- 
nović, Mićun Pavićević i dr., došli su do saznanja da njihov sta- 
tus u novoj državi ne liči na priželjkivani, pa su neki od njih for- 
mirali Crnogorsko udruženje, preko koga su mislili da očuvaju 
neko posebno mjesto u tzv. ,ujedinjenom srpstvu". Izabrali su 
Njegoša i njegovo djelo da im bude zaštita i oslonac. To se na iz- 
vjestan način odrazilo i na nazive beogradskih ulica koji su da- 
ti 1930. godine. Zahvaljujući sugestijama nekih Crnogoraca, da- 
ti su nazivi po imenima ličnosti koje su na neki način dolazi- 
le u sukob sa kraljem Nikolom, ili su se isticale u organizovanoj 
propagandi protivu Crne Gore. Takve su motivacije za slijede- 
će nazive: Vojvode Blažete (Blažo Petrović, oko 1850-1916, rođak 
i ordonans kralja Nikole koji je kao emigrant u Beogradu igrao 
važnu ulogu), Lazara Sočice, Marka Miljanova, Peka Pavlovi- 
ća, Serdara Jola. Tada je dato i nekoliko naziva koji se tiču crno- 
gorske feudalne prošlosti i kulture: Balšića, Kralja Bodina, Kra- 
lja Vladimira, Makarijeva i Dukljaninova. Da dođe do davanja 
ovog posljednjeg naziva (Dukljaninova), vjerovatno je podsta- 
klo izdanje, 1928. godine, Srpske kraljevske akademije ,, Letopisa 
Popa Dukljanina", koje je priredio hrvatski istoričar Ferdo Šišić. 
Bez obzira na asimilatorske ciljeve, kada je u pitanju davanje 
nekih od navedenih naziva ulica u Beogradu, oni su imali zna- 
čaja za održavanje svijesti o pojedinim crnogorskim ličnostima 
i događajima. Odnos crnogorskih građana prema vlastitoj pro- 
šlosti, kad su u pitanju nazivi ulica i podizanje spomenika, za- 
služuje posebnu analizu, što bi bilo korisno za dalju valorizaciju 
značaja takvih ličnosti kao što su knez Vojislav i knez Danilo. 


TEKST JE OBJAVLJEN POD NASLOVOM ,, VELIKA ISTORIJSKA NEPRAVDA", , REPU- 
BLIKA", 23. MAJA 2008. 

JOŠ JEDAN ATAK NA CETINJSKI MANASTIR 


UNIŠTENJEM CRNOGORSKE suverene države, Cetinje, prije- 
stonica, bilo je osuđeno na zamiranje. Moralni lom obilježa- 
va zavođenje vanrednog stanja , Naredbom br. 1" Vrhovne ko- 
mande srpske vojske, od 23. oktobra 1918, u kojoj, između osta- 
log stoji: , Izlazak iz kuća i slobodno kretanje po ulicama i pute- 
vima poslije 7 sati u veče, zabranjujem sve do 5 časova u jutru". 
Srpska okupaciona vojska je zaposjela i Biljardu, kao i neke cr- 
kvene objekte i koristila ih bez ikakve nadoknade, pa je mitro- 
polit Gavrilo Dožić više puta molio vlasti u Beogradu da ih na- 
pušti. Iako je Dožić bio na čelu deputacije, od 18 članova, koja 
je predala regentu Aleksandru odluku tzv. podgoričke skupšti- 
ne o poništenju crnogorske države, njegovi apeli su bili nemoć- 
ni. Gavrilo Dožić je uočavao bijedu u koju je Crna Gora do- 
vedena, ali nije očekivao materijalnu pomoć iz Srbije, kao što 
se vidi iz njegova pisma Ministarstvu vjera u Beogradu, od 13. 
maja 1921, u kome traži izlaz iz nemaštine u raznošenju osta- 
taka kraljevske imovine: ,Ovdje u Starom dvoru natrpane su, 
ima već nekoliko godina, velike količine namještaja i pokućstva 
uopšte, te sve to trune, jedu ga moljci, uginja i td., a nadleštva 
stradaju bez potrebna namještaja i stvari". 

I aktivni (prosrpski) političari tada su predlagali nerealne 
projekte, kao što je, na primjer, učinio Gavro Milošević, narod- 
ni poslanik iz Cetinja, kada je podnio (1933) zakonski prijedlog 
Narodnoj skupštini Kraljevine Jugoslavije, po kome bi plani- 
na Lovćen i bliža okolina trebalo da budu proglašeni za jugosla- 
venski nacionalni hram (,Tribuna", Beograd, 15. oktobra 1933). 

Gavro Milošević je tada pisao da je prijedlogom toga zakona 
mislio da se stvore uslovi za materijalno i kulturno podizanje 
Cetinja i okoline, te da bi to donijelo novo zračenje toga kraja. 
U ovom prijedlogu poslanika Miloševića prisutni su ostatci pi- 
jemontskog idealizma koji su kralju Nikoli udvorički sugerirali 
neki izvanjci, posebno oni iz Vojvodine. 

Na istom, nerealnom nivou, u kome se naziru elementi mi- 
sticizma, nalaze se sadašnje izjave da se preko tzv. vjerskog tu- 
rizma" može ostvariti izlaz Cetinja iz ekonomskog kolapsa. 

Nužno je pomenuti da je Cetinjski manastir bio na udaru 
srpskog crkvenog vrha i između dva svjetska rata, da bude po- 
dignuta crkva iznad njega, koja bi bila posvećena Savi Nemanji- 
ću. Može se pretpostaviti da je pokretač te ideje bio srpski pa- 
trijarh Varnava (Petar Rosić iz Pljevalja), koji se i kao student 
Duhovne akademije u Petrogradu (Rusija) bavio politikom, bio 
je tajnik" , Srpske akademske omladine u Petrogradu", čiji je 
predsjednik bio Janko Spasojević. U pismu, od 18. jula 1901. 
godine, predsjedniku Kolarčeve zadužbine, u Beogradu, koje su 
potpisali njih dvojica, naveden je ,,glavni zadatak" toga udruže- 
nja: da upoznavaju Ruse sa srpskom istorijom, literaturom, obi- 
čajima i td., jer Rusi, navodno, malo o tome znadu pa Crnogor- 
ce i Srbe smatraju kao dva naroda. Kad je izabran za patrijar- 
ha (1930) Varnava je radio na širenju ideologije tzv. svetosavlja. 

Kao što je poznato, cijele 1935. godine proslavljan je Sava 
Nemanjić, pa je te godine počela priprema za gradnju pomenu- 
te crkve iznad Cetinjskog manastira. Iste godine počeli su ra- 
dovi na istoimenoj crkvi u Beogradu. Mitropolit Gavrilo Do- 
žić, da bi dobio početna sredstva za podizanje pomenute crkve, 
riješio je da proda tri kompleksa zemljišta na Cetinju, Mini- 
starstvu vojske i mornarice Kraljevine Jugoslavije. Ugovor, br. 
8839, od 4. juna 1931, potpisali su potpukovnik Radivoje Milo- 
šević, zastupnik Ministarstva i Cetinjskog vojnog okruga, i Ni- 
kifor Simonović, upravitelj Cetinjskog manastira, po odobre- 
nju Konzistorije. Međutim, po tom ugovoru nije postupalo Mi- 

nistarstvo vojske i mornarice, nije uplaćivalo ugovorene sume, 
pa je više puta mitropolit Dožić upućivao molbenice. 

Posao oko pripreme terena preuzela je inženjerska jedini- 
ca Zetske divizijske oblasti, vršila je nivelaciju zemljišta zva- 
nog ,Tablja", ,,za podizanje katedrale". U aktu br. 4294 od 19. 
decembra 1935, koji je potpisao komandant, divizijski gene- 
ral Drag. Petrović, stoji da su radovi, zbog zime, prekinuti to- 
ga dana. Na udaru se našao važni istoriski objekat — Tablja ko- 
ja je, po Njegoševom nalogu, sagrađena 1835. godine, a rušenje 
je obavljeno na 100-godišnjicu njenog postojanja! Sedamnaest 
godina je služila za isticanje odsječenih neprijateljskih glava, pa 
je taj običaj ukinut naredbom knjaza Danila I Petrovića Njego- 
ša, sredinom januara 1853. godine. Na Tablji je isticana i držav- 
na zastava pri dočeku stranih gostiju, a na njenom vrhu bilo je 
docnije postavljeno zvono. Nije mi poznato da se javljala ideja 
o potrebi obnove toga nesumnjivo značajnog spomenika, veza- 
nog za Njegoševu stratešku koncepciju eventualne odbrane dr- 
žavnog i mitropolitskog centra, i za podsticanje Crnogoraca na 
otpor neprijatelju. 

Istovremeno, kada je vršena nivelacija terena iznad Cetinj- 
skog manastira, mitropolit Gavrilo Dožić naručio je projekat 
crkve posvećene Savi Nemanjiću, koji je izradio arh. Petar K. 
Krstić, iz Beograda. Projekat je pregledalo Ministarstvo građe- 
vina, 3. oktobra 1935. godine, a potpisao ga je (kao ,,sopstve- 
nik") i mitropolit Gavrilo. Pomenuti arh. P. K. Krstić pri izradi 
projekta nije pokazao invenciju, već je prenio elemente mana- 
stira Gračanice, što je izraz ideološke namjere da se zaobiđe cr- 
nogorska graditeljska tradicija. Ipak, radovi na crkvi, na platou 
iznad Cetinjskog manastira, prije rata nijesu započinjali, pa taj 
projekat nije realiziran. 

Međutim, crnogorska vlast je bila odlučila, 1952. godine, da 
na tom zaravnjenom prostoru iznad Manastira, podigne spo- 
menik Lovćenskom partizanskom odredu, pa je raspisan kon- 
kurs. Na konkursu sudjelovali su, pored ostalih, poznati arhi- 
tekti Branko Bon i Bogdan Bogdanović. Bilo je predviđeno da 

zidne slike u spomeniku urade Petar Lubarda i Milo Milunović, 
a skulptorski dio Risto Stijović. U svom projektu B. Bogdanović 
je bio predložio da spomenik bude smješten u susjednu pećinu. 
Nijedan od urađenih projekata nije realiziran, pa je tako osta- 
vljen prostor današnjim pokušajima ugrožavanja Manastira. 

Pošto se Srpska pravoslavna crkva ne miri s novim (suve- 
renim) statusom Crne Gore, nalazi nove elemente za izaziva- 
nje sukoba i podjela. Sada insistira da se podigne crkva iznad 
Cetinjskog manastira, u kojoj bi bile pohranjene: ,,desna ruka 
Ivana Krstitelja", ,odlomak krsta na kome je razapet Hristos" i 
ikona bogorodice Filermose. Poznata su, u neprijateljskim in- 
vazijama, fizička rušenja Cetinjskog manastira, ali su ona po- 
stizala suprotan efekat, pojačavala njegovu moralnu i društve- 
nu funkciju. Zavod za zaštitu spomenika Crne Gore u mnogi- 
jem slučajevima, koliko mi je poznato, nije koristio ovlašćenja 
koja ima po Zakonu da zaštiti kulturno-istorijsko nasljeđe, pa 
je tako postupio i u ovom slučaju kada je raspisivan konkurs za 
izgradnju crkve iznad Cetinjskog manastira. Međutim, sada- 
šnji srpski mitropolit u Crnoj Gori ima dublju koncepciju, da 
preko podizanja crkve iznad Cetinjskog manastira, u kojoj bi 
bila čuvana tri predmeta kojima on pridaje oreol najvišeg (vjer- 
skog) značenja, učvrsti filijalu Srpske pravoslavne crkve u Cr- 
noj Gori, a da, nadređujući novu simboliku Cetinjskom mana- 
stiru, posredno dovede do obezvrjeđivanja njegovoga povije- 
snog značenja za crnogorski narod. 

Iskazano mistično povjerenje u dobrobit koju će Cetinju i 
Crnoj Gori donijeti pomenute tri relikvije ako budu pohranje- 
ne u novo crkveno zdanje, predstavlja oblik zavaravanja i novog 
religioznog" zaluđivanja građana, traženje izlaza za ekonom- 
ski oporavak onamo đe ga nema. Treba pomenuti da su u sred- 
njem vijeku kosti raznih svetaca bile na velikoj cijeni, da su ih i 
neke bizantijske princeze nosile u miraz. Razne relikvije su pre- 
prodavane. Tako su krstaši kad su osvojili Carigrad 1204. go- 
dine, u jednoj crkvi viđeli dva komada Časnog krsta, od kojih 
je jedan bio veliki ,,kao noga nekog čovjeka", a drugi ,,kao po- 

la hvata". U istoj crkvi su viđeli i glavu Jovana Krstitelja. U ri- 
znicama evropskih crkava ima veliki broj ruku raznih svetaca, 
obloženih plemenitim metalima. Takođe u mnogijem crkvama 
čuvaju se komadi drveta za koje se tvrdi da su dio Časnog krsta. 
Može se samo pretpotstaviti kolikih bi razmjera bio krst koji bi 
bio , montiran" od tih komada. Osim toga, ako crnogorski na- 
rod kroz svoju istoriju nije ostvarivao vrijednosti koje mogu bi- 
ti zapažene od pripadnika drugih naroda i kultura, teško da ih 
od navodne anonimnosti mogu osloboditi pomenute relikvije. 

Začuđuje kako aktuelni srpski mitropolit u Crnoj Gori, ko- 
ji ima zadatak da, pomoću obnovljene ideologije srpskog čet- 
ništva, dovede u pitanje opstanak crnogorske državne samo- 
stalnosti, uporno politički djeluje, a da državna vlast ne vidi u 
tome moguće posljedice. Taj mitropolit stalno negira istorijski 
fakat da je Crnogorska pravoslavna crkva bila autokefalna i da 
je poništena aktom srpskog regenta Aleksandra Karađorđevića 
(1920), što nije plod nepoznavanja činjenica, već djelovanja s ve- 
likodržavnih srpskih pozicija, u skladu s ideologijom tzv. sveto- 
savlja. Taj mitropolit okupacione crkve pokušava da unizi du- 
kljanski period crnogorske istorije. On pokušava da ubijedi cr- 
nogorski narod da ne postoji, već da je dio takozvanog ,,sveto- 
savskog stada", i td. Pomenuti mitropolit ne djeluje usamljeno, 
jer poneki crnogorski političar ponavlja cinične izjave, koje po- 
tiču iz kruga Srpske pravoslavne crkve, da Crnogorska pravo- 
slavna crkva nije nikad imala autokefalni status. Falsifikatima 
se želi ubijediti javnost da je ,oduvijek" u Crnoj Gori bilo pri- 
sutno tzv. svetosavlje. Međutim, i u Srbiji ime Save Nemanjića 
bilo je nepoznato u narodu, sve do naredbe kneza Mihaila ko- 
jom je proglašen za školskog patrona. Njegov kult se razvijao na 
području Karlovačke mitropolije, nakon naredbe carice Mari- 
je Terezije da sve crkve u državi treba da izaberu svoga patrona, 
pa je otuda, sedam decenija docnije, taj kult (Save Nemanjića) 
priješao u Srbiju. Takođe sa područja Karlovačke mitropolije, u 
crnogorske škole ga je unio (1856) izvanjac Nikanor Ivanović, 

tada arhimandrit Cetinjskog manastira.! Od tada su se mučili 
polupismeni crnogorski učitelji da svake godine pišu tekstove o 
Savi Nemanjiću, u nekrološkom tonu, i tako širili njegov kult. 
Ipak je taj proces sporije išao, jer su se Crnogorci i dalje zakli- 
njali (i u nevolji druge proklinjali) svetim Vasilijem Ostroškim 
i svetim Petrom Cetinjskim. Zato je kralj Nikola osjetio potre- 
bu (radeći, iz ličnih pretenzija, na usvajanju srpskih simbola), 
da 1912. godine napiše pjesmu o tome srpskom svecu.? 

Osim naturanja svojih simbola, Srpska pravoslavna crkva 
i srpska državna vlast, kad osjete da neki autohtoni crnogor- 
ski simbol dobija snagu okupljanja, oni ga preuzimaju i progla- 
se svojim, ,,srpskim". Tako je bilo i sa kultom sv. Vasilija Ostro- 
škog. O knjizi priložnika iz manastira Ostroga pisao je istori- 
čar G. Stanojević, pa se vidi da su priložnici iz Srbije bili prese- 
ljenici iz Crne Gore, jer kult sv. Vasilija nije bio razvijen kod Sr- 
ba. Međutim, saznao sam jednog dana, 1966. godine, kada mi 
je radosno saopštila Vasilija Vukotić-Vrbica, kćer serdara Jan- 
ka, da je u maloj crkvi sv. Save na Vračaru uvedena jednom ne- 
đeljno služba sv. Vasiliju Ostroškom. Gospođa Vasilija je rođe- 
na na dan toga sveca pa je zato i dobila to ime. Što se tiče sa- 
dašnjeg odnosa prema kultu sv. Vasilija, asimilatorska politi- 
ka Srpske pravoslavne crkve danas je uvela u crkveni turizam i 
maršrutu do manastira Ostroga. 


TEKST JE OBJAVLJEN POD NASLOVOM ,, NOVI UDAR SVETOSAVLJA", ,,REPUBLI- 
KA", 16. JANUARA 2008. 


! D. Radojević, Iz povijesti hrišćanskih crkava u Crnoj Gori, Pod- 
gorica, 2000, 64-65. 

? Nikola I Petrović Njegoš, ,,Za 14. januar", Dan, god. II, sv. 1, Ce- 
tinje, 1912. 

RAZLIČITI SU PODSTICAJI Za stvaranje i korišćenje kliširanog 
mišljenja" o nekom narodu, najčešće susjednom, kao cjelini. 
Takvu, pojednostavljenu, sliku stvaraju pojedinci, a docnije je 
usvajana i ponavljana kao ,,opšte" saznanje. Ta karakteristika je 
često invektivnog sadržaja jer se preko nje želi izraziti vlastiti su- 
perioran status, dovesti drugi narod u podređen položaj. Nega- 
tivnim kvalifikativima koriste se grupe koje rade da podstaknu 
bržu koheziju u svome narodu. Usmjeravanje odioznosti prema 
drugima vrši se, sporije ili intenzivnije, zavisno od cilja kojemu 
teže njegovi realizatori. Autori negativnih karakteroloških ocje- 
na, lišeni humanog takta, usmjereni su na sticanje privilegija za 
svaki novi insult. Prostor za ispoljavanje mržnje širi se slablje- 
njem društvenih brana, čime se stvaraju uslovi za ispoljavanje 
krajnje surovosti. Miroslav Krleža bio je podstaknut, 1939, godi- 
ne, da zapiše: ,,Postoji u ljudima nejasna, nesumnjivo majmun- 
ska sklonost za prljanjem, za šporkanjem, za uzajamnim kalja- 
njem, za gnusobom, postoji u nama mračan nagon za međusob- 
nim zagnjurivanjem u blato". Ova Krležina slika o individual- 
nim nagonima, koji okreću čovjeka protiv čovjeka, postaje ne- 
dovoljna i blaga kada dođe do političkog usmjerenja tih nagona. 

Gledajući jednu pozorišnu predstavu u ,,Ateljeu 212", u Be- 
ogradu, i slušajući odzive publike, učvrstio sam se u saznanju 
da riječ sa bine može da podiže nagone kod većeg dijela gleda- 
laca, kada ona odgovara političkoj konjunkturi. Pošto je ta dra- 
ma prikazivana u vrijeme kada je zamajac srpskog imperijal- 
nog programa dobijao sve širi razmah, (društvena) klima je od- 

govarala glavnim porukama teksta. Riječ je o komediji Slobo- 
dana Selenića ,,Kosančićev venac 7", koja predstavlja dramati- 
zaciju romana ,,Prijatelj". 

Selenić, doseljenik iz Hrvatske, bio se priključio grupi knji- 
ževnika koja je radila na širenju ideje o ,ugrožnosti Srba" u Ju- 
goslaviji. U pomenutoj komediji autor je htio obznaniti stav da 
je Srbija 1945. god. reokupirana, da su joj ukinute privilegije 
koje je stekla 1. decembra 1918. godine. Njene ,,okupatore" sim- 
boliziraju nasilno useljeni pripadnici raznih jugoslavenskih na- 
roda u jednu (građansku) kuću na Kosančićevom vencu u Beo- 
gradu. Među novim stanovnicima, poludivljim došljacima, na- 
lazi se i crnogorski bračni par, Puniša i Vasilija Mirčetić, ko- 
ji najgrublje koriste nastale revolucionarne promjene. Oni su u 
tu gradsku kuću doveli i ,jagnje šavničko". Vlasnik kuće, ina- 
če plašljivi homoseksualac, razmlačen ,,kulturom" i neborben, 
ipak se pobunio i primijetio da jagnje smrdi, Mirčetić, ,,najsvi- 
jesniji drug" među stanarima, naziva ga ,,buržoaskom reakci- 
jom" i ,,prdežom od čovjeka". Tako autor poručuje Srbima da se 
trgnu i oćeraju pridošlice. 

Selenić je Mirčetića posebno dao karikaturalno i stiče se 
utisak da je zbog ,,uobličavanja" toga lika i napisana komedi- 
ja. Mirčetić je , najčuveniji demonstrant" koji najjače izvikuje 
aktuelne parole, te da se posebno istakao ,,u pljuvanju na ratne 
zločince" dok im je suđeno. Autor ističe Mirčetića kao repre- 
zentativan primjer moralne ništice i praznog hvalisavca, pri- 
krivenog strašljivca, laskavca i nasilnika. U jednoj sceni Mir- 
četić traži da stanari spjevaju pjesmu o radnoj akciji o razvoju 
,Socijalističkog stočarstva" u Beogradu na ,,dobrobit naših na- 
roda". To znači da doseljenici pretvaraju grad u ruralno naselje. 

U ovom Selenićevom tekstu, vodviljskog karaktera, dato je i 
proslavljanje početka rađanja nove generacije ,,osvajača"- došljaka, 
sina bračnog para Mirčetić. Na pitanje da li će njegov sin biti po- 
litičar u Šavniku ili u Beogradu, on oštro i pobjednički odgovara: 
,Kom Šavniku, kukala ti majka! Ne pomjeram ti se ja više iz pri- 
jestonice". Tu riješenost potvrđuje i završna scena, u kojoj Mirče- 

tić iznosi sina ispred kuće, visoko ga podiže i proriče mu beograd- 
sku budućnost: ,,Saborna. Zvoni. Za moga sina Vuka. Beograđa- 
nina". Tako je Mirčetić prikazan kao najagresivniji uljez u kuću 
tolerantnog i finog srpskog građanina Vladana Hadžislavkovića 
koji u komediji treba da predstavlja stamene moralne vrijednosti 
(srpske) građanske klase, na suprot primitivnim, sebičnim i agre- 
sivnim došljacima. Osim toga, taj građanin je i idealist, pokušava 
da svojom kulturom pridobije (asimilira) došljaka Albanca. 

Selenić je pokušao da primijeni poznati komediografski kli- 
še: sudar potpunih suprotnosti, da bi na taj način izgradio sati- 
ričnu sliku o jednom istoriskom prevratu. Kad je u pitanju lik 
Mirčetića, Selenić je koristio politički motivisani kliše o hvalisa- 
vom, nasrtljivom i pretencioznom Crnogorcu, kome je opsesija 
osvajanje vlasti. U nekim elementima može se utvrditi izvjesna 
paralela naznačenog Selenićevog postupka i komediografskog 
rada Branislava Nušića, posebno u odnosu na njegovu komedi- 
ju ,Put oko sveta" koja je objavljena 1910. godine. Nušić je pisao 
tu komediju u vrijeme najjačeg anticrnogorskog djelovanja srp- 
skih pijemontista i crnogorske emigracije. U Nušićevoj kome- 
diji javljaju se dvije epizodne ličnosti, Crnogorci, po imenu (Ili- 
ja i Niko Pješivac), i treća, bezimena, naznačena opisno ,Čovek 
s nogom". Može se zaključiti da je taj lik autor obezimenio da bi 
mogao ,,punije" simbolizirati ma koga pripadnika crnogorskog 
naroda. Ovu ličnost (Čoveka s nogom) Nušić je učinio jednako 
glavnom u komediji ,,Put oko sveta" kao i trgovca iz Jagodine Jo- 
vanče Micića, uz koga se ,,prikačio" da putuje oko svijeta. 

Čovek s nogom" predstavlja mentalno nedoraslu osobu ko- 
ju je lako prevariti, obmanuti, prestrašiti i koristiti. Označen je 
i kao hvalisavac: jednom kaže da je nišanio na ,,žive Turke i ko- 
trlja ih ka tikve", a u sceni na nekom aziskom ostrvu poziva na 
juriš na urođenike: ,,Ha, naprijed ko je Crnogorac, za krst ča- 
sni i slobodu zlatnu". 

O toj komediji i drugom Nušićevom humorističkom radu 
pisalo je kritički nekoliko poznatih srpskih književnih kritiča- 
ra. Jovan Skerlić ocjenjuje da je Nušić pisao ,,bez plana i siste- 

ma", a da bi postigao efekat ,,išao je do pornografije", tako da je 
njegova satira plitka, ,,klizi preko površine života", kao i da ne 
izlazi ,iz kruga dosetaka za kafanskim stolom". Nušićeve ko- 
medije, zaključuje dalje Skerlić, imaju više ,,binskog patrioti- 
zma" no književne vrijednosti. Posebno je zanimljiva Skerliće- 
va tvrdnja da je Nušić tačnost datih tipova često žrtvovao smi- 
jehu, pa da je više vodviljist nego komediograf. 

I književni kritičar Đorđe Jovanović, u studiji o B. Nušiću,' 
kaže da komedija ,,Put oko sveta" predstavlja ,, najdublje Nuši- 
ćevo srozavanje", da je ugađao čaršiji kojoj je odgovarala bezo- 
pasna šaljivost. Razmišljajući o Nušićevom stvaralaštvu, Mar- 
ko Ristić je, u tekstu , Nesavremena razmatranja"?, zapisao je da 
taj komediograf nije samo šibao malograđansku sredinu nego 
je želio baš njoj da se udvara svojim vicevima". 

Sam B. Nušić, kad je u pitanju literarna obrada likova iz cr- 
nogorskog života, u jednom intervjuu? na određen način deman- 
tuje vlastiti prikaz crnogorskog mentaliteta, što je iskazao u ko- 
mediji ,,Put oko sveta". Tom prilikom, godinu dana pred svoju 
smrt, on kaže da je pisati o Crnogorcima ,vrlo zamašan i obi- 
lan predmet, koji, sem mnogih studija i posmatranja, traži još i 
neposredno poznavanje života i duha" njihovog. Međutim, mo- 
žemo zaključiti da, preko komedije ,,Put oko sveta", Nušić pri- 
pada grupi autora koja je formirala stereotip koji je ,,sublimat" 
i ključ" za literarno i , naučno" ,,definisanje" tzv. crnogorskih 
mentalnih osobina. Zato možemo predpotstaviti da je Slobodan 
Selenić, osim ,, naučne" podloge o karakteru Crnogoraca koju da- 
ju Jovan Cvijić u , Balkanskom poluostrvu" i Vladimir Dvorni- 
ković u ,,Karakterologiji Jugoslovena", — koristio i komediju ,,Put 
oko sveta" B. Nušića pri pisanju komedije ,,Kosančićev venac 7". 


1981. 


! Pregled", sv. za juni, 1938. 
2 Pečat", 1-2, 1939. 
3 Slobodna misao", 4, Nikšić, 31. januara 1937. 

POSLJEDNJI OBRAČUN U ZEMLJI BOGUMILA 


POJAVA BOGUMILA u Bosni i Hercegovini odredila je docni- 
ju povijest toga naroda. Bogumilski pokret javlja se na Balka- 
nu u vrijeme vizantijskog cara Konstantina Porfirogenita, sre- 
dinom X vijeka. Sveštenik Kozma napisao je (972. g.) spis Bese- 
da na jeres, u kome saopštava osnovne, dualističke principe bo- 
gumilstva: da vjeruju u boga dobra i boga zla; da je vidljivi svi- 
jet stvorio bog zla; da ne poštuju ni krst ni crkvu. Nakon proće- 
rivanja bogumila iz Bugarske i drugih zemalja, jedan dio njih 
sklonio se u Bosnu, đe se pominju od 1190. godine. 

U istoriografiji postoji spor, da li bosanska crkva (,,bosan- 
ska jeres") predstavlja po svome sadržaju (učenju) bogumilstvo 
ili je u pitanju hrišćanstvo koje je odstupalo od katoličkog i pra- 
voslavnog učenja. Pošto se rasprava vodi s pozicija hrvatskog i 
srpskog nacionalizma, s težnjom da se poništi bosanski nar- 
od i da se podijeli bosanska teritorija po religijskoj pripadnosti 
stanovništva, onda se zapostavlja bitna činjenica: da se, u sva- 
kom slučaju, radi o specifičnom bosanskom razvoju vjerskog 
života i kulturih osobenosti vezanih Za nj, pa i u slučaju kada bi 
bosanska crkva sadržavala i katoličke i pravoslavne i bogumil- 
ske elemente, ili samo transformisane oblike jednoga od njih. 
Bosanska crkva, u svakom slučaju, nije predstavljala ni samo 
dio katoličke, ni samo dio pravoslavne konfesije, već ima druk- 
čiju dogmatsku osnovu iz koje je rezultirao i drukčiji svjetona- 
Zor, istorijski put i umjetnički iskaz. 

Srpsko-hrvatski negatori bogumilske osnove zanemaruju 
činjenicu da je bosanska crkva, pod stalnim krstaškim prijet- 

njama i pritiscima, prividno primala neke hrišćanske simbo- 
le, kao što je krst, ili podizanje crkava na grobljima, u kojima 
se nijesu molili. Oni autori koji nijesu spremni da prihvate po- 
stojanje bogumilskih elemanata u bosanskoj crkvi, zanemaru- 
ju istorijska fakta. 

Pošto je hrvatski knez Pavle Šubić bio zauzeo dio bosanske 
teritorije, postavio je (1302) za bana te oblasti svoga brata Mla- 
dena, što je dovelo do pojačane borbe protiv bogumila. U tim 
borbama, prema jednoj savremenoj vijesti, poginuo je (1304) 
ban Mladen. Dvadesetih godina XIV st., pod Stjepanom II Ko- 
tromanićem, Bosna se učvrstila, osvojivši nove teritorije, na ko- 
jima je poništena katolička i pravoslavna crkva, kao što je uki- 
nuta zahumska (pravoslavna) eparhija, a biskup iz Kotora spri- 
ječen da u Bosni uzima crkvenu desetinu. U to vrijeme bosan- 
ska crkva je bila zaštićena od bosanskog vladara. 

Papa Klement VI pokušao je suzbiti bogumilstvo (40-ih 
godina XIV st.) osnivanjem franjevačkog vikarijata. Ali, kako 
nesumnjivo utvrđuje N. Klaić,' vladari Stjepan i Tvrtko nijesu 
imali ništa protiv da se savjetuju s franjevcima (biskupom i vi- 
karom), ali da oni borave van bosanske države, u Slavoniji. Za- 
to na Stjepanovom i Tvrtkovom dvoru nema katoličkih prelata. 
Franjevački Vikarijat, dakle, nije osnovan u Bosni, nego u Ze- 
mljama koje je Bosna posvojila, pa u Bosnu vikar nije smio do- 
ći. Zato ni u drugoj polovini XV st. nema franjevačkih samo- 
stana u nekadašnjoj Tvrtkovoj državi: ,,...mudrošću bosanskih 
vladara nije (se) mogla u Bosni u XIV st. udomiti nijedna kato- 
lička crkvena organizacija (N. Klaić). 

Bosanski vladari su podržavali bogumile i njihove obrede, 
iako su neki činili ustupke, zavisno od ličnih pretenzija i priti- 
saka. Tvrtko je bio zaštitnik bogumila, vjenčao se po katolič- 
kom obredu, nazivajući se ,,biljčicom katoličke vjere", a kruni- 
sao se u pravoslavnom manastiru Mileševi za kralja ,, Srbljem, 


! N. Klaić, Srednjovjekovna Bosna, Zagreb, 1989. 

Bosni i Pomorju i Zapadnim stranama". Vojvoda Hrvoje Vuk- 
čić, koji je rođen ,,in poganismo rito", radio je na učvršćivanju 
bogumilstva. Kralj Tvrtko II iskazivao je poslušnost katoličkoj 
crkvi, ali je istovremeno pomagao bosansku crkvu. Herceg Ste- 
fan Vukčić je usmeno iskazao poslušnost papi Nikoli V, koji 
tvrdi da je Stefan tražio da papa uputi emisare radi prevođenja 
njegovih podanika u katoličku vjeru, ali pregovori s papinim 
izaslanikom Tomazinijem nijesu uspjeli, pa je Stefan nazivan 
,perfidnim patarenom i neprijateljem krsta Hristova". Zbog 
opasnosti od Turaka (poslije pada Carigrada, 1453. g.), herceg 
Stefan se obratio Alfonsu Aragonskom da mu uputi emisare 
franjevce, a istovremeno je radio na podizanju pravoslavne cr- 
kve u Goraždu. Zato za nj kaže carigradski patrijarh Genadije 
Sholarije da je ,od nedavno pravoslavac", ali da je u duši ostao 
bogumil; poznato je, inače, da je do smrti Stefan na dvoru dr- 
žao bogumilskog prvosveštenika, gosta Radina. 

Tursku okupaciju dočekao je značajan broj bogumila. Ugar- 
ski kralj Lajoš I obavijestio je papu, još 1358, da u Bosni ima 
,nebrojeno mnoštvo patarena". 

Pod vidom naučne analize pokušava se osporiti bogumil- 
ska osnova bosanske crkve, koja je vremenom prihvatala kato- 
ličke i pravoslavne uticaje, što se reflektovalo i u umjetnosti ste- 
ćaka, na kojima se srijeću narodni ukrasi (motivi), bogumilski 
i hrišćanski simboli, kao i zapadnjački uticaji, zavisno od vre- 
mena i mjesta nastajanja. Jer, bosanska crkva, koja je bila pod 
stalnim pritiscima i progonima, morala se prilagođavati i pri- 
mati uticaje. 

Osporavajući postojanje bogumilskih elemenata u bosan- 
skoj crkvi, želi se odbaciti vjersko-kulturni uticaj Bugara, kod 
kojih se bogumilstvo razvilo nakog vizantijskog preseljavanja 
na tlo Bugarske pripadnika manihejske sekte. Autori koji ospo- 
ravaju bugarski uticaj, optužuju istoričara Franja Račkog? da 


? F. Rački, Borba Južnih Slavena za državnu neodvisnost. Bogumili 
i patareni, Beograd, 1931, 332-599. 

je, pod uticajem Štrosmajera koji je propagirao tzv. jugoslaven- 
stvo, u svojoj radnji , Bogumili i patareni" pisao o bosanskoj cr- 
kvi kao o odjeku bugarskog bogumilstva. 

Neki autori misle da su stećke počeli graditi Hrvati, nasla- 
njajući se na rimsku tradiciju cipusa. U srpskoj istoriografiji po- 
stoji teza da su, nakon 1878, Austrijanci forsirali ideju o autoh- 
tonom istorijskom i kulturnom putu Bosne, pa da su i stećke 
posmatrali u tom kontekstu. Pomenuta teza odbacuje povezi- 
vanje bogumilstva i stećaka, pa je optužen i engleski arheolog 
Artur Evans da su njegovi naučni stavovi , poslužili" austrijskoj 
upravi nad Bosnom. Da bi tezu izveli do kraja, ti srpski autori 
umanjuju i broj pripadnika bosanske crkve. Osim toga, oni od- 
bacaju mišljenje da su bogumili, u većem broju, priješli u islam. 
Jer, kako oni kažu, Austrija je ,oduzimala" bosanskim katoli- 
cima i pravoslavcima — stećke, da ih tako, preko bogumilstva i 
njihovog prijelaska u islam, preda muslimanima. 

Podijeljenost Bosanaca na tri vjere korišćena je od strane 
agitatora iz Srbije i Hrvatske da se spriječi konstituisanje za- 
jedničkog narodnog interesa. Nakon uvođenja austro-ugar- 
skog protektorata nad Bosnom i Hercegovinom (1878) poten- 
cirane su vjerske diobe. Austrija je imala pozitivan cilj, koji je 
kroz istoriografiju i školstvo označavan kao neprijateljski, — da 
u Bosni i Hercegovini treba nadići vjersku podijeljenost for- 
miranjem građanskog društva, sa perspektivom zajedničkog 
usvajanja kulturnih vrijednosti koje bi jednako objedinjavale 
pripadnike svih vjeroispovijesti. Realizovanje takvoga koncep- 
ta značilo je onemogućavanje islamsko-katoličko-pravoslavne 
propagande koja je dezintegrisala bosansko-hercegovačko dru- 
štvo. Najorganizovanije je djelovala pravoslavna (srpska) pro- 
paganda, što je, na kraju, dovelo do izazivanja rata (1914). Na taj 
način (ratom) radikalno je prekinut proces konstituisanja bo- 
šnjačkog naroda, na temeljima autentične bosanske države ko- 
ja se kao cjelina javlja sredinom X stoljeća, što potvrđuje djelo 
K. Porfirogenita; a od sredine XII st. postiže samostalnost, od 

bana Borića. Bosna je, kako zaključuje N. Klaić ,,od početka bi- 
la bosanska"? 

Srpska propaganda s pozicija političkog programa Načerta- 
nija posebno je uporno djelovala od 60-tih godina XIX st. Bo- 
goljub Petranović, agent srpske ,,Tajne djelatnosti", osnovao je 
u Sarajevu (1862) ,,Srpski odbor", čiji su članovi agitovali me- 
đu bosanskim seljacima da je ime Vlasi podrugljivo, te da ubu- 
duće ne treba da se zovu Vlasi i Rišćani, nego Srbi. Ti odbori su 
biii osnovani i po drugim bosanskim gradovima. Tada se tzv. 
,srpstvo" proširilo po tim zemljama, ili, kako je zapisao jedan 
savremenik, da se ,,srpstvo (...) tada na sav mah razmahalo po 
Bosni i Hercegovini". Taj proces sažeo je Milenko Vesnić, jedan 
od ključnih političara, da Bošnjaci ,,ne bi ni znali što su, da ne- 
ma Srbije. Mi smo od njih stvorili Srbe. Sve srpska para, stipen- 
dije i drugo". U toj agitaciji uspijevali su pridobiti i jedan broj 
muslimana, kao što je bio zakašnjeli romantičarski pjesnik Av- 
do Karabegović, koji je, kao pitomac srpske vlade, završio alek- 
sinačku učiteljsku školu. 

Istorijska rekonstrukcija dovodi nas do zanimljivog za- 
ključka da se osvajački rat danas vodi na tlu stare bosanske dr- 
žave, koja je jezgro kulture stećaka. Razumije se, stećci su po- 
dizani i na nešto širem prostoru, ali to su refleksi i rezultati mi- 
gracija. Kulturolozi i istoričari koji su se podređivali naciona- 
lističkim osvajačkim ciljevima, podešavanjem istorijskih činje- 
nica političkim programima i netačnim tumačenjem kultur- 
nog nasljeđa — u stvari su pripremali tlo za rat. 

Protiv identiteta bošnjačkog naroda jednako se, zbog aspi- 
racija prema Bosni, bore i hrvatski i srpski nacionalisti. U srp- 
skoj vojno-agresivnoj agitaciji izbrisani su pojmovi Bosna i Bo- 
sanci, jer u njima prepoznaju (agitatori) izvor opasnosti za rea- 
lizovanje svojih planova. Sadašnja propaganda odbacuje istorij- 
ski pristup etnogenezi bosanskog naroda, koji je nastao od po- 


3 N. Klaić, 0p. cit. 

sebnih plemena, kao što su Glamoči, i zatečenog stanovništva, 
u vrijeme od VII do XIV vijeka, razvivši sopstvenu državnost, 
bosansku crkvu, bosanski jezik, bosansko pismo (bosančicu) i 
bosansku kulturu. 

Pošto je Rusija izvojevala pobjedu nad turskim armijama 
(1829), uspjela je da od sultana iznudi hatišerif kojim je Srbi- 
ja dobila autonomiju (1830). To je uticalo, što u istoriografiji ni- 
je povezivano, da bosanski muslimani takođe istaknu Porti za- 
htjeve za ustanovljenje autonomije Bosne. Međutim, Porta ni- 
je prihvatila taj zahtjev pa su begovi i age pripremili ustanak 
(1831), u kome se posebno istakao Husein-kapetan Gradašče- 
vić. Ustanici su uspjeli izvojevati i pobjedu nad sultanovom voj- 
skom, u blizini Prištine, ali je uslijedila intervencija regularnih 
trupa, koje su porazile ustanak bosanskih muslimana (1832). 
Neuspjeh ustanka odgovarao je tvorcima tajnog programa Na- 
čertanija (1844), u kome je iskazana strategija širenja Srbije, pa 
i ideja ,sojedinjenja Bosne sa Srbijom". U tom tajnom spisu je 
postavljen zadatak da se mora ostvariti , jači upliv Srbije na sje- 
verne Albaneze i na Crnu Goru, a ovo su upravo oni narodi ko- 
jiimadu ključeve od vrata Bosne i Hercegovine i od samog mo- 
ra Adrijatičeskog".! Dvadeset godina nakod triumfa Porte nad 
bosanskim ustanicima, uslijedio je novi ustanak; sultan je upu- 
tio u Bosnu trupe pod komandom Omer-paše Latasa, koji je iz- 
vršio surovi obračun sa ustanicima (1850-51). 

O rivalstvu Crne Gore i Srbije oko proširenja na Hercego- 
vinu zapisao je svoje viđenje Mićo Ljubibratić, odgovarajući na 
jedanaest pitanja o njegovom angažovanju u hercegovačko-bo- 
sanskim ustancima. Tada je, maja 1876, Ljubibratić bio u inter- 
naciji u Lincu (Austrija). Ljubibratić kaže da ga je, 1866, uputio 
Ilija Garašanin u Hercegovinu da pripremi ustanak (,,da spre- 
mim ustanak za 1867. g"), ali se taj ustanak ,,odlagao i najposli- 
je izjalovio se". On, dalje, u dugačkom izvještaju piše o pripre- 


+ Program spoljne politike Ilije Garašanina na koncu 1844. god,, u: 
Pisma Ilije Garašanina Jovanu Marinoviću, knj. 2, Beograd, 1931, 365. 

mama i njegovom angažovanju u drugom ustanku (1875), kri- 
tikujući aspiracije Crne Gore, pa kaže da Crna Gora, ,,bojeći se 
da tu nije prst Srbije, kvarila je sve što joj se činilo da ne godi 
njenoj sebičnosti". U tom izvještaju Matiji Banu stoji da su bo- 
sanski begovi i age ,,na prvom koraku viđeli da Srbija smišlja da 
ih sasvim satre i 1876-e junački su se borili protiv srpske voj- 
ske".5 Za Peka Pavlovića kaže Ljubibratić da je ,,u početku po- 
kreta bio poslan" u Hercegovinu, s zadatkom da ,,pazi da po- 
kret nije maslo Srbije", te da ,ustanak ako ga zaista bude, pod- 
vrgne uplivu Crne Gore". Mićo Ljubibratić negira da je Peko 
Pavlović bio vođa ustanka. 


, MONITOR", IV, 152, PODGORICA, 17. IX 1993. 


" Lični arhiv Matije Bana, Arhiv SANU, inv. br. 17/52, sign. XVII. 
$ Jbid. 

ZAPISI SA MARGINA ,,KRALJEVSTVA SLAVENA" 


DMINE PAPALIĆ i Jerolim Kaletić zaslužni su što je tako va- 
žni spis Regnum Sclavorum dospio do nas. Papalić ga je našao 
među starijem knjigama, i ,,rič po rič" prepisao, a Kaletić ga je 
prepisao, u Omišu, za sedam dana, oktobra 1546. godine. Ka- 
letićev prijepis došao je u ruke istoričara Ivana Lucija koji ga je 
prvi put štampao, u Amsterdamu, 1666. godine. Može se pret- 
postaviti da je rukopis Kraljevstva Slavena ostao kod štampara 
(Toannem Blaev) pa da ga treba tražiti među rukopisima biblio- 
teke u Amsterdamu, đe je, dvije godine docnije, objavljeno dru- 
go izdanje (1668). Važno je istaći da je Ivan Lucije tačno ubicirao 
đe je D. Papalić, 1509. g., našao pomenuti rukopis, u Mrkovići- 
ma kod Bara: , Machoviorum autem Craina in diaecesi Antiba- 
rensi reperitur". U Mrkovićima je čuvan krst sv. Vladimira, čiji 
se životopis nalazi u Dukljaninovom Kraljevstvu Slavena. Auto- 
ri koji pokušavaju dokazati da je Papalić našao rukopis u kući 
Kačića-Markovića kod Makarske, ne uzimaju u obzir činjenicu 
đe je njegovan kult sv. Vladimira. Vizantolog Vladimir Mošin 
(1950) kaže da nije isključeno da je, poput drugih latinskih spi- 
sa, anonimni autor napravio i fikciju o prijevodu sa slavenskog 
na latinski jezik, da bi povećao dokaznu snagu hronike. 

F. Šišić je tvrdio da u vatikanskom rukopisu Ljetopisa ne 
postoji na kraju skraćenica ,,1 t. d." Taj njegov falsifikat prihva- 
tio je Mošin. Pošto je S. Mijušković publikovao faksimil auto- 
grafa (1967), lako je utvrditi odstupanja od originala. 

Kad sam saznao da je Ivan Ostojić napisao knjigu, u kojoj 
dokazuje da je stvarno održan tzv. ,, Duvanjski sabor", navodno 

se desio na Duvanjskom Polju, kod Delminiuma, rimskog mu- 
nicipija, — obratio sam se pismom autoru koji mi je uputio na 
poklon svoju, šapirografisanu, studiju Vjerodostojnost sadržaja 
IX glave Ljetopisa Popa Dukljanina. Opširnu studiju Ostojića, 
za koju je koristio stariju i noviju literaturu, pažljivo sam pro- 
čitao. Ipak, i dalje mislim da je ,, Duvanjski sabor" legendaran, 
a nesigurna misao da je to povijesni fakat možda se temelji na 
činjenici da je naznačeno mjesto održavanja sabora. Pomenutu 
ubikaciju osporava Miha Barada: ,,Doista, morao se desiti velik 
nesporazum da se Dalma pretvori u Duvanj!" 

Još se javlja osporavanje da je autor Kraljevstva Slavna po- 
rijeklom Slaven. Tako N. Banašević, na osnovu riječi ferox-ocis 
tvrdi da Dukljanin nije bio Slaven, jer je pomenutom riječju 
označio da su stari Slaveni, odnosno Goti — divlji (gens ferot 
et indomita). Međutim, riječ ferox, u drugom kontekstu, zna- 
či i: hrabar, bijesan. Osim toga, zaključak Banaševića može se 
osporiti i činjenicom da je autor mogao, i kad bi bio Slaven, oci- 
jeniti svoje stare pretke da su bili divlji u odnosu na zatečeno 
romansko i romanizirano stanovništvo, pa da su zatim usvojili 
razvijenu antičku kulturu življenja. 

Mislim da je zanimljiva tema o ulozi stranih princeza na cr- 
nogorskim (dukljansko/zetskim) dvorovima, kao što je Kosara, 
kćerka cara Samuila, žena Vladimirova, zatim žena kneza Vo- 
jislava koja je bila unuka cara Samuila; kralj Mihailo bio je ože- 
njen rođakom bizantijskog cara, a njegov sin, kralj Bodin, bio 
je oženjen Jakvintom, i td. 

M. Medini, na osnovu lingvističke analize, tvrdio je da po- 
glavlje u Kraljevstvu Slavena o knezu Vladimiru ima specifični 
karakter. Neki istraživači misle da je taj dio spisa nastao ubrzo 
nakon Vladimirove smrti. Za opis prilika iz vremena Vladimi- 
rova, K. Jireček koristi Dukljanina, izostavljajući samo sakral- 
ne legende, tj. hagiografske elemente. Taj postupak odgovara Ji- 
rečekovom traganju za objektivnijom slikom. 

Upornost nekih crnogorskih potuđenika u insistiranju na 
imperijalnim falsifikatima, zasluživala bi sociološko-psiholo- 

šku analizu. Poznavalac crnogorske literature, N. Banašević, 
u svojoj opširnoj studiji Letopis Popa Dukljanina (1971) kaže 
za dukljanskog (crnogorskog) kralja Mihaila da je ,,prvi srpski 
kralj", što znači da srednjovijekovnu crnogorsku povijest pripi- 
suje Srbima. U srpskoj istoriografiji poznato je da je Stefan Ne- 
manjić prvi srpski kralj, pa je zato dobio primjenak: Prvovjen- 
čani. Stefan je bio oženjen Mlečankom Anom Dandolo, a vješto 
se približio Zapadu, pa je uspio dobiti, 1217. godine, kraljevsku 
krunu od pape Honorija III. Stefan je znao da Bizant ne prizna- 
je samostalnost nikome, da to radi samo papska stolica. I Sa- 
muilo je tražio, i dobio, kraljevske insignije od pape, a od nje- 
ga je zatražio i dobio potvrdu o osamostaljivanju Ohridske ar- 
hiepiskopije. Treba pomenuti činjenicu da je, od starih srpskih 
ljetopisa i rodoslova do novije istoriografije, prikazivan poče- 
tak srpskog državnog razvitka od dolaska na istorisku scenu 
dinastije Nemanjić. Držeći se te tradicije, Teodor Taranovski, 
pravnik koji je iz Petrograda dobjegao u Beograd, đe je preda- 
vao povijest slavenskog prava, objavio je trotomno djelo Istori- 
ja srpskog prava u Nemanjičkoj državi (1931-35), ali je bio pod- 
vrgnut kritici od Nikole Radojčića zato što nije obuhvatio crno- 
gorsku (dukljansku) državnu tradiciju. Zato se može zaključi- 
ti da je Radojčićev rad , Društveno i državno uređenje kod Srba 
u ranom srednjem veku prema Barskom rodoslovu",! jedan od 
tekstova u kojima se sistematski integriše crnogorska povijest 
u srpsku, čemu se pokušava dati ,, naučna" forma. Razumije se, 
N. Radojčiću je bio oslonac Ferdo Šišić koji je priredio za Srp- 
sku kraljevsku akademiju Ljetopis Popa Dukljanina (1928); Ši- 
šić je ,,spojio" crnogorsku dinastiju Vojislavljević i srpsku dina- 
stiju Nemanjić, a anonimnog Popa Dukljanina označio Za ,,Sr- 
bina", te da su Dukljani ,,Srbi". 

Dukljanski (crnogorski) kralj Mihailo primijenio je princip, 
da političko-državnoj organizaciji mora odgovarati i ustroj- 


! Glasnik Skopskog naučnog društva, XV, 1935, 1-28. 

stvo crkve. On je zatekao neuređenu crkvenu organizaciju: je- 
dan dio države bio je pod jurisdikcijom nadbiskupije u Draču, 
a drugi pod splitskom. Zato kralj traži od pape Grgura VII da 
dobije crkva u Duklji status nadbiskupije. Tada je Petar pap- 
skom poveljom dobio status nadbiskupa i palij. 

Najstariji podatak o jednom crnogorskom (dukljanskom) 
vladaru odnosi se na arhonta Petra, čiji je (olovni) pečat po- 
znat, na kome je upisano njegovo ime, zvanje i naziv zemlje: 
, Petru arhontos Dioklia amen". Naučnoj javnosti saopštio je S. 
M. Štedimlija (1969) značajan podatak da je francuski bizanto- 
log G. Schlumberger publikovao podatak, 1884. godine, da je 
taj izuzetno vrijedni eksponat bio pohranjen u Kabinetu meda- 
lja u Berlinu. Ostaje pitanje — da li još postoji, ili se raspao po- 
što je načinjen od olovne legure. I taj podatak o pečatu, koji je 
saopštio Štedimlija uz svoju radnju ,,Zagonetka Popa Dukljani- 
na", izazvao je otpor nekih crnogorskih potuđenika, kao što se 
javio i D. Vujović, jer su u toj materijalnoj potvrdi o postojanju 
stare crnogorske države viđeli crnogorski narodni konstituens. 

Potpuno spiritualizirana ljubav kneza Vladimira i knjegi- 
nje Kosare, govori o snažnom uticaju hagiografske literature, o 
monaškom duhu autora životopisa Vladimirova. Ta zaroblje- 
nost duha čini ovaj spis neprivlačnim savremenom (svjetov- 
nom) čitaocu. Ako dio Dukljaninovog spisa koji se odnosi na 
kneza Vladimira — više liči na hagiografiju, to ne može biti do- 
kaz da Dukljanin nije njegov autor, jer je on primjenjivao sa- 
držajno-stilska sredstva koja se odnose na beatiziranu ličnost. 
Treba skrenuti pažnju na stilsko-jezičku analizu M. Medinia u 
poglavlju o knezu Vladimiru, kojim je putem došao do zaključ- 
ka da je taj životopis bio nastao kao poseban spis. 

Zanimljivo je napraviti poredbu dvoboja oca i sina (Gojisla- 
va i Dobroslava), u poznatoj bitki na Tuđemilu (1042), sa slič- 
nijem motivima koje nalazimo u drugijem literaturama. U Fir- 


? Crkva u svijetu, br. 1, Split 1969. 

dusijevoj Šahnami, dvoboj Rustema i Suhraba. U Pjesmi o Ro- 
landu: Olivije napada pobratima Rolanda. U Vergilijevoj Ene- 
idi (12 pjevanje): dvoboj Eneje i Turnusa. Radi se o internacio- 
nalnom motivu koji je dospio do Popa Dukljanina. 

Činjenice da Pop Dukljanin ne piše o krunisanju kralja Miha- 
ila i o uzdizanju Dukljanske crkve na stepen nadbiskupije, — mo- 
gle bi biti osnova za dublju analizu lika toga anonimnog autora. 

Bizantiski istoričar I. Kinamos, opisujući osvajanja cara 
Manojla Komnena, čiji je bio sekretar, nabraja osvojene grado- 
ve, među kojima pominje i ,,slavni grad Diokliju koji je sagra- 
dio rimski car Dioklecijan". Već je istoričar Toli (Tolli), 1652. 
godine, učinio ispravku, pa je mjesto Dioklije metnuo Kleis 
(grad Klis). Tu ispravku je prihvatio Ivan Lucije, jer je grad Du- 
klja bio u ruševinama daleko prije Manojlovih osvajanja. Milan 
Šufflay je zapisao (1925) da je nimbus grada Duklje koji je ,,čita- 
voj pokrajini dao ime" bio kod stanovništva ,,tako silan, te mu 
je i u samom Rimu mogao podići ugled". S puno opravdanja 
može se pretpostaviti da se Kinamov podatak o Manojlovom 
osvajanju i rušenju grada — odnosi na Lontodoklu, koju pomi- 
nje Konstantin Porfirogenit u spisu De administrando imperio: 
, U zemlji Duklji su veliki naseljeni gradovi: Gradac, Novigrad, 
Lontodokla". O pokušajima lociranja Porfirogenitove Lonto- 
dokle zapisao je Antun Majer, da ,,postoji već mala literatura". 
Tragajući za tom mikro-lokacijom, došao sam do zaključka da 
se ostatci Lontodokle (grč. znači: Nova Duklja), može se pret- 
postaviti, nalaze na današnjem lokalitetu Martinićka Gradina. 

Napor N. Banaševića da utvrdi uticaj chansons de gest na 
segment o sv. Vladimiru u Dukljaninovom djelu — nije donio 
valjan rezultat. Banašević je, za potrebe propagande, izmislio 
naziv ,,Srpsko Zagorje", iako taj toponim Dukljanin pominje 
samo kao Transmontana (Zagorje). Na drugome mjestu ovaj 
autor kaže da je car Samuilo povratio slobodu duksu Vladimi- 
ru, i dao mu ,,ruku svoje ćerke" — pošto se povratio sa ,,poho- 
da protiv srpskih i hrvatskih zemalja", pa je tako izostavio ca- 
rev pohod i na dukljansku (crnogorsku) zemlju. Banašević či- 

ni falsifikat kada i krajeve kojima je vladao Vladimir — naziva 
, oblastima Srbije". On se, u svojoj opširnoj studiji,' često osla- 
nja samo na vlastite pretpostavke, a neke svoje zaključke zasni- 
va na (dalekim) analogijama. 

Mađarski istoričar Lajos Thalloczy, u radnji , Kronika pres- 
bitera Diokleje u odnosu na Mađare",' uz mađarski prijevod, 
na osnovu dokumenata i rezultata mađarske istoriografije, ko- 
mentariše poglavlje Kraljevstva Slavena Popa Dukljanina, ko- 
je se dotiče jednog segmenta mađarske povijesti. Zamolio sam 
prof. Floru Brajer,"? da prevede s mađarskog Thalloczy-ev tekst 
o tom najstarijem crnogorskom istoriskom izvoru, što je ona 
valjano uradila. Thalloczy utvrđuje da mjesto kod Dukljanina 
o sukobu Mađara i Časlava ,,predočava strukturu skaske", kao 
da ,čujemo pjesmu guslara, kako slušaocima izlaže dostojnu 
kaznu Časlavu, koji se nedostojno odnosio prema ocu". Za du- 
kljanskog kroničara kaže da je ,, morao da bude pop" i da je ko- 
ristio riječi sedmoga psalma Davidova. Thalloczy dalje zaklju- 
čuje da takve skaske ,,uvijek imaju istorisku jezgru", jer su Ma- 
đari često upadali u Bizantisko carstvo i da su njihove ,,pusto- 
lovne trupe dospijevale i do Konstantinopolisa", pa su pojedi- 
ni odredi i stradali, kao što se dogodilo s onim koji je predvo- 
dio vojskovođa Kiiš. 

Ferdo Šišić, u svojoj studiji Letopis Popa Dukljanina, koja je 
nastala 32 godine poslije navedenog Thalloczy-eva teksta, na 40 
strani navodi tu jedinicu, ali u odjeljku ,, Komentar", kada go- 
vori o poglavlju iz Dukljanina koji je tema pomenutog mađar- 
skog istoričara, uzima njegove zaključke, ali ga ne citira. Tako 
Šišić kaže da je šjećanje na upade Mađara možda bilo sačuva- 
no ,,u formi narodne pjesme", te da ne može biti sumnje da se u 


3 N. Banašević, Letopis Popa Dukljanina, Beograd, 1971, 157. 

4 Časopis ,Szazadok" (,,Stoljeća"), glasilo Mađarskog istoriskog 
društva, Budapesten, 1896. 

" Flora Brajer (Sombor 1928-2006), prof. klasične filologije. 

tome segmentu ,,očuvao odjek prave narodne tradicije s nekom 
vjerodostojnom istoriskom jezgrom". 

F. Šišić je za Dukljaninove župe Guisemo, Kom i Debreca 
mislio da se odnose na: Gusinje, Kom i Dabar na Limu. Među- 
tim, M. Dinić pomenute župe premješta u gornji tok rijeke Ne- 
retve, tj.: Guisemo je protumačio kao Viševa (oko gornjeg to- 
ka Neretve); za Debrecu veli da je Idbar (lijeva pritoka Neretve, 
kod Konjica); za ubiciranje župe Kom, Dinić uzima pretpostav- 
ku nekih istraživača, da bi to moglo biti današnje Glavatiče- 
vo. Ova pomjeranja Dukljaninovih župa nastala su iz političkih 
motivacija, jer je cilj — dovesti u pitanje Dukljaninovu struktu- 
ru Dukljanske države kao tetrarhije, tj. trebalo je iz nje izdvojiti 
Podgorje (današnji šjeverni dio Crne Gore). Dukljaninovo šje- 
dočenje o teritorijalnom ustrojstvu srednjovijekovne crnogor- 
ske države smetnja je za stvaranje predstave o širem prostiranju 
Raške. Drukčije rečeno, autori koji proizvoljno kartiraju Rašku, 
žele da joj kooptiraju dukljansko Podgorje, da bi joj obezbije- 
dili graničnu vezu sa Travunijom i Zahumljem. Dukljanino- 
vo posebno dobro poznavanje tadašnjeg geografskog raspore- 
da oblasti, kao i strukture Dukljanske države, predstavlja smet- 
nju pri pokušaju unošenja, u taj rani period, savremenih poli- 
tičkih tendencija. 

Upoređivanjem Lucijevog izdanja Dukljaninova Kraljev- 
stva Slavena, sa izdanjem J. G. Schwandtner-a" — dolazi se do 
zaključka da Schwandtner nije koristio neki drugi (nepoznati) 
rukopis te hronike, već da je preštampao Lucijevo izdanje, uz 
rijetke izmjene pojedinih riječi. Tu činjenicu je konstatovao F. 
Šišić, da je Lucijev tekst preštampan u tom bečkom izdanju'. 
Prijevod Schwandtner-ovog izdanja, koji je učinio Mile Boge- 


$ Scriptores rerum hungaricarum, croaticarum, dalmaticarum et 
slavonicarum, III, Vindobonae, 1748, 486-509. 
7 F. Šišić, Letopis Popa Dukljanina, Beograd-Zagreb, 1928, 29. 

ski", nema značajnijih terminoloških razlika u odnosu na pri- 
jevode (novije) amsterdamskog teksta koje imamo (S. Mencin- 
gera i V. Štefanića iz 1950; S. Mijuškovića iz 1967). I pored to- 
ga, ovaj prijevod je važan za komparativne analize, kao savre- 
meni komentar tako značajnog djela crnogorskog kulturnog 
nasljeđa. 

Pojava knjige Eduarda Peričića, pod sugestivnim naslo- 
vom Sclavorum regnum Grgura Barskog, u izdanju Kršćanske 
sadašnjosti (Zagreb, 1991), izazvala je kod nekih crnogorskih 
intelektualaca utisak da ta knjiga donosi riješenje zagonetke 
o autorstvu tako važnog spisa, Kraljevstva Slavena. Možda taj 
utisak izaziva Peričićevo visoko strpljenje pri interpretaciji do- 
sadašnje literature o Dukljaninovom djelu i medievalnoj epohi 
zapadnog Balkana. Međutim, Peričić nije došao ni do jednog 
novog podatka koji bi Grgurovo autorstvo potvrdio, već se 
oslonio na pretpostavku hrvatskog istoričara Vjekoslava Kla- 
ića, koju je on kazao Emiliju Laszowskom, uredniku enciklo- 
pedije Znameniti i zaslužni Hrvati (1925). V. Klaić je rekao da 
bi autor mogao biti dukljansko-barski nadbiskup Grgur Gri- 
zogono (1173-1195), ili pop Maraldo. Peričić je, da bi ostvario 
jači utisak da je riješio zagonetku autorstva, metnuo u naslovu 
svoje knjige ime Grgurovo. 


1991. 


$ Dukljanski prezviter, Kraljevstvo Slovena, u: Monumenta Monte- 
negrina, knj. X, izd. Istorijskog instituta Crne Gore, Podgorica, 2003, 
63-124. 

SVIJESNE KONAČNOSTI NESTANKA određenog člana porodi- 
ce, svojte ili prijatelja, tužilice su, obavljajući glavni dio pogreb- 
nog rituala, potvrđivale pred žalbenicama, da je nestao častan 
čovjek. Naglašeno žaljenje za mrtvijem suprotno je hrišćan- 
skom učenju o tjelesnom; taj stav je jasno izrazio Ivan Antun 
Nenadić, crnogorski pisac iz 18. v., da u ,,... tužbami i narica- 
nju svrhu mrtvijeh tjelesa govore riječi nedostojne krstjanina".! 
Predstava Bogorodice kako oplakuje Hrista nalazila se u veli- 
kom broju crnogorskih crkava; ta likovna obrada žaljenja Za si- 
nom božijim opravdavala je tuženje nad svojim. Problem smr- 
ti, u sklopu bitnih moralnih pitanja koja tužbalice, kao osobite 
lirske pjesme, pokreću, nije nikad postavljen u odnosu na bož- 
ju volju; tužilice često upućuju prijekore umrlome, zbog povje- 
renja koje je imao u neprijatelja, zbog heroizma koji nije imao 
granica, kao i oslabljene pažnje pred krvnicima. 

Položaj Crnogorke bio je uslovljen, kao i žena kod drugijeh 
naroda, tradicijom i načinom života. U crnogorskoj književno- 
sti ima više djela u kojima su dati likovi žena: od Kosare iz Du- 
kljaninova Ljetopisa, pastirice iz Komana koja postaje svetica 
Ozana, sestre Batrićeve iz Njegoševog Gorskog vijenca, likova 
Crnogorka i Albanka iz djela Marka Miljanova Popovića, zatim 
Danice iz Balkanske carice Nikole I Petrovića, sve do partizan- 
ke iz pjesme ,,Majka na Bitovnji" Mirka Banjevića. Analiziraju- 
ći, na osnovu literature koja mu je bila dostupna, osobine starih 


! Ivan Antun Nenadić, Nauk kerstjanski, 1768. 

Crnogoraca, njemački naučnik Gerhard Gezeman došao je do 
saznanja da je u klasičnom crnogorskom društvu bio cijenjen 
govornik o junaštvu, ,,kao i kod Homera".? Na tome se temelji i 
ugled odličnih tužilica-pjesnikinja. Govoreći o tome da su bili 
česti slučajevi da žene podstiču na osvetu, G. Gezeman kaže da 
su se one držale ,,domaće časti i beše strožije nego njihovi muževi 
i sinovi, koji za te herojske ideale moraju i život da žrtvuju". Zato 
on dolazi do važnog zaključka o stvarnom položaju Crnogorka, 
da je tzv. njihovo potcjenjivanje ,,samo fasada, a da je stvarnost: 
veliko, iako nenaglašavano poštovanje te žene". U svojoj studiji 
Jovan Popović Lipovac, crnogorski pjesnik, napisanoj prije jed- 
no stoljeće, kaže da je Crnogorka uživala ,,punu slobodu kod ku- 
će i na svakom mjestu"? Sama činjenica da su žene, u tako zna- 
čajnom trenutku, pri pokajanju, sudile o životnom činu pojedi- 
naca, i o događajima, govori o njihovom društvenom statusu.! 
U tužbalicama je ispoljeno jedinstvo s moralnim normama 
koje su prisutne i u crnogorskoj epskoj poeziji, đe se javljaju li- 
kovi koji su nosioci ideala moralnog življenja i borbe za opšti 
cilj. Takav jedinstven stav prisutan je i u svim drugim vrstama 
crnogorske usmene književnosti, što se manifestuje u odgovara- 
jućim oblicima. Kao što je epska pjesma živjela i razvijala se za- 
hvaljujući stalnoj borbi crnogorskog naroda za očuvanje identi- 
teta, ta ista borba bila je impuls za nastajanje većeg broja tužba- 
lica, dajući im motivsko-sadržajne okvire. Nakon ratova, u ko- 
jima je ginuo veliki broj boraca, a dio naroda odvođen u rop- 
stvo, dolazilo je do perioda opštenarodne žalosti. Pišući o Gra- 
hovskoj bitci (1858) Vuk Popović veli: ,,Dok je boj bio, i padalo 
mrtvijeh, niko ni za kim nije smio zasuzit, ili zakukat". O tijem 


2 G. Gezeman, Čojstvo i junaštvo starih Crnogoraca, Cetinje 1968, 142. 

3 JIunogan I. IonoBn9, TepHoropimmu, sepHoropcKHe XKEeHIIUHU, 
Ilerporpaji, 1887. 

+ Branko Banjević, Polje jadikovo: Antol. crnog. tužbalica, Titogad 
1971, 10. 

" Vukova prepiska, knj. 7, Beograd 1913. 

intervalima, kada su liječene rane i pribirana snaga za stvaranje 
epskih pjesama, P. A. Rovinski je zapisao: ,,Bivalo je cijelih pe- 
rioda u životu crnogorskog naroda, kada se po godinu nije oku- 
pljalo na opšte veselje i zabavu, i nije se razlijegala nikakva pje- 
sma osim tužbalica"."? One tužbalice koje odražavaju borbu cr- 
nogorskog naroda, jasno ispoljavaju agon u čojstvu i junaštvu. 

Tužilice ističu ljubaznost, velikodušnost, razboritost, mar- 
ljivost, moć shvatanja drugih, pravičnost, hrabrost, jer polaze 
od činjenice da od životne aktivnosti svakoga pojedinca Zavisi 
njegov moralni lik. Junak tužbalice nije nikad nasilnik, već su- 
dionik borbe za dobro i slobodu. Ako je neko podnio više pat- 
nje, onda mu se odaje više časti. To znači da tužilica, sažimaju- 
ći zasluge i vrline pokojnika, čime posljednji put naglašava nje- 
gov značaj kao ljudskog bića, te njegovo djelovanje u kolektivu, 
— vrši i čin sjedinjavanja prisutnih nad jednim prekinutim bi- 
očugom života, da bi se naglasio smisao življenja. One tužilice 
koje se istaknu kao darovite pjesnikinje, da mogu stvoriti iluzi- 
ju o prevladavanju smrti, kroz prikaz valjanag življenja umrlo- 
ga, u odnosu na cijelo društvo, postižu poštovanje. 

U crnogorskim tužbalicama bog se ne javlja kao moć od 
koje se traži zaštita, tužilice mu se ne obraćaju za milost i spas 
duše. Jedna ga tužilica poziva da pomogne u osveti: ,,A ti, bo- 
že, brzo sveti / naša jada". Osim toga, ne javlja se Hristos, kao 
ni opšti sveci; od crnogorskih svetaca izuzetak čini pomen Pe- 
tra I Cetinjskog, u tužbalici sestre Njegoševe: ,,kada budeš sve- 
cu stricu / uz koljeno, / često okom pogledujte, / svetitelji, / na si- 
rotu Crnu Goru... / Šaljite im bracku slogu / i slobodu". Tužbali- 
ce ispoljavaju saznanje o čovjekovoj usamljenosti. 

Najbitniji dio tužbalica je moralni substrat; one ističu sve 
ono što važi ,u konkretnom društvu kao norma i vrednota". 


SIL. A. PoBnHcKUl, TYepHoropna..., Sanktpeterburg, 1897. t. II, č. 
1, 308. 


7 T. Čubelić, Na stazama usmenog narodnog stvaralaštva, Osijek 
1982, 69. 

Najveća zasluga smatra se djelovanje za šire interese; jedna tu- 
žilica pita se ko će sjetovati one što ostaju; sestra Njegoševa mo- 
li ga da Crnogorcima ostavi teški amanet: ,,...da te ne bi pokori- 
li,... / ni po smrti ka do smrti,... / No da brane Crnu Goru", Tu- 
žilica je ponosna kada saopštava da je onaj za kim tuži počinio 
podvig i da je poginuo ,,obraz rodu donoseći", te da mu je smrt 
dostojna pjesme, u čemu je sadržan i jedan oblik optimizma: 
Al će znati sva krajina... / uz gusle te pripjevati / dokle žarkog 
sunca teče". Junak ne može racionalno pobijediti normalno sta- 
nje svoga duha — heroizam; osim toga, on ne može izbjeći sud- 
binu i trenutak smrti, tj. u osnovi je misao da je sve zavisno od 
Zle ure i suđenja". Isticanje mudrosti i hrabrosti, u kontekstu 
neminovnosti sudbine, ima funkciju optimističkog prkosa; ovi- 
jem putem tužilice se bore da ne ostave u predanju ,,više traga 
o svome jadu, nego 0 svojoj sreći". Boreći se da zadrži dostojan- 
stvo mjere u izražavanju tuge, tužilica govori o svojoj stvaralač- 
koj nemoći, te svoja osjećanja sažima u izraze neizrecivosti: ,,... 
da vam kukam od mladosti / bez prestanka do starosti / ja vas 
ne bih dokukala". Uzdižući podvige ratnika za slobodu, pjesni- 
kinja izražava postulate crnogorske etike; pri tome ona se slu- 
ži različitim pjesničkim figurama: srčan dome, slavo moja, moj 
junače, bracka slavo, sokolovi, ljucki rsu, kraičniče, oklopniče, 
moj viteže, oštra sabljo, ljucki lafe, sve kraine jako krilo; Na uda- 
rac prvijenac, / prvijenče, / na dočeku čelnik ljuti. U tužbalica- 
ma je često isticana mudrost, shvaćena kao snaga koja integri- 
še i donosi dobro; naročito je značajno kada mudrošću obda- 
rena ličnost sudjeluje u rješavanju konflikata: Mirotvorče u kr- 
vima; što će tvoja glasna braća / bez tvog šjeta i naputka; mudri 
dome; mudra glavo. 

Smjelost, ljubavnost i druge vrline tužilice metaforički is- 
kazuju, koristeći, poput Homera, neke pojmove iz životinjskog 
i biljnog svijeta (laf, soko, orao, bor, paun, ruža, bosiok): krilat 


S J. Hojzinga, Jesen srednjeg veka, Novi Sad 1974, 39. 

orle; granat bore, moj bosilje, itd. Tužilice, poput Njegoša, ko- 
riste i kletvu. Posebnu emocionalnu napregnutost one postižu 
pitanjima, u kojima sažimaju ličnu sudbinu i pustošnu buduć- 
nost. Jedno od tih pitanja izdvaja se po misaonoj dubini i etič- 
koj čistoti: 

,Ko će majku nadživjeti?" 


Slično je po karakteru i pitanje koje tužilica upućuje svojoj 
nemoći da se uzdigne iznad tuge, te da odgovori krupnome Za- 
datku, da u formi tužbalice-pjesme da umjetničku sliku zbiva- 
nja, kao i moralni sud: 


,Kako ću vas pregorjeti, kako slavom iskititi?" 


Pasažima đe tužilica ističe svoju stvaralačku nemoć, posti- 
že se efekat uvjerljivosti. Neke od tužilica izražavaju strah da 
onaj za kojim žale — ne nosi uvredu (nemoj na me zažaliti); me- 
đutim, one ne niječu sopstvenu ,,krivicu" (imaš radšta), da bi 
ostvarile dramsku situaciju traženja oprosta (no pregori i opro- 
sti). Cijela slika, pored crkvenog substrata, ima i elemente sta- 
rog, predhrišćanskog vjerovanja u moć duše: ,, Nemoj na me za- 
žaliti, / imaš radšta, / no pregori i oprosti, / sad al nikad". One 
nikad ne pominju svoje ime, što stihovima daje snagu opštosti. 
Kod tužilica koje su oslobođene pritiska ličnog bola, kada tuže 
za nekim od blizike ili prijatelja, stil dobija barokne elemente, 
koriste komplikovanije slike kojima zamjenjuju intenzitet emo- 
cionalnog iskaza. Na taj način objektiviziraju bol za umrlim. U 
jednoj tužbalici ima opis kako Sunce odmah zađe od žalosti, a 
Mjesec i Danica zastanu: Obašjalo žarko Sunce, / Sunce kume, 
/ na ognjište ugašeno... / Mjesec stade za gorama / i Danica na 
istoku. Ovo unošenje kosmičkih elemenata, što ima mitske ko- 
rijene, služi za isticanje značaja ličnosti o kojoj se pjeva (tuži). 
Taj topos opšteg bola iskazivan je i na drugi način (,,Svak te ža- 
li, svak te plače"). 

Stalne borbe Crnogoraca doprinijele su racionalizaciji du- 
ha, ali se tužilice na izvjestan način obraćaju duši umrloga, go- 

voreći mu o slobodi, časnom imenu, potomstvu. Kao suprot- 
nost nestajanju one ističu svjetlost, a mrak i uskoća groba po- 
staju opšti problem, koji treba da savlada umrli. Tu se nazire 
trag ranijeg vjerovanja u moć duha pokojnika (Što ne kreneš, 
zemlju streseš, / kao soko rosu s perja). 


ZBORNIK OD KONGRES NA SOJUZOT NA ZDRUŽENIJATA NA FOLKLORISTITE NA 
JUGOSLAVIJA, RADOVIŠ 1984, SKOPJE 1986. 

DRUGA KNJIGA O NJEGOŠU BAČENA JE U PEĆ 
(Sjećanje na Isidoru Sekulić) 


PRIJE POLA STOLJEĆA pojavila se studija Isidore Sekulić Nje- 
gošu knjiga duboke odanosti. Ta je knjiga pisana u zanosu Nje- 
goševom fizičkom i duhovnom pojavom, ali je izostalo njegovo 
dublje istorisko situiranje. Zato su njeni bitni zaključci, kao što 
je onaj da je Njegošu kosovska ideja bila životni smisao, — izaZi- 
vali suprotna mišljenja kritike. Isidora je posebno visoko cijeni- 
la Prolog, kako ona kaže, Luče mikrokozma i monologe iz Gor- 
skog vijenca, po kojima je to djelo ,,ne samo crnogorska, nego i 
opštečovječanska tema". Razmišljajući o pedesetogodišnjem ži- 
votu ove nezaobilazne knjige o Njegošu, o otporima koje je iza- 
zvala, pomislio sam da bi najzad mogao biti publikovan jedan 
moj razgovor sa Isidorom, od 18. marta 1957. godine, koji nosi 
ton zadnje ispovijesti. 

Dan je sunčan, proljećni. Dok idem ulicom Vase Pelagića, 
u kojoj stanuje Isidora Sekulić, razmišljam o njenim esejima, o 
njenom životu posvećenom radu, sličnom životu benediktinke. 
Pri kraju ulice, desno, nalazi se njena kuća, prizemna, sa ma- 
lim trijemom. Ispred kuće nalazi se mala bašta, tek prekopa- 
na i očišćena. Ograda je napravljena od štica i bodljikave žice. 
U baštu se ulazi kroz uska i niska vrata od natrule jelovine. Sa 
desne strane od ulaza nalazi se dvorišno zvono na potez, uvi- 
jeno krpom. 

Poslije drugog zvonjenja, pojavi se Isidora, povijenih ra- 
mena i vrata, tako da joj je naporno gledati pravo. Ramena 


! Beograd, 1951. 

su joj uska i kosa, kao da je htjela da bude riba, kako ona sa- 
ma opisa jedan svoj lik, Kostu Zemljotresa. Oči su joj krup- 
ne, plave, malo iskočile iz debelih kapaka. Na čelu iznad lije- 
ve obrve ima malu bradavicu. Sijedu kosu je savila u punđu. 
Dvije velike bore su joj usječene ispod istaknutih jagodica, a 
druge dvije polaze od kraja usana i odvajaju bradu od ostalog 
lica. Na njoj je kućna haljina neodređene boje, iskrpljena na 
laktovima. 

— Uđite, izvolite napred pa ćemo razgovarati, — napravi lak 
pokret rukom i lice joj se razvedri. 

U radnoj sobi bili su rafovi sa uredno složenim knjigama, 
ispred je pisaći sto, tri kožne fotelje i dvije stolice bez naslona, 
obložene kožom. Preko parketa je prostrt stari ćilim. 

— Sedite na fotelju, odmah ću se vratiti, samo da umijem ru- 
ke, ofarbala sam ih crvenim papirom, uvijala sam vaze za cve- 
će. — Pokaza umrljane dlanove i za trenutak ode u susjednu 
prostoriju. Brzo se vrati, sjede na stolicu bez naslona, ispred pi- 
saćeg stola i metnu ruke na krilo. 

— O čemu ćemo sad da razgovaramo - upita. 

—- O Pismima iz Norveške i o Hronici palanačkog groblja, 
ako ste raspoloženi. 

— O Pismima iz Norveške ima malo da se kaže. Mislim da 
je u tome putopisu najznačajniji stil. Gradovi se menjaju, a što 
se tiče opisa prirode, to je verno i može da zainteresuje čitao- 
ce i posle sto godina. Svuda je misaonost provedena. Vidi se iz 
svakog retka da se pisac pripremao brižljivo pre nego što je po- 
šao u tu zemlju. Ja sam išla u Carigrad još kad mi je bilo de- 
vet godina. Bila sam u Francuskoj, Nemačkoj, išla sam u En- 
glesku, Skandinaviju. Rusiju slabo poznajem, bila sam u Mo- 
skvi, Petrogradu, i još nekim gradovima. Zakučila sam i malo 
severne Afrike, bila sam u Alžiru, Maroku; tamo sam putova- 
la ugljarskim brodom. Tako putuju siromašni ljudi kao što sam 
ja. Na brodu kojim se prevozi ugalj ima i nekoliko kabina za si- 
romašne putnike. Tu se jede zajedno sa mornarima, ono što 
oni za sebe kuvaju. Bila sam i u Maloj Aziji, u Brusi i u još ne- 

koliko mesta. Za svako putovanje sam se dugo i brižljivo spre- 
mala. Moj otac Danilo (vidite imao je ime kao i vi) bio je mno- 
go obrazovan čovek. Radio je u magistratu u Zemunu; on me 
je upućivao. Kad sam trebala da idem u Italiju, on mi je rekao 
da moram godinu dana pre toga da učim jer ću se tamo susresti 
sa dvadeset vekova. I da mi nije dovoljno što znam italijanski. 
Ja sam učila ne jednu nego dve godine: šta sam god našla čitala 
sam, učila sam književnost, umetnost, geografiju, istoriju. Tako 
sam o Italiji više znala od kustosa što su me vodili. I za Norve- 
šku sam se spremala, samo manje nego za Italiju, jer o Norve- 
škoj ima manje da se uči. Tamo može da se putuje sa znanjem 
engleskog i nemačkog. Ali sam ja, kao i svi ljudi koji znaju vi- 
še jezika, posle tri dana čitala novine, a posle tri meseca roma- 
ne na norveškom. 

Na pitanje šta misli o kritici na njena djela, uzbuđeno reče: 

- Ja ne čitam ništa što se o meni piše, čim vidim svoje ime, 
ja prevrnem list. Jovan Skerlić mi je prebacio za nedostatak 
nacionalizma. To je bio prek i nagao čovek. Posle, kada je po- 
stao narodni poslanik i stekao političku vlast, postao je ne- 
trpeljiv. Ja mu nikada nisam pružila ruku, nisam se sa njim 
pozdravila. Ja sam povučena i živim među knjigama. Plaši- 
la sam se da mi ne podmetne nogu, i on bi mi je podmetnuo. 
Zato sam se ljutila posle njegove kritike na Pisma iz Norveške, 
i odlučila da se povučem u sebe još više. Nije Skerlić razume- 
vao da pravog nacionalizma nema bez internacionalizma. Ja 
volim druge narode nacionalistički. I dalje živim povučeno: 
zvali su me i sada na prijeme u Dvor; nisam išla jer treba da 
metnem šešir na glavu, a kako da ja metnem šešir. Ja sam za- 
dovoljna kad čitam i kada sam uveče za atom teža, više nau- 
čila nego ujutru. 

— Što sad ne objavljujete? 

— Imala bih da skupim, kad bi se skupilo, dve knjige eseja. 
Ali to stoji razbacano. Neću da ih skupljam. 

— Vrijedio bi taj napor, — rekoh. 

— Ne. Ja napišem nešto i sa time se zadovoljim, više me ne 
interesuje. 

Napisala sam bila drugu knjigu o Njegošu, ali sam je posle 
Đilasovog napada bacila u peć.? 

— Pogriješili ste, jer je sve efemerno, pa i Đilasova uloga. 

— Da, ali sam se ja bila prepala da me ne uhapse. Ubeđena 
sam da je hteo da me uhapsi. To je bio direktan napad polici- 
je na mene. Bila sam pripremila sve da se obesim ako dođu da 
me hapse. Ja, ako imam metafizička gledišta, ne izlazim na uli- 
cu da ih iznosim i propovedam. Do tih gledišta sam došla uče- 
ći. Pre rata sam stalno čitala dva časopisa čisto filozofska, jedan 
engleski, a drugi francuski. I danas čitam engleski, za francu- 
ski nemam para. Tako ja svakog meseca progutam jedan ča- 
sopis čiste filozofije, sem ostalog. Ispalo je da ja ne smem ima- 
ti drukčije mišljenje. 

- Mislim da niko nije pomišljao o vašem hapšenju, a što se 
tiče kritike vaših stavova, to je samo drugo mišljenje. 

— Ja sam to tako doživela i osetila. 

Poveo se razgovor o Kronici palanačkog groblja. 

- Smatram da pogrešno kritika tretira vašu Kroniku kao 
zbirku priča, — primijetih. 

— Tačno. Ja sam im uvek govorila da to nisu ni priče ni no- 
vele, ali kažu da jesu, pa posle dokazuju da nisu. Ja nisam pri- 
povedač. Oni moji zapisi isto nisu priče, zato sam ih i nazvala 
— Zapisi. Čitava knjiga Kronika palanačkog groblja je problem 
ambicije. Ima dve vrste ambicije: unutrašnja i ona koja je okre- 
nuta spolja. Ambicija spoljašnja nije dobra. Ja se ne slažem s 
takvom ambicijom. Ambicija se mora unutra okrenuti. Gospa 
Nola? ima okrenutu ambiciju unutra. Kao što kaže Šeli: ,Crnac 


7? Na pojavu studije I. Sekulić Njegošu knjiga duboke odanosti, Mi- 
lovan Đilas napisao je kritiku Legenda o Njegošu, čije je štampanje za- 
vršeno već 29. marta 1952. 

3 Jedan od glavnih likova Kronike palanačkog groblja. 

je učinio svoje i može da ide". Ja sam izvršila svoju dužnost i sad 
mogu da idem na groblje. 

— Recite mi nešto o kronici Vlaovići. 

— Koja je to, ne sećam se. 

Pošto sam je podsjetio na sadržaj, ona produži: 

— Da. To su naši rođaci, u stvari to je život naše porodice. 
Ja sam sa majčine strane nasledila potpunu tuberkulozu, jer 
su tamo svi tuberkulozni. S očeve strane nasledili smo ludilo 
i razne oblike nervne poremećenosti. Moj pradeda se doselio 
iz Crne Gore u Bačku. Njegova kćerka je bila luda. Onda se to 
dalje proteže na ženske osobe. Moja tetka je bila neko vreme u 
duševnoj bolnici, pa su je doveli kući i ja je pamtim, sedela je 
stalno u jednom uglu i nešto mumlala. Moj je otac strašno pa- 
tio od glavobolje. Ženio se tri puta. Od prve žene je imao me- 
ne i sina, koji je umro u 22. godini od tuberkuloze. Bio je ta- 
lentovan za muziku, svirao je violinu, nastupao je. Ja sam već 
od četiri godine patila od nesanice. Sve sam plakala u krevetu 
što ja ne mogu da spavam kao sva druga deca. I danas me stra- 
šno boli glava. Ne spavam. Nekad plačem u krevetu i tako se- 
dim i razmišljam. Na virusnoj bazi me boli glava, pa ti viru- 
si mogu da pređu na moždanu koru, od čega mogu da umrem 
i u gorem slučaju poludim. Od majke, koju nisam zapamtila, 
kao što rekoh nasledila sam tuberkulozu. Bila sam tuberkulo- 
zna, zato su mi grudi ovako uske. Zatim sam škrofulozna. Evo, 
vidite, — i pokaza vrat. — U našoj kući se redovno postilo, ma- 
da nismo bili mnogo pobožni. Otac nije dao ni jednoj ženi da 
zapali kandilo ako ima menstruaciju. U našoj porodici posto- 
ji manija čistoće, sve mora da bude čisto. Ako vam nije teško 
da se dignete, da vidite kako je u šifonjeru sve čisto i složeno. 
— Otvori šifonjer i pokaza rublje složeno po veličini. —- Sve mo- 
ra, — nastavi Isidora, — da bude na svome mestu. Da se vratim 
našem predmetu razgovora. Ja sam u Vojvodini pratila razvoj 
porodica i ustanovila sam da uvek posle treće generacije — iz- 
umiru. Tako u Engleskoj nije. Tamo žive i po devet generacija. 
Samo je kod njih uspon blaži: prvo je običan seljak, pa vojnik, 

kapetan, moreplovac, pukovnik, pomoćnik ministra, ministar. 
Tako blago napreduju kroz generacije. I u našoj porodici je ta- 
ko, kao u Vojvodini. Ja sam treća generacija, i sa mnom se ga- 
si naša porodica. Zapravo, sada sam dobila pismo, kada se ovo 
bila digla buka oko mene,' od nekoga monaha-paroha Niko- 
dima. Piše nekim slovima kao bubašvabe. Pita me da li sam ja 
njegova rođaka, jer je moj otac imao iz drugoga braka jednoga 
sina. Taj sin moga oca je imao dvoje muške dece. Jedan je mla- 
dić dolazio pre nekoliko godina. Ispostavilo se da smo rođa- 
ci, nisam sa njim pričala ni o čemu, jer nismo imali zajednič- 
ki jezik. Posle sam čula da je umro od tuberkuloze. Ovaj mo- 
nah-paroh Nikodim što se sada pojavljuje je njegov brat. Pošto 
je monah, ne može se ženiti. Tako će se sa nama završiti život 
naše porodice. 

Razgovor se povede o njenoj godišnjici. 

— Ta larma što je dignuta oko mene mnogo me je potresla. 
Molila sam neke poznanike, mlade ljude — gde god vide nešto 
o meni napisano, da priguše. Ali eto šta su uradili. Zvali su me 
na neko veče o meni, ali sam odbila, rekla sam da sam bolesna. 
Svi su hteli da me skinu sa dnevnog reda. Kažu: ima 80 godi- 
na, skoro će umreti, daj da napišemo nešto i da je ostavimo. To 
strašno vređa. Volim tišinu, zato me je ta buka oko mene mno- 
go potresla. Ako nešto vredim, neka kažu posle moje smrti, a 
ni dva dana pred smrt ne želim da me hvale. Nisam bila sreć- 
na. S tim sam se pomirila. Postoji vasionska sreća koja oprede- 
ljuje ljude. Ako niste voljeni, uzalud ćete vi nastojati da vas vole. 

— Od čega živite, — upitah. 

- Imam penziju, neki dodatak kao član akademije i nešto 
što zaradim. 

— Zašto ne primate veće honorare? 

— Odbila sam da primim 215 hiljada za knjigu o Njegošu i 
105 hiljada za Zapise. Ova moja poštena ruka nikad nije primi- 


+ Obilježavanje u štampi 80-godišnjice njenoga života. 

la 100 hiljada, niti će. Volim siromaštvo. Već tri godine nemam 
zimskog kaputa. Klavir sam prodala za vreme rata. Volim mu- 
ziku, ali nemam novca da kupim drugi klavir. I radio sam pro- 
dala za vreme rata, a ovaj sam kupila za 6000. Ne zadužujem se 
nikad jer posle moje smrti nema ko vratiti moje dugove. 


, POBJEDA", KULTURA I DRUŠTVO, 29. XII 2001. 

ANICA SAVIĆ-REBAC, ZASLUŽNI KOMENTATOR 
NJEGOŠEVE ,,LUČE MIKROKOZMA" 
(Povodom 50 godina od njene smrti) 


MEĐU AUTORIMA koji su se bavili Njegoševim literarnim 
djelom, izdvaja se, po tematskom opredjeljenju i komparativ- 
nom pristupu, Anica Savić-Rebac,' istoričar književnosti, pre- 
vodilac i pjesnik. 

Anica Savić-Rebac završila je klasičnu filologiju u Beču. 
Doktorirala je na tezi Pretplatonska erotologija (1932). Ona pri- 
pada najdarovitijoj vojvođanskoj intelektualnoj eliti. Predava- 
la je, posljednjih godina života, rimsku književnost na katedri 
za klasičnu filologiju u Beogradu. Prije pedeset godina, 7. okto- 
bra 1953, Anica Savić-Rebac prekratila je svoj život, ostavljajući 
nedovršeno djelo Uvod u antičku estetiku, đe je obuhvatila vri- 
jeme zaključno sa Platonom. Bavila se prevođenjem T. Mana, 
Šelija i dr, a prepjevala je najznačajniji filozofski spjev Kara Lu- 
krecija O prirodi stvari (De rerum natura). Na njemački i engle- 
ski jezik prevela je Njegoševu Luču mikrokozma. 


! A. Savić-Rebac (Novi Sad, 1. oktobar 1892-Beograd, 7. oktobar 
1953). — Da nastane ovaj zapis, na 50-godišnjicu smrti Anice Savić-Re- 
bac, podstaklo me šjećanje na onaj trenutak kada sam saznao da je ona 
sebi skratila život. Dugo sam, ali bez rezultata, pokušavao dokučiti taj- 
nu — zašto je ta umna žena donijela takvu odluku. Na njenim predava- 
njima sam doživljavao punu radost saznavanja, oživljavala je antičko 
vrijeme. Telefonski i pismima dogovorio sam se sa prof. Florom Brajer, 
koleginicom sa studija, da istovremeno napišemo članke o Anici Sa- 
vić-Rebac. Svoj tekst ,,Sećanja na dr Anicu Savić-Rebac (1892-1953)", 
Flora Brajer je objavila u časopisu ,,Dometi", br. 112-113, proleće-leto, 
Sombor, 2003, 66-70. 

Anica Savić-Rebac istraživala je tragove bogumilskog učenja 
koji su prisutni u crnogorskom usmenom stvaralaštvu, u pjesmi 
Car Duklijan i krstitelj Jovan" i legendama o Duklijanu. Te bo- 
gumilske elemente nagovijestio je T. Maretić (otimanje krune 
od đavola). Anica konstatuje da je u dosadašnjoj literaturi uma- 
njivan kulturno-istorijski značaj bogumilstva, u kome je sadr- 
žan jedan tip dualizma, princip Dobra i Zla, duha i materije. 

Osim u pomenutoj epskoj pjesmi, Anica Savić-Rebac je dva- 
deset godina istraživala prisustvo neomanihejskih ideja u Nje- 
goševoj Luči mikrokozma. Ta istraživanja objavila je u tri studi- 
je: O Njegošu" (predgovor uz engleski prijevod Luče mikroko- 
zma), ,Njegoš, Kabala i Filon" i ,, Njegoš i bogomilstvo". Njeno 
interesovanje za stara učenja potiču iz osnovnog uvjerenja da je 
helensko literarno nasljeđe uzor docnije evropske civilizacije. 
Ona se pokazala, zahvaljujući bogatoj erudiciji, kao vrijedni is- 
traživač helenskih uticaja na Njegoša, koje ona vidi kao platon- 
sku i neoplatonsku tradiciju. Da bi riješila zadatak koji je sebi 
postavila, prevela je Luču mikrokozma na njemački da bi mogla 
konsultovati neke njemačke stručnjake. 

U Njegoševoj Luči mikrokozma sile mraka počinju prodira- 
ti u carstvo svjetlosti, što dovodi do borbe koja rezultira stvara- 
njem vidljivog kosmosa. I u učenju Mania prikazana je borba i 
oslobađanje svjetlosti od mraka. Anica Savić-Rebac misli da je 
Sima Milutinović Sarajlija, koji je bio mason, uticao na Njegoša, 
da ,vezuje srpski herojski ideal" sa starohelenskom prošlošću. 
Treba istaći njeno zapažanje da su srpski pjesnici od kraja 18. 
i u 19. vijeku, istoriju svoga naroda doživljavali ,,putem helen- 
skog mita i istorije", kao što se kod Lukijana Mušickog javlja- 
ju pjesničke reminiscencije na antičke motive i ličnosti (Alek- 
sandar Makedonski, Scevola, i dr.). Za Mušickog ona kaže da 
je uticao na Njegoša. Kod Njegoša zapaža harmonično spaja- 
nje antičkih i savremenih mitova, zapravo vidi dvije glavne li- 
nije: herojsku i mitsku. 

Pri pokušaju definisanja osobenosti Njegoševe poezije, A. S. 
Rebac stvara mistični okvir, nalazeći u njegovom djelu ,,speci- 

fično srpsko osjećanje"; takvo njezino (pojednostavljeno) obja- 
šnjenje Njegoševe metaforike — razumljivo je kada znamo da je 
Anica odgojena uz oca Milana Savića, sekretara Matice srpske 
i urednika ,, Letopisa Matice srpske". Ona nalazi da Njegoš nije 
obraćao dovoljno pažnju na artističku stranu svoje poezije, već 
su ga više zanimale ideje, te ga doživljava kao nosioca balkan- 
skog junačkog agona i orfizma. 

Zanimljivo je da Anica kaže da se helenstvo kod Njegoša 
javlja kao podsvijesna tradicija, potisnuto šjećanje, iako sama 
piše da je on čitao antičke pisce i bio pod njihovim uticajem. 
Pošto je konstatovala da je Njegoš prihvatio orfičku zamisao o 
predživotnom ogrješenju duše i njenom padu u materiju, i spa- 
janju sa svjetlosnom filozofijom (identifikacija boga i svjetlosti), 
ona pravi komparaciju sa Jovanovom prvom Poslanicom, u ko- 
joj se takođe javlja taj motiv. Carstvo mraka, po Njegoševoj Lu- 
či mikrokozma, vječno je trajalo, kao i bog. Anica Savić-Rebac 
pretpostavlja da je pojava mračnog carstva u Njegoševom djelu 
mogla biti pod uticajem Kabale (jevrejske tajne nauke). Bogu- 
milsko učenje, sa segmentima iz Luče mikrokozma, prvi je po- 
vezao Tomo Matić.? 

Njegošev opis u Luči mikrokozma nasrtaja mračnih sila na 
prostor svjetlosti, odgovara gnostičkom učenju. Anica Savić- 
Rebac je tragala za literaturom o Manievom učenju koju je Nje- 
goš mogao koristiti prije nastanka Luče mikrokozma, pa je došla 
do saznanja da mu nije bila pristupačna. Zato ona misli da Nje- 
gošev saznajni put koji ga je doveo do Manieva učenja — osta- 
je nerazjašnjen, pa prihvata sugestiju dr Šolema, profesora ka- 
balistike na Univerzitetu u Jerusalimu, da je Njegoš crpio dua- 
lističko shvatanje iz narodne tradicije. Ni o Njegoševom izvoru 
za poznavanje Kabale nema pisanih tragova, pa se Anica Savić- 
Rebac usmjerila na analizu pjesnikove intelektualne strukture. 


? T. Matić: Osnovna misao Luče mikrokozma, ,,Ljetopis Jugosla- 
venske akademije", Zagreb, 1921. 

Za Njegoševe ,,crnoruke luče" koje se pružaju kroz carstvo 
Satane, Anica nalazi paralelu u jednoj pjesmi Viktora Igoa, u 
kojoj je pomenuto ,,crno sunce" (;,soleil noir"'), ali je ta pjesma 
nastala četiri godine nakon Njegoševe smrti, pa ona nalazi iz- 
vor i za crnogorskog (Njegoša) i za francuskog (Igoa) pjesnika 
- u Kabali. 

Svjetlosna filozofija, koja je prisutna u Luči mikrokozma, 
dio je opšte antičke koncepcije, što je posebno ispoljeno u, doc- 
nije nastaloj, Kabali (12. vijek), u kojoj su ljudske duše, kao i 
kod Njegoša, iskre koje iskaču iz centralnog ognja. 

Anica Savić-Rebac, raskošni erudita, otkriva izvore za više 
simbola koji se javljaju u Njegoševom spjevu, kao što su: kruna 
(orijentalni simbol), porfira (stari kosmički simbol), ideja (fi- 
lonski elemenat), lanac mirodržni (Filonov logos), identifikacija 
boga sa prostorom, mostovi u raju i anđeli na njima (za njih se 
mogu naći paralele u starim tekstovima koji nijesu bili objavlje- 
ni u Njegoševo vrijeme). Ona je utvrdila više dodirnih tačaka iz 
Luče mikrokozma sa Kabalom i Filonom Aleksandrijskim.? Za- 
to je nužno naglasiti da su studije Anice Savić-Rebac značajne 
za razumijevanje ukupne Njegoševe misli. 

Istrajni intelektualni napor, traganje u Njegoševom djelu za 
sponama sa helenističkim i bogumilskim učenjem, Anica Sa- 
vić-Rebac je činila jer je bila uvjerena da Njegošu pripada mje- 
sto u svjetskoj literaturi. Svojim pomenutijem prijevodima Lu- 
če mikrokozma, ona je doprinosila punijem razumijevanju Nje- 


goševih poetskih djela. 


, PUBLIKA", III, BR. 701, PODGORICA, 30. X 2003. 


3 Philon, iz Aleksandrije (1. st. n. e.), jevrejski religiski filozof. 

NAJSTARIJA CRNOGORSKA izdavačka kuća , Obod" objavi- 
la je, krajem prošle godine, knjigu dr Vojislava Nikčevića Mla- 
di Njegoš. To je jedna od više knjiga koje su se u posljednje vri- 
jeme pojavile o Njegošu. Opet se pokazalo da je Njegoševo dje- 
lo neiscrpni izvor tema u okviru crnogorske literature i kultur- 
ne istorije. To je zbog toga što još nije naučno razjašnjen veliki 
broj pitanja iz crnogorske književne, jezičke, istorijske i filozof- 
ske nacionalne problematike. Zato se događa da književni kri- 
tičari i drugi naučni radnici, preko Njegoša kao najviše nacio- 
nalne teme, uviđaju nužnost pokretanja mnogih bitnih pitanja, 
od čijih rješenja zavisi ukupna slika crnogorskog kulturnog na- 
sljeđa. Tako je Njegoš, kao pjesnik i mislilac, a preko njega je- 
dan osobito značajni period crnogorske kulturne i duhovne po- 
vijesti, — stalno u žiži interesovanja mnogih književnih kritiča- 
ra, filozofa i istoričara. 

Posebno zbog interesa veoma produktivnog građanskog 
kruga poslenika, idealističke, nacionalističke i pozitivističke 
orijentacije, sve je napornije istraživačima krčiti put do Njego- 
ševe autentične misli. Među tekstovima koji svojim pogrješnim 
stavovima priječe razumijevanje te epohe crnogorske prošlo- 
sti — nalazimo i one u kojima je dogmatski primijenjen marksi- 
zam, te šematski aplicirani stavovi klasika marksizma na crno- 
gorski istorijski put. 


! Dr Vojislav Nikčević: Mladi Njegoš, pjesnikovi putovi ka sintezi, 
Obod", Cetinje, 1978. 

Imajući u vidu rečeno, možemo zaključiti da studija Mladi 
Njegoš dobija u značenju jer je plod napora da se, savremenim 
metodama kritike, razjasni jedan broj bitnih činjenica, čije ra- 
zumijevanje osvjetljava glavne premise, preko kojih postaje bli- 
ska Njegoševa pojava. 

Ova obimna studija predstavlja doktorsku disertaciju, od- 
branjenu na Filozofskom fakultetu Sveučilišta u Zagrebu 
(1975). Knjiga ima predgovor, četiri rezimea u sklopu drugog 
dijela i završni rezime (u prijevodu na engleski, talijanski i ru- 
ski), te popis glavne literature koja je korišćena pri izradi studi- 
je, kao i registar autora. Osim toga, date su i uvodne napomene 
ispred oba dijela knjige. 

Zadatak Nikčevića je bio da, postupno, razmotri Njegošev 
pjesnički razvoj, od prvih pokušaja do pjesme ,,Misao", koja je 
nastala 1844. godine. 

Materija je podijeljena u dva dijela. U prvom dijelu knjige, 
koji je sastavljen iz dva poglavlja, Nikčević najprije interpreti- 
ra dosadašnju književno-istorijsku literaturu, a zatim traga za 
stepenom uticaja na Njegoša u najranijoj mladosti, koji je izvr- 
šila društveno-politička i kulturna stvarnost crnogorska, a Za- 
tim uticaj koji je zračio iz ličnosti njegovog strica mitropolita 
Petra I Petrovića (1747—1830), crnogorskog državnika, zako- 
nodavca, vojskovođe i književnika, kao i SImeona Milutinovi- 
ća Sarajlije koji je bio jedno vrijeme, na njemu svojstven način, 
Njegošev vaspitač. 

Polazeći od podataka o Petru I, utvrđenih u istoriji, o nje- 
govom duhovnom profilu, a zatim izvršivši analizu njegovih 
pjesama i karakterističnih poslanica, Nikčević zastupa mišlje- 
nje da je na mladoga Njegoša u najvišem stepenu uticao njegov 
znameniti stric, da je od njega dobio i prve podsticaje za pisa- 
nje poezije. Razumije se, ti su se podsticaji kretali u okviru de- 
seteračkih pjesama, u stilu narodnog izraza, ali su u pjesmama 
Petra I već prisutna udaljavanja od narodne epike, što se ogle- 
da u idejnosti i širini pogleda. U tim tačkama (idejnost, širina 

pogleda) Nikčević utvrđuje i Njegoševo odvajanje od tradicio- 
nalne epike. 

Pored traganja za stepenom eventualnih uticaja nekih lič- 
nosti na duhovni i pjesnički razvoj toga najvišeg crnogorskog 
pjesnika (o čemu je dosad formirana obimna literatura, različi- 
te vrijednosti i dokumentovanosti), — vjerovatno bi dala zani- 
mljiv rezultat i analiza Njegoševih doticaja s crnogorskim kul- 
turnim nasljeđem u Crnogorskom primorju, zatim njegovih 
srijetanja s tadašnjom evropskom kulturom i literaturom, kao 
i uticaja štampe, romantičarske istoriografije i književnosti iz 
drugih balkanskih sredina koje su se nalazile u procesu nacio- 
nalnog formiranja. 

Nikčević je, — polazeći od činjenice da za razvoj svakoga 
pisca ima presudan značaj jezičko nasljeđe na kome izgrađuje 
sopstveni pjesnički izraz, — obratio posebnu pažnju na osobine 
i stepen razvijenosti crnogorskog jezika, u periodu kad je Nje- 
goš počeo djelovati kao državnik, a zatim kao literarni stvara- 
lac. Govoreći o Crnogorcima koji su živjeli u složenim uslovi- 
ma, na tlu gdje su se vijekovima sudarali i preplijetali, osobito 
dramatično, razni narodi, religije i konfesije, tj. gdje su se vodi- 
le bitke s raznim osvajačima koji su donosili svoju kulturu, je- 
zik, religiju, običaje i pogled na svijet, - Nikčević konstatuje da 
je taj istorijski put odslikan u jeziku jer je uslovljavao njegov 
razvoj. To znači da je sva ta složena duhovna stanja pratio svo- 
jim impulsima crnogorski jezik: ,,Za razuđena emotivna stanja, 
za iznijansirane misaone sadržaje i etičke odnose, za bogata ži- 
votna iskustva je morao (crnogorski narod — primj. D. R.) stvo- 
riti i razuđen (...) jezik, koji posjeduje razrađenu i iznijansiranu 
fonološku, leksičku, morfološku i sintaksičku strukturu, veliku 
semantičku slobodu i moć izraza" (134). Nikčević ističe činje- 
nicu da je crnogorski jezik u literarnoj upotrebi od druge polo- 
vine XII vijeka, tj. od nastanka djela izuzetnog značaja — Ljeto- 
pisa Popa Dukljanina, u kome je, u uvodnom dijelu, izričito is- 
taknuto da je prevedeno sa slavenskog na latinski jezik (ex scla- 

stepen razvijenosti Njegoševog pjesničkog jezika. 

Na osnovu analize jezika u ranim Njegoševim pjesmama i 
upoređivanja s jezikom crnogorskih narodnih pjesama, Nik- 
ćević je otkrivao prve samostalne pjesničke napore mladoga 
Njegoša, one rane klice njegovog rasta kao pjesnika. Te strani- 
ce ove veoma korisne, informativne i argumentovane knjige, — 
ostavljaju najdublji utisak, jer se u najvišem stepenu oslanjaju 
na vlastite istraživačke napore. 

Nikčević je imao komplikovan zadatak: da utvrdi distinkci- 
je u izražajnom, misaonom, emotivnom i umjetničkom dome- 
nu između prvih vrijednijih Njegoševih ostvarenja i epske for- 
me narodnog kazivanja. 

Nužno je ovdje napomenuti da prisustvo izvjesnih eleme- 
nata jezika, slika i simbola iz određenih djela literature koja je 
pjesnik čitao, ne bi se moglo nazvati uticajem, već prirodnim 
asimiliranjem onog materijala određenog štiva koji odgovara 
emocionalnom i misaonom pjesnikovom sklopu. O uticaju se 
može govoriti u slučaju kada su ti tragovi snažnije ispoljeni na 
kompozicionu i misaonu strukturu djela. 

Slika koju dobijamo čitanjem studije Mladi Njegoš uvodi 
nas, vrlo precizno, u proces izrastanja Njegoševog pjesničkog 
jezika do onih složenih forma koje nalazimo u pjesmi ,,Misao". 
Razumije se, višestruka analiza kojom je pokazano Njegoše- 
vo odvajanje od crnogorskog epskog nasljeđa, učinjena je, sva- 
ki put, uz potpunu argumentaciju, cjelovit dokazni postupak. 
Onim čitaocima kojima više odgovara ekspresivan metod, či- 
niće se, u izvjesnim slučajevima, preforsiranim insistiranje na 
mišljenjima drugih autora o istom pitanju, koje Nikčević str- 
pljivo navodi. 

Iako to nije kazano direktno, iz drugog dijela ove knjige 
možemo doći do saznanja da Njegoševi prvi radovi imaju, pr- 
venstveno, vrijednost autentičnog materijala, na kome se može 
utvrditi pjesnikov rast, njegov emotivni i misaoni svijet, kao i 
geneza političko-istorijskih koncepcija. O tim ranim Njegoše- 

vim pjesmama, nastalim do 1844, često je pisano, ali treba ista- 
ći činjenicu da u studiji Vojislava Nikčevića prvi put nalazimo 
dva osnovna smjera analitičkog pristupa: utvrđivanje estetskih 
vrijednosti pjesama iz prve faze stvaralaštva i traganje za pute- 
vima pjesnikovog razvoja. Autor studije Mladi Njegoš, analizi- 
ra stilske kompozicije, intonacije, te interpretacijom uglednih 
primjeraka — konstatuje kada se u Njegoševim pjesmama javlja 
stvaralački odnos prema jeziku. Na taj način je pokazao raz- 
vojni put Njegoša pjesnika, njegova stila, obogaćivanje leksike 
i metafore, pojavu gustog izraza, što je sve kulminiralo izuzet- 
nom umjetničkom snagom u njegovim velikim djelima koja su 
docnije nastala, za posljednjih sedam godina Njegoševa života, 
Luči mikrokozma, Gorskom vijencu i Šćepanu Malome. 


, REPUBLIKA", GOD. XXXV, 7-8, ZAGREB 1979, 772-774. 

KNJIGA POEZIJE Vojislava Vulanovića, pod metaforičnim 
naslovom Gorki vijenac, kojim upućuje na najpoznatije Njego- 
ševo djelo (Gorski vijenac), nastalo je u tragičnom ratnom me- 
težu, sredinom posljednje decenije 20. stoljeća. Ova poezija je 
data u neočekivanoj formi, a njezin sadržaj je iznudilo zlo vrije- 
me. Pjesnikov narod je napanut da ga ne bude, da zaboravi svo- 
ju povijest i djela predaka", da bude pretvoren u podanika. Ne- 
prijatelji su kidisali jer im je ostala , još velika peka / što još živi 
crnogorska misao". Ova knjiga poezije sadrži jak otpor obavlja- 
nju tuđih imperijalnih projekata, što je iskazano (gorkom) opo- 
menom, da Crnogorci ,,stalno nekome metu avliju". On zna, 
kao još neki Crnogorci koji pokušavaju da ,maknu tminu sa 
vidika", da je doveden u pitanje opstanak crnogorskog naro- 
da, da će osutoniti ,,prostor crnogorski". Da bi ostvario uvjer- 
ljiviju i jasniju sliku položaja svojega naroda, Vulanović zala- 
zi u najšira pitanja ljudske sudbine, što ga je odvelo u Njegoše- 
ve vizije, iskazane u spjevu Luča mikrokozma, koje su ga inspi- 
risale da ostvari, posebno u Preludijumu za ovu knjigu, vlasti- 
tu uzbudljivu metaforiku, Takvo je i pitanje: ,,Što je čovjek, na 
gnusnom poprištu, prokunitelj i razarač sebe", jer sam (čovjek) 
kuje i raskiva te gnusobe. Stanje čovjekova duha u pokušajima 
da prodre u tajne života, pjesnik upoređuje sa patnjama ,,gu- 
je u vatri", jer se i čovjek nalazi u sred ,,pepela vaseljenske zbi- 
lje, / usred srama ljudske klanice" pa je tmina pokrila svu ze- 
mlju. A čovjek je lišen ,, misterije dalekovidosti". Pjesnik svojim 
istanjčanim čulima prati što se zbiva oko granica njegove Ze- 

mlje, đe krstare zli ljudi, prljavi, kosmati, bradati, spremni da 
ubijaju. Zato zbog zauzetosti egzistencijalnim problemima, cr- 
nogorski pisci svoj stvaralački duh ne koriste da rješavaju opšte 
teme, najviša pitanja — ,,nedokučivost svoje kosmičke usamlje- 
nosti". Uz prostrane slike čovjekove sudbine, Vulanović dopu- 
njava opise stanje duha Crnogoraca, njihovo martirijsko zalije- 
tanje u izgube. 

Osnovnu karakteristiku knjige Vojislava Vulanovića Gorki 
vijenac čini njezin budilački duh, otpor zlijem silama koje, iz- 
nutra i spolja, udaraju na identitet pjesnikov i njegova naroda. 
Vulanović se smjelo odlučio da savremena (tragična) zbivanja 
i glavne obskurante, nosioce pogubnih ideja i moći, podvrgne 
radikalnoj pjesničkoj analizi i osudi. U tijem brutalnim kon- 
fliktima koji bukte u Crnoj Gori i okolo nje, on otkriva pojedi- 
načne i kolektivne drame. 

Vulanović se odlučio da knjizi da naslov koji asocira na po- 
znato Njegoševo djelo, jer je bio ponijet paralelizmom događa- 
ja, iako vremenski iz dalekih epoha, onijeh koji su inspirisa- 
li Njegoša i zbivanja koja opservira i cijelijem bićem preživlja- 
va pjesnik Vulanović. U skladu s tom mišlju, Vulanović je dje- 
limično preuzimao neke Njegoševe postupke pri kompozicio- 
nom oblikovanju svoje knjige, kao istaknute markacije njegove 
čvrste veze s tom crnogorskom literarnom baštinom. On je bli- 
zak i pjesničkom postupku Mirka Banjevića, ostvarenom u po- 
znatijem poemama Sutjeska i Gosti. 

U razuđenoj knjizi Vulanovića Gorki vijenac nalazimo i dio 
vokabulara koji je koristio Njegoš (prelesna, blistatelno, vozvi- 
šenje, srazenije, žertva, tvarca i dr. kao i sintagme — ,,preblage 
vječnosti", , vraga domaćega", tajne zemne", ,nečista Satanina 
vojska", ,,čaša vina ište čašu krvi"; ,,ako li te Bog ne gleda okom", 
,O prokleta zemljo, propala se", ,Podajnici, crn im obraz bio" i 
dr.). Stiče se utisak da je Vulanović, u bogati (savremeni) crno- 
gorski jezik, kojim je on stvarao izuzetne pjesničke vizije, vra- 
ćao neke prepoznatljive (uslovno ih možemo nazvati — njego- 
ševske) riječi iz vokabulara toga velikog crnogorskog stvarao- 

ca koje je utkivao u vlastite misaone segmente. On je to činio 
s uvjerenjem da će združivanjem slojeva starog (iz daleke epo- 
he) i savremenog crnogorskog jezika, postići sugestivniji i uzvi- 
šeniji poetski iskaz, iako postoji opasnost umanjivanja recepci- 
je kod jednog dijela čitalaca. U razuđenoj Vulanovićevoj knjizi 
pjesama, povremeno se prepozna i Njegoševa intonacija stiha. 
Potrebno je istaći da je Vulanović u knjizi Gorki vijenac uspio 
izgraditi autonomni (pjesnički) jezik, koristeći i Njegošev idi- 
olekt. Međutim, snažna Vulanovićeva imaginacija nije dopu- 
štila da njegove pjesničke slike i misaoni uzlijeti ostanu u šjen- 
ci Njegoševa djela. On je svoj odnjegovani lirski iskaz, u svo- 
jim ranijim pjesničkim knjigama, ovđe zamijenio, jednijem di- 
jelom, epskom formom, narativnošću, jer mu je ta versifikaci- 
ja omogućavala da sadržajno razvije knjigu. Osvajački rat koji 
je planirao intelektualni vrh oko SANU, kao oblik najradikal- 
nije ,,proslave" 70-godišnjice ,,proboja" solunskog fronta, proiz- 
veo je gnusne zločine, među kojima i novu okupaciju Crne Go- 
re. Asimilatorska invazija legija propagatora, opsjednutih sve- 
tosavskom ideologijom, izazvala je pjesnikov otpor, pa se mo- 
že pretpostaviti da mu je vlastiti lirski iskaz izgledao nedovolj- 
no izrazit i jak, da njime cjelovitije iskaže oluju sadržaja i mi- 
sli. Zato je potražio uporište u osvjedočenoj književnoj vrijed- 
nosti, Njegoševom pjesničkom djelu. Tragao je za punijom sli- 
kom rata — ,,ponora savjesti", kako ga on naziva. To ga je opre- 
djeljenje nukalo i na upotrebu dijela toposa iz crnogorskog ep- 
skog stvaralaštva. 

Vojisalav Vulanović vjeruje u sugestivnu snagu poetskog je- 
zika, pa zato značajne činjenice iz crnogorske povijesti, negira- 
ne od asimilatorske istoriografije, o čemu je naročito pisano u 
posljednjijem decenijama, afirmiše, želeći ih vratiti pjesničkim 
iskazom u svijest naroda. U nauci o književnosti je opaženo da 
se književnost, u odnosu na druge umjetnosti, najčvršće pove- 
zuje s problemima nacionalne egzistencije. Pišući Gorki vijenac 
Vulanović je bio obuzet željom da čitaocima učini što razumlji- 

vijim skrivenije impulse teških zbivanja. Zahvaljujući versifika- 
torskoj vještini dao je raznovrsne slike stradanja. 

U ovoj knjizi često srijećemo osude izdaje, što se naslanja i 
na crnogorsku i na svjetsku literarnu tradiciju. Dante je, na pri- 
mjer, izdajnike spuštio u deveti krug pakla. Osam decenija cr- 
nogorske neslobode donijele su gubljenje samopoštovanja. 

Govoriti o kompozicionim odlikama Vulanovićevog Gor- 
kog vijenca nije jednostavno jer je knjiga sastavljena iz više cje- 
lina koje povezuje ideja slobode, pa se ovo djelo doživljava da je 
otvorene forme, iz kojega mogu nicati novi izdanci. 

Pominjanje imena jednog broja savremenijeh aktera u kul- 
turnom i naučnom životu Crne Gore, i okolo nje, djeluju kao 
oživljavanje manira usmenog epskog nasljeđa, što pjesnika pri- 
bližava istoriskom postupku. Kod Vulanovića ne nalazimo sa- 
tirične tonove, već on sa punom ozbiljnošću traži izlaz iz tra- 
gičnog položaja u kome se našao njegov narod. 

Dosta prostora u Vulanovićevom Gorkom vijencu imaju 
misaoni i lirski pasaži, u kojima su utkani tonovi i pjesničke vi- 
zije, crpljene iz bogatog poetskog štiva. Može se primijetiti da, 
ponekad, pjesnik ne nađe dovoljnu granicu iskaza. 

Planirajući sadržaj knjige poezije Gorki vijenac, V. Vula- 
nović je vidio da su osnovni elementi djelovanja potuđenika, 
i stranih kreatora agresije prema Crnoj Gori — u osnovi slični 
uzrocima konflikata i odnosima koje nosi Njegoševo literarno 
djelo. Vulanović je ovom knjigom potvrdio da je i sam nosilac 
klasičnog crnogorskog etosa. 

Postavlja se pitanje, koliko je Vulanović, u ovom obimnom 
pjesničkom djelu, postigao punu slobodu u iskazu i punoću ve- 
ze sa crnogorskim jezikom? Svoju je pjesničku prirodu uspio 
realizirati u osobiti, prepoznatljivi stil. Poznavajući bogatstvo 
jezika i kulture svoga naroda, bio je u poziciji da suvereno vrši 
odabiranje i da kontroliše i traga za mjerom, da odmjerava to- 
nove sopstvenog glasa. 

Vulanović je postizao svoj poetski izraz kada je iskazivao 
punu sliku sadašnje tragike svoga naroda, te kada je sjedinio 

teret povijesti sa aktuelnom neslobodom. Tijem spajanjem oti- 
mao se mračnim sumnjama o svrsi svoga rada. Razumije se, 
Vulanović je činio napor da transformiše i podmladi jezik djela 
prošlih generacija (iako je došlo po značajnih promjena u men- 
talitetu), što je svojstvo vrijednih stvaralaca. 

Može se pretpostaviti da je Vulanović bio posebno ponu- 
kan da uzme formu Gorskog vijenca, zato što je to djelo, njego- 
vi segmenti, korišćeno od anticrnogorskih nosilaca tuđega veli- 
kodržavnog mita. On je želio da Njegoša adekvatno čita, u skla- 
du sa autentičnim interesima crnogorskog naroda. Realizatori 
negativnih ideja shvataju Njegoša kao najjači izvor psihološkog 
pritiska na one koji ističu svoju posebnost, u njemu vide epski 
trebnik za podsticanje vraćanja u opsesije prošlosti. 

Relativni okvir Njegoševog poznatog djela, bez obzira na 
punu originalnost Vulanovićevog Gorkog vijenca, može iza- 
zvati otpor i umanjiti interes jednog dijela čitalaca, sve dok ne 
shvate svježinu i snagu pjesnikovih poruka. 

Knjiga poezije Gorki vijenac uzbuđuje nemirima i opisima 
konflikata, psihološkom slikom likova, među kojima su i nosi- 
oci najsurovije agresije i lukavstva, prijevarnog ,,bratstva", bru- 
talne žudnje za postizanjem moći. Naročito neki dijelovi ove 
knjige, biće doživljavani kao opomena i poziv na otrežnjenje, 
te kao (poetsko) svjedočanstvo o našem (istoriskom) trenutku. 


TEKST JE PROČITAN NA PROMOCIJI PRVOG IZDANJA KNJIGE GORKI VIJENAC 
VOJISLAVA VULANOVIĆA, U SALI DODESTA, PODGORICA 1996. 


142 


MORALNE DILEME U ROMANU , RAZVOĐE" 
CEDA VUKOVICA 


SMJELO JE OD PISCA kada zahvati temu iz kolovrata zbiva- 
nja koja su svojim ubojima dio i savremenog života, tek što su 
počeli da ih zaklanjaju novi događaji. Pisati o teškim lomovima 
u porodicama, o razaranju društva u cjelini, koji nastanu kada 
se život svede na progone, zatvore i potkazivanja, — rizično je 
iz više razloga. Teško je naći izražajnu i sugestivnu umjetnič- 
ku riječ za takvo vrijeme koje je donijelo razur morala, kada je 
sve bilo na ispitu: sinovska ljubav, supružinski odnosi, drugar- 
ska odanost, sve ono što čini ljudski duhovni život. Roman Če- 
da Vukovića Razvođe vraće nas u takve dane, koje nam je do- 
nijela rezolucija Informbiro-a (1948), njeno djelovanje u Crnoj 
Gori, đe su oblici pomenutih cijepanja dobili najsurovije izraze. 

Nije slučajno što je crnogorska književnost dobila roman o 
tragičnim događajima toga vremena jer su se, u specifičnoj psi- 
hičkoj konstituciji Crnogoraca, stekli mnogi uslovi za najizra- 
zitije ispoljavanje konflikata. Ta zbivanja su došla svega tri go- 
dine poslije završetka 2. svjetskog rata, odmah poslije oruža- 
ne pobjede i kada se vodila bitka za idejno i moralno distanci- 
ranje od nosilaca drukčije ideologije. Vukovićev roman tretira 
trenutak kada su se počele masovno lomiti ljudske veze, kada se 
čovjek razilazio i sa samim sobom, pa isljednik Jablan pokazu- 
je vlastitu okrnjenost: ,,Može biti da postoje samo izlazi koji su 
manje ili više časni i nečasni". Taj motiv romana, izrazitih ljud- 
skih sukoba — doveo je u opasnost posljednju nit ljudskih veza. 
Strah, podozrenje, provrela (iznenadna) mržnja postali su real- 
nost: ljudi se osamljuju, pa se i djeca ,,ibeovaca" pitaju, jer ni- 

jesu dorasla do razumijevanja ljudskih opačila: ,,A zašto majke 
brane djeci da se igraju s nama?" Riječ je o trenutcima, za koje 
Čedo Vuković ima sintagmu — ,,zvjerovito vrijeme". Usamljena 
starica, čiji je unuk, koji je u bitki na Sutjesci ruku izgubio, pa 
je slobodi pljeskao u zajednici sa isto jednorukim drugom, sa- 
da žali što je doživjela da joj unuk jednorukac završi u tamnici. 

Posebnu pažnju privlači poglavlje romana kada čitava par- 
tijska organizacija čini pritisak na Bistru da se odrekne svojega 
muža, Prvoša, zatvorenika: ,,Ma hajde, odreci se, ne gnjavi (...). 
Moraš". U takvoj jednoumnoj atmosferi, đe su popucali svi ob- 
ziri, svi postupaju ,,kao što je postavljeno", - ne može da šuti 
ratna drugarica Bistra. U navedenom iskazu — ,,kao što je po- 
stavljeno" — sabijena je sva sljepoća i surovost trenutka. I Bistra 
iznosi pred tom partijskom organizacijom strašnu sliku svojih 
ratnijeh stradanja. To je jedna od onijeh scena koje ostaju u sje- 
ćanju i kada se zaboravi i naslov knjige i ime pisca. Dio te priče 
je njeno bježanje kroz mećavu od četničke poćere, kada joj jed- 
no dijete umire od hladnoće, a drugo odnosi nabujala rijeka. I 
pošto je to u grču ispričala, kao posljednji i najveći razlog, — vi- 
đela je i čula da se nikoga ne doima ta potresna priča, i sada je 
bila , među svojima, a nikad tako sama. Nikad". To je linija ko- 
ja zatvara krug apsurda. 

Prvoš je doživio prvu dilemu tek što se rat utišao: odbijao je 
da primi stan ,,dok siromaš trune u vlazi i tjeskobi", pa su mu 
se podrugnuli da je njegov stav ,,ravan primitivnom stvaranju 
jednakosti". 

Č. Vuković dolazi do saznanja da ponekad nastupi ,vrijeme 
ljudskog uzdizanja", a onda se steknu zla i dođe ,vrijeme kad 
mnogi padaju": kada nestanu uzroci koji formiraju kolektivni 
moral — pojedinci često polaze nizlaznom stazom ka sopstve- 
nom fiziološkom biću. Teži društveni poremećaji, koji se poi- 
graju ,stečenijem pravima" na položaj, ekonomsku bezbijed- 
nost, ime, — učine da nepovjerenje i mržnja narastu u ljudi- 
ma i pisac za to nalazi nečuvenu riječ: ljudi se gledaju kao da se 
pljuju iz očiju". A protivnici su do prije malo vremena bili do- 

bri drugovi. Na razvođima opredjeljenja nastaju košmari obra- 
čuna. Padaju oni koji ne mogu da sačuvaju ličnost, a čovjek je 
nerazdvojna cjelina: , Ako se samo jedan kamičak u tebi obo- 
ri, sve će se srušiti". Pa i u onima koji su u ratu zalogaj dijelili, 
ako ne bdiju nad samima sobom, razdrobi se temelj ljudskosti. 

Vuković je izrekao jednu od najvećih dilema, unutrašnjih 
sukoba, kada uhapšeni otac pita isljednika: ,,...je li moguće da 
je mene, oca svoga, moj sin ... eto, ne mogu ni da izgovorim!" 
Otac ne može izgovoriti riječ izdaja. 

Kulminacija moralnih dilema ovoga romana je u posljed- 
njem poglavlju, kada proćeruju Bistru, sa nabacanim stvari- 
ma u kamionu, sa bolesnim đetetom na rukama, kroz sniježnu 
noć. U momentu kada se đetetu počeo kidati život, vozač pre- 
koračuje naređenje i zaustavlja kamion. Bistra je opet doživje- 
la dramu bježanja. 


1968. 

NAD PROZOM ČEDA VULEVIĆA 


O SUROVOJ ZBILJI, u kojoj je proveo jedan dio života, Čedo 
Vulević je, u svojim literarnim djelima, najčešće metaforično 
i zaobilazno, pisao, izbjegavao je zamke direktnih opisa. Sma- 
trao je da bi to bile neliterarne, bolećive slike koje bi mogle iza- 
zvati odbojnost. Zato se, i posljednjim ostacima energije, opi- 
rao sentimentalnim mislima o vlastitoj egzistenciji. Od reali- 
stičkog uvodnog dijela kazivanja, nastavljao bi izmaštanim sli- 
kama. Spojna tačka ta dva različita pristupa nije, često, odmah 
uočljiva: moramo se vraćati i ponovo čitati iste stranice, da bi- 
smo taj segment Vulevićeve kompozicione vještine locirali. Ka- 
da to mjesto izroni, pokaže se prodorna piščeva mašta. Da bi 
postigao visoki efekat sklopljenih slika, Č. Vulević stvara na- 
petost radnje; iako znamo da je to varka, sa piscem očekujemo 
nešto neodređeno. Na taj način on povlači nove linije i boje, sve 
tamnije i udaljenije od našeg iskustva. Rađa se atmosfera mra- 
ka i nesigurnosti, u kojoj iščezavaju tragovi Dobra. 

Posthumna zbirka priča Nalet bočnih vjetrova nosi iste ka- 
rakteristike — otmenost stila, najviše poznavanje melodično- 
sti crnogorskog jezika, specifično oblikovane karaktere glavnih 
aktera, — koje smo nalazili u Vulevićevim ranijim djelima. Če- 
do Vulević se izdvaja nemirnom i razuđenom maštom, rijet- 
kim darom da stvara originalne situacije. Po atmosferi koju je 
uspijevao oblikovati u svojoj prozi, Vuleviću pripada posebno 
mjesto u crnogorskoj književnosti. On je u svojim romanima 
i pripovijetkama razvijao vještinu, da izbjegava rizik retorič- 
ke patetike pri opisivanju tragičnih zbivanja. Taj Vulevićev po- 

stupak prisutan je i u priči ,,Potop" iz njegove posljednje zbirke, 
koja se može tretirati kao reprezentativan primjer Vulevićevog 
literarnog postupka. Autor ove priče, lomljen na Golom otoku, 
na ,Nevidu" kako ga on naziva, prilazi opisima prividno stiša- 
no, ne želi da oda unutrašnju pocijepanost i svrhu opisivanja 
toga simbola zla. Primaran postaje doživljaj kamenitog pejzaža 
na tom sićušnom otoku, izgubljenom na morskoj pučini. Od te 
slike pisac nam svodi pogled na jedan detalj, na usku i lijevka- 
stu vrtaču, koju je otkrila inkvizitorska mašta, da to bude epi- 
centar patnja. To je takozvana ,,Petrova rupa" koja asocira svo- 
jim oblikom na detalj Danteove arhitekture pakla. U tom be- 
životnom prostoru, koji je iskoristila vještina zla, podignute su 
barake za preživljavanje i mučenje logoraša. Ta vrtača postala je 
simbol simbola najradikalnijih poniženja. Pred umjetnikom ri- 
ječi, Čedom Vulevićem, izranjao je problem — kako se (privid- 
no) distancirati od doživljenog terora, od neuništivih sjećanja. 
A samo je na taj način mogao steći ,,autonomiju" stvaranja, da 
se preciznije zagleda u psihu tvoraca nasilja. 

Vulević najprije prilazi opisu realnih slika, simulira deta- 
lje iz običnog života, kao da ubrzo neće doći na red scene čo- 
vjekovog poniženja. Slijedi iznenađenje: autor pravi zaokret i 
ne predstavlja scene nasilja u njihovom izvornom obliku i do- 
življaju, već vrši zamjenu stvaranjem irealnih slika. Na taj na- 
čin postiže umjetnički jači doživljaj i postaje naglašenija brutal- 
nost logorskog života. Da li želi Čedo Vulević, stvaralac umjet- 
ničkih svjedočanstava o jednom surovom vremenu, da popra- 
vlja uništeni moral? Prije se može zaključiti da je primarno nje- 
govo saznanje o uzaludnosti pokušaja da se kroz umjetnost vr- 
še korekcije. Moj je dojam da Vulević istura u prvi plan — du- 
žnost umjetnika da opominje i ostavlja svjedočanstvo. U nje- 
govoj priči, iz zbirke Prtljag snova, iskusni lik oporo konstatu- 
je: ,Nevid se svake pete decenije obnavlja i vraća. Ponovo ćemo 
biti njegovi zatočenici. Zar to ne znaš, Fanito?" Ovaj profetski 
glas sluti da će se opet naći neki Todor iz Konjuha da prokazuje, 
dostavlja lažne optužbe i otpraća ljude na Nevid, u njegove ka- 

menolome. Autor ne zaboravlja bezobzirne isljednike sa Nevida 
koji su imali moć da produžavaju robiju, pa su mu često uska- 
kali u snove, nijesu mu dali da osjeti slobodu življenja. Da bi za- 
varao sjenke isljednika, upuštao se Čedo Vulević u doživljaje 
ljepote starih gradova — Perasta, Venecije, Rima. Poseban i naj- 
zdraviji ubjeg bila mu je nijansa ironije kojom je sjenčio opi- 
se situacija, okrećući je prema nosiocima nasilja, kao i prema 
umišljenim stvaraocima, , uglednim" sociopatama. Nadreal- 
nim slikama, dovedenim do sarkazma, identifikovao je bolesne 
društvene pojave, privilegovane aktere koji, u želji da zadovo- 
lje vlastitu ambiciju, mogu djelovati i van kontrole razuma. Pri- 
vidno spontanim formiranjem slika, nastajale su u Vulevićevoj 
prozi neobične situacije, kao što je lećenje slavljenika u fotelji iz- 
nad glava onih koji ga slave. To je primjer efektnog pretvaranja 
jednog oblika stvarnosti u fikciju koja dobija ironijski karakter. 

Na jednom mjestu će Vulević zapisati da je sreći dovoljno 
kratko vrijeme da se umori. Smjenjuju je progoni, kojima su iz- 
lagani i cijeli narodi. I pri kraju svoga života Čedo Vulević je vi- 
dio najbrutalnije zločine, ,umobolna činjenja noža, tla i krvi". 
Opet je morao ostavljati zapise, lično svjedočanstvo, opisivati 
dugu, neprolaznu noć koja nije bila sklona svitanju". Pokreta- 
le su u njegovoj duši nemoćni otpor vijesti o potopljenim hlad- 
njačama da bi se sakrili ubijeni, saznavao je o takmičenju u ,,br- 
zini klanja". Autor ove proze živio je u sredini za koju su ubice 
heroji, a bolovao je crnogorske nesreće, jer su njegovi sunarod- 
nici i oni koji su ,rasturači sopstvene zemlje". 

Vizija Vulevićeva, da je sa dna ,,Petrove rupe" prokuljala 
voda, poplavila stražare i sve simbole sjećanja na zlo vrijeme, 
a otok se pretvorio u mlinski točak i potonuo, — antologijski 
je primjer irealne scene, koja ima funkciju varljivog olakšanja 
i psihološkog oslobađanja od istrajnih mučitelja. On doživlje- 
no pretvara u nestvarno, da bi formirao literarnu zamku i da bi 
nas lakše odveo smišljenom stranputicom, da bismo cjeloviti- 
je doživjeli mračna stanja kroz koja je prolazilo društvo. Vule- 
vić ne postavlja pitanje — otkud neiscrpna količina zla u tvorci- 


148 


OPET CRNOGORSKE TEME 


ma stradalničke atmosfere, jer mu je jasno da se radi o osobama 
koje izranjaju u kataklizmičnim vremenima. Literatura Čeda 
Vulevića pruža složenu i široku sliku, oštrih obrisa, o čovjeko- 
voj konstantnoj duhovnoj i fizičkoj ugroženosti, o trajnom ne- 
ubjegu. Može se zaključiti da Vulević češće nije ostajao pri kla- 
sičnoj proznoj fakturi jer su njegove stvaralačke namjere tražile 
razuđeniju simboliku i bogatiji jezički izraz. Romaneskna fak- 
tura ostajala je kao okvir za piščeve oslobođene i uvijek nove 
vizije i nadahnuća. Vulević je uspio, kao pisac, da sebi osigura 
mjesto originalnog stvaraoca u crnogorskoj literaturi. 


, ARS", 3, CETINJE, 2007. 

KRITIČKI SUBLIMATTI' 
BORISLAVA JOVANOVIĆA 


KNJIGA, LIBROSKOPIJA" Borislava Jovanovića, pjesnika, 
proznog pisca i kritičara, koja je po sadržaju i značaju jedin- 
stvena u našoj izdavačkoj produkciji, donosi sliku crnogorskih 
duhovnih kretanja u posljednjoj deceniji. Radi se o izboru kri- 
tika i eseja koje je B. Jovanović objavljivao pretežno u listu ,,Po- 
bjeda", od početka 1997. godine. 

Pratiti kritičkom opservacijom, kao što je činio Jovanović, 
knjige raznovrsne sadržine i strukture, velikog dijela izdavačke 
djelatnosti u Crnoj Gori, mogao je realizirati kritičar koji po- 
sjeduje visoku erudiciju i cjelovita saznanja o najnovijim toko- 
vima u evropskoj misli o estetici i teoriji literature. Od preko 
stotinu publikovanih kritika i eseja, on je unio u ovu knjigu 57, 
među kojima je najviše posvećeno proznim djelima (23), poezi- 
ji (10), i istoriografiji (10). 

Posebno je teško postići visoki kritički nivo u novinskoj 
kritici, jer je potrebno, na ograničenom prostoru i u kraćem 
vremenu, definisati bitne karakteristike koje sadrži određena 
knjiga. Ti faktori su i izazov za novinsku kritiku jer je u pitanju 
davanje prvoga suda o nekoj knjizi, za razliku od pisanja o sta- 
rijim književnim djelima koja je kušalo vrijeme i kritika. Po- 
što posjeduje naučna književno-estetska iskustva, Jovanović je 
dolazio do valjanih ocjena koje su, iako nije imao vremensku 
distancu, rezultat intelektualnog prodora. U tome je mogao da 


! Borislav Jovanović, Libroskopija, Izdavač Centralna narodna bi- 
blioteka , Đurđe Crnojević", Cetinje 2002. 

uspije zahvaljujući i punoj obaviještenosti o crnogorskom kul- 
turno-istoriskom nasljeđu, čije je tragove otkrivao u najnovijim 
djelima. Pažnja kritičara Jovanovića posebno se zaustavljala na 
strukturi literarnih djela. 

Posebno je značajno istaći da Borislav Jovanović naglašava 
upornost talentovanih stvaralaca da nadilaze ograničenja svo- 
ga vremena, da tragaju za novim iskazima. Pišući o Njegoševoj 
Luči mikrokozma, on uočava pjesnikovo otimanje od (vladaju- 
ćeg) usmenog stvaralaštva, što mu je omogućila vlastita biblio- 
teka, preko koje je bio baštinik i antičkog helenskog i njemu sa- 
vremenog evropskog književnog stvaralaštva. Tematska širina 
knjige Libroskopija, bogatstvo asocijacija, sažetost u ocjenama, 
nadahnjuje čitaoca. Za one ljude koji nemaju vremena da čita- 
ju sve knjige koje je ovaj autor iščitao, —- anatomski i lucidni nje- 
govi tekstovi daju stanje u literaturi i istoriografiji, te čitaoce či- 
ne svjesnijim sudionicima u kulturnim i naučnim zbivanjima. 

B. Jovanović je svojim književnim kritikama i esejima na- 
dišao dotadašnje iskustvo mnogih čitalaca dnevnog lista, po- 
stavljajući se van ideoloških manipulacija estetskim potrebama 
savremenog čovjeka. 

Konstataciju da je crnogorskom narodu bilo suđeno da uvi- 
jek iznova piše svoju istoriju, da bi pokazao sebi i svijetu ko je i 
šta je, Jovanović dopunjuje novim viđenjem, da je preko knjiga, 
edukacije, spasonosni put. 

U ovom zborniku autor konstatuje razlike između arhaič- 
ne i moderne naracije, uočava funkcionalnost privida doku- 
mentarnosti kod nekih autora, postavlja pitanje o preovladava- 
nju istoriografske retorike i o stupanju na tlo književnosti, tj. o 
ovladavanju poetskim ulaženjem u probleme vremena. 

Svoje shvatanje stanja u crnogorskoj kulturi i društvenoj 
stvarnosti, B. Jovanović je sublimirao u eseju ,Minotaurusi i 
Perikli", u kome kaže da je tragao za Crnom Gorom i kad je 
bio u njoj i van nje, opsijedala ga je kao ,,supstrat svog drugog 
ja", ali ne kao vulgarni romantizam. Taj svoj odnos prema Cr- 
noj Gori on dopunjava paradoksom da dok je bio u njoj — po- 

stajao je , svjetska skitnica". Sumirajući saznanja o svojoj ze- 
mlji, o njenoj unutrašnjoj strukturi, o modelu njenog postoja- 
nja", Borislav Jovanović dolazi do metafore da bi najočigledni- 
ji njen amblem bio — apsurd; dok traga za Crnom Gorom bez 
unutrašnje (kvaziepske, anticrnogorske) i spoljne okupacije, on 
ostaje bez odgovora na pitanje koje sebi postavlja: ko su akte- 
ri koji treba da izvrše duhovni preobražaj zemlje — ,,Neosporna 
zemlja, a toliko osporavana od sebe same". Proniknuvši u isti- 
nu da se do Crne Gore može doći ,,samo iz nas samih", on po- 
stavlja simbolično pitanje: koliko smo mi sami njoj Minotauru- 
si a koliko Perikli? 

Tekstovi Borislava Jovanovića počeli su izlaziti kada su bili 
prestali da se tretiraju kao tabu-teme problemi crnogorske kul- 
ture, literature, istorije i dr. Zato u ovoj knjizi nalazimo i teksto- 
ve o knjigama koje su ranije štampane, ali je prešućivanjem ne- 
girano njihovo postojanje. To su knjige koje su tretirale okupa- 
cije crnogorske države, kada su nastajali ponori koji su odvaja- 
li crnogorski narod od sopstvene istorije i kulture. Na taj način 
B. Jovanović je uvodio te knjige u život, aktivirao njihove vri- 
jednosne sudove i otpore asimilatorskim procesima. Da bi po- 
kazao kontinuitet zbivanja u kulturi na crnogorskom prosto- 
ru, autor je ilustrovao knjigu sa 21 prilogom, od natpisa iz Du- 
klje, krsta Sv. Vladimira, gravire iz Oktoiha, do naslovnih stra- 
na časopisa , Ars"i ,Matica". Knjiga je, osim autorovog pred- 
govora, opremljena sa bibliografijom i indeksom ličnih imena. 
Ova knjiga Borislava Jovanovića, koja svojom sažetošću djeluje 
kao enciklopedija zbivanja u crnogorskoj literaturi, istoriogra- 
fiji i publicistici posljednje decenije, biće nezaobilazan izvor za 
buduće istraživače. 


, POBJEDA", , KULTURA I DRUŠTVO", 7. XII 2002. 

RUKOPIS SERDARA Rada Turova Plamenca za štampu je pri- 
redio Veljko Martinović, i u uvodnoj napomeni dao osnovne 
podatke o njegovoj prirodi i stanju.' 

Osim memoarskog dijela, knjiga sadrži poglavlja: o serdaru 
Turu Plamencu, Markiši Plamencu, knjazu Danilu I Petrovi- 
ću Njegošu, kralju (knjazu) Nikoli I Petroviću Njegošu i Petru 
II Petroviću Njegošu. Osim toga, u sklopu Memoara objavlje- 
na su i Plamenčeva istorijska razmatranja o Zeti i Crnoj Gori. 
Kao prilog data su dokumenta koja je prikupio R. T. Plamenac, 
te ,kazivanja" nekih savremenika i pisma autorova i odgovori. 

U memoarskom poglavlju nalaze se, osim etnografskih za- 
pisa o crnogorskijem običajima, razvijene slike društvenog ži- 
vota u Crnoj Gori od sredine XIX stoljeća, njegova viđenja mo- 
ralnih odnosa i dr. 

Plamenac daje više sudova o Njegoševim karakternim oso- 
binama i radu, zamjerajući mu da je ispoljavao lakomost, auto- 
kratizam, nemar prema državnijem interesima, sklonost da za- 
vađa pojedince i porodice i dr. Plamenac kaže da je Njegoš u 
svom pjesničkom djelu uzdizao podlovćensko stanovništvo 
(Katunjane), u odnosu na druge Crnogorce, da je znao ,,spje- 


! Obimni rukopis serdara Rada Turova Plamenca (1842-1919) hete- 
rogenog sadržaja, štampan je, u izdanju CID (Podgorica 1997), pod na- 
slovom Memoari. — Kratki predgovor napisao je dr Jovan Bojović, ali bez 
kritičkog uvida i valoriziranja onoga što Plamenac pruža savremenom či- 
taocu. 

vat slavu pobjeda kojih nije bilo", prikazujući uvijek sebe ,,na 
vrhuncu". Njegoš je, prema svjedočenju Plamenca, kao vladar 
bio surov, naređivao je tajno ili prijevarno ubijanje junaka i gla- 
sovitih ljudi, držeći se svoje misli izrečene stihom — ,,Nebo ne- 
ma bez groma cijenu". Osim što je bio ,vjeroloman", pun ,,zavi- 
sti i mržnje", radio je, nakon rušenja guvernadurske porodice, 
da ponizi i familiju autora Memoara, Plamenac. On misli da se 
Njegoš upravljao prema principima koje daje Makijaveli u dje- 
lu Vladalac. 

Svoje ocjene Njegoševe ličnosti, Plamenac je pokušao doku- 
mentovati Njegoševim postupkom i odabirom tema. Njegoševi 
pokušaji da literarnim sredstvima savlađuje istoriske teme, na- 
vele su Plamenca, kao i neke druge autore, da u njegovom dje- 
lu traži faktografiju. 

O knjazu Danilu I piše Rade T. Plamenac s više obzira, tvr- 
deći da je on afirmisao herojski duh kod Crnogorca. Autor Me- 
moara imao je svega devet godina kada je upoznao, u kući svo- 
ga oca, knjaza Danila: to je bio prvi (pomirljivi) knjažev dola- 
zak, četiri godine nakon likvidacije Markiše Plamenca. U prvoj 
mladosti, na zahtjev knjaza Danila, postao je autor ovih Memo- 
ara paž u Danilovom Dvoru, đe je bio u prilici da upozna knja- 
ževa angažovanja, njegove ideje i ljude koji su ga okruživali. Pi- 
šući mnogo kasnije o tome, on kaže da je knjaz bio apsolutista i 
da je kod sebe uzimao mlade ljude (;,nikogoviće"'), a da je stari- 
je glavare (,,kućiće") odbačao, da je u Senat uzeo nove članove i 
td. On opaža da je Danilo uzimao za perjanike sinove onih ko- 
ji su bili (ranije) ubijeni po njegovoj odluci, s ciljem da ispravi 
učinjeno zlo. I pored toga, on zaključuje da je i Danilo zavađao 
ljude i porodice. Kad je u pitanju odnos sa porodicom Plame- 
nac, knjaz Danilo je posredovao da se jedan njegov rođak ože- 
ni kćerkom pomenutog Markiše Plamenca. 

U Memoarima R. T. Plamenac daje zanimljive podatke o 
slučaju odmetanja Markiše Plamenca. Ti podaci nukaju na pre- 
cizniju rekonstrukciju društvenih zbivanja u Crnoj Gori i zala- 
ženje u psihologiju toga povijesnog trenutka, iz čega bi se mo- 

gla steći potpunija, i valjanija, predstava o motivacijama koje 
stoje u osnovi toga događaja. Njegoš je postavio Markišu Pla- 
menca za kapetana (1844), a Njegošev brat Pero želio je da ka- 
petanski čin dobije drugi Plamenac, njegov zet Marko. Zani- 
mljiv je pokušaj rekonstrukcije R. T. Plamenca događaja koji su, 
po njegovom mišljenju, uslovili antidržavno djelovanje pome- 
nutog Markiše koji je, uz pomoć skadarskog paše i svojih pri- 
vrženika, vojštio na Crnu Goru. Njegoš je u deseteračkoj pje- 
smi ,,Kula Đurišića" opjevao taj događaj. U napomeni uz tu pje- 
smu Njegoš je dao podatak da je u tom boju u Crmnici pogi- 
nulo i ranjeno, s obje strane, oko 120 ljudi, a da je Porta potro- 
šila, za podmićivanje, više od ,,sto tisućah talijerah". Plamenac 
mutno zamjera Njegošu da je u pomenutoj pjesmi slavio one 
koje je odabrao. 

Ipak, ostaje utisak da R. T. Plamenac nije uspio razriješi- 
ti problem Markišine izdaje. Autorova teza da je vladajuća ku- 
ća Petrović-Njegoš bila u stalnom sukobu sa jačim porodica- 
ma, radeći da im uništi ugled, može se i obrnuto postaviti, da 
su stare glavarske porodice teško pristajale na primat jedne od 
njih, vladajuće kuće Petrović-Njegoš. 

O početku spora knjaza Danila sa nekim porodicama iz 
Bjelopavlića, što je korišćeno u propagandi za široku pripre- 
mu atentata na knjaza, — donosi R. T. Plamenac zapis Bekice 
Vidova Boškovića. U tom tekstu Bošković, razborito i detalj- 
no, saopštava podatke o konfliktu, tendenciozno iniciranom, u 
Ostrogu (30. V 1854). Knjaz Danilo odsio je sa pratnjom, u ko- 
joj su bile i njegova snaha (žena vojvode Mirka), dvije sestre i 
dvije rođake, — u kuću popa Jovana. Pošto je naredio pratnji da 
začne kolo, ispostavilo se da je malo žena za igru, pa je knjaz 
uputio perjanike da iz ,,opšteg kola" (ispred kuće) pozovu ,,ne- 
kolike ženske". Međutim, pozvane žene su odbile da se odvoje 
od društva pa se perjanicima ,,učinje sramota da se povrate bez 
uspjeha" i primoraju ih da pođu kod knjaza. Tada se iz mase 
čuo ,,nepoznat glas" koji je unio smutnju pitanjem — što ,,pogra- 
biše žene i đevojke". Na isto pitanje, jedan (uvrijeđeni) glavar iz 

knjaževe pratnje — nije na pravi način nijekao ,,otmicu", već je 
odgovorio uvredom, ironično i silovito. Taj odgovor je služio za 
propagandu, da je centralna vlast nasilnička. 

Autor Memoara R. T. Plamenac došao je do zaključka da 
je saradnja Crne Gore i Srbije prestala smrću Petra I Petrovića 
Njegoša. On ne traži uzroke, za prestanak saradnje, u srpskim 
pijemontskim planovima, već zapisuje više optužaba na poli- 
tički kurs kralja Nikole. Plamenac pominje paskvilnu knjigu 
(,pamflet iz Beograda napunjen neograničenim brukama, sku- 
pljenim iz dvora knjaza Nikole"), ali ne donosi njen naslov. Mo- 
že se pretpostaviti da je mislio na knjigu Nekoliko krvavih slika 
iz albuma Petrović-Njegoševog doma (1898), čiji je (anonimni) 
autor Sava Ivanović, o kojoj je tada više puta pisano u domaćoj 
i stranoj štampi. Jedan broj Plamenčevih kvalifikativa dinasti- 
je Petrović-Njegoš preuzet je iz takve literature koja je nastaja- 
la u srpskim političkim krugovima i od pripadnika crnogorske 
emigracije. Navešćemo (ilustrativno) samo nekoliko primjera, 
iz posljednje decenije postojanja crnogorske suverene države. 

R. T. Plamenac saopštava, kao da je utvrđena činjenica, da 
je crnogorski Gospodar ,,pristao" da Austro-Ugarska anekti- 
ra Bosnu i Hercegovinu, pod uslovom da mu austriski Dvor 
prizna proglašenje Crne Gore kraljevinom. Takvim ,,otkrićem" 
trebalo je dovesti u pitanje legalitet toga čina. 

Nakon odluke velikih sila, poslije I balkanskog rata, da Cr- 
na Gora vrati tek zauzeti Skadar, širena je propaganda da ga je 
kralj Nikola , prodao" Austriji, pa to prihvata i Plamenac, navo- 
deći da je to kralj učinio za sumu od dvadeset miliona kruna. 
Pošto je pod Skadrom izginuo veliki broj Crnogoraca, ta optu- 
žba je izazvala otpor i nepovjerenje naroda protivu kralja Niko- 
le. Naročito je imala sudbonosan efekat priča da je kralj Niko- 
la prodao Austro-Ugarskoj, krajem 1915. godine, planinu Lov- 
ćen, simbol crnogorske slobode. Poglavlje Memoara R. T. Pla- 
menca, u kome piše o ovoj ,.trgovini" kralja Nikole, datirano je 
14. jula 1916. godine, u vrijeme najjačeg širenja optužaba proti- 
vu crnogorskog suverena. Plamenac zapisuje da je kralj Nikola 

lično sišao, tajno, u Kotor i primio ,,pogođenu svotu za prodaju 
Lovćena" — šezdeset miliona kruna u zlatu. Na kraju Plamenac 
eksklamativno kaže da je napuštanjem zemlje, u januaru 1916. 
godine, kralj Nikola završio svoj ,,nepošteni i sramotni" život. 

Plamenac je pokušao da napiše i sažetak crnogorske istori- 
je, oslanjajući se, u jednom dijelu, na amaterske i romantičar- 
ske istorije S. Milutinovića Sarajlije i Dimitrija Milakovića. Za- 
nimljivo je da podatke o knezu Vojislavu i dukljansko (crno- 
gorsko) — bizantiskoj bitki, iz 1042. godine, daje posredno, pre- 
ko ,pričanja" dupioskog kapetana Mila R. Vujovića, iz Komar- 
na, koji nije bio pismen, već je zapamtio kazivanja svojih ,,pre- 
šestvenika" i savremenika. Međutim, kazivanje pomenutog M. 
R. Vujovića preuzeto je, uz terminološke i druge prepravke, iz 
Kraljevstva Slavena Popa Dukljanina, što znači da je Vujoviću 
o knezu Vojislavu pročitao odjeljak iz Dukljaninova djela neki 
pismeni savremenik. 

Za razumijevanje stavova R. T. Plamenca zanimljiv je nje- 
gov razgovor sa ruskim diplomatom koji je ocijenio Plamenče- 
ve stavove: ,,E, vi, hoćete, gospodine, veliku Srbiju!" Tada mu je 
Plamenac odobrio, da je to ,,naša želja vazdašnja", dodajući da 
bez njene realizacije nema života! Zato on i zamjera kralju Ni- 
koli kad ističe crnogorske interese. Zanimljivo je da posebno 
naglašava da kralj Nikola nije druge pitao, da li znadu ,,naški" 
ili ,srpski", već da li znadu — katunski jezik. Dalje on veli da je 
crnogorski suveren bio protivu srpskog imena, da nije polagao 
povjerenje u ,,srpstvo" već u ,,hrvatstvo". 

Knjiga Memoari R. T. Plamenca postavlja više pitanja o pro- 
blemima crnogorske povijesti, te izaziva potrebu za argumen- 
tavanijom provjerom nekih (ustaljenih) sudova o događajima i 
ličnostima. Plamenac je posjedovao smisao za oblikovanje (ka- 
rakterističnih) detalja i psiholoških situacija. On odražava je- 
dan oblik svijesti koji nalazimo kao dominantan kod jednog 
dijela crnogorskih glavara, formiranih u periodu od sredine 
XIX vijeka. Osim takvoga pogleda na svijet, Memoari dono- 
se mnoge zaboravljene (u vremenu zagubljene) detalje koji pred 

čitaocima bljesnu i otkriju nepoznate naravi, konflikte i strasti, 
neznatne događaje koji su inicirali krupna zbivanja. Kao pri- 
mjer na koji način autor osvjetljava situacije, možemo navesti 
podatak da su, prilikom ženidbe knjaza Danila, svatovi iz ne- 
kih crnogorskih krajeva dolazili sa turskim barjacima koje su 
otimali u bojevima. Knjaz Danilo je zadržavao na Cetinju te 
trofejne (turske) barjake i davao im crnogorske. 

Pričanja R. T. Plamenca protkana su starijem (zaboravljeni- 
jem) riječima, sintagmama i oblicima koji će služiti za dalja is- 
traživanja crnogorskog jezika. 

Izdanja ovakvih djela nužno bi bilo popratiti kritičkim na- 
pomenama i tekstom koji bi savremenom čitaocu pomogli da 
recepira date istoriske situacije, zastarjelu terminologiju, i dr. 
Ako je ovakva knjiga lišena kritičkog suda, onda postoji opa- 
snost da se pretvori u propagandnu literaturu retrogradne ori- 
jentacije. Jer, ovakva knjiga je, prije svega, svjedočanstvo o ob- 
liku (i dometima) svijesti autora, njegovim učiteljima, djelova- 
nju izvanjaca u crnogorskoj kulturi i publicistici, i dr. 


, MONITOR" IX, BR. 379, PODGORICA, 23. I 1998. 

OBIMNI IZBOR RADOVA pod naslovom ,,Ban crnogorski No- 
vica Cerović" priredili su gospoda Dragan Kujović i Marijan- 
Mašo Miljić. Da bi obavili taj složeni posao morali su biti sna- 
žno podstaknuti ličnošću vojvode i senatora Novice Cerovića. 
U izboru su objavljeni tekstovi različitog karaktera, od poku- 
šaja rekonstrukcije istoriskih fakata iz života Novice Cerovi- 
ća, romansirane biografije, do anegdotskog iskaza. Ti tekstovi 
su bili osnova priređivačima da napišu veoma nadahnut uvod i 
pogovor, u kojima je osvijetljen jaki karakter Novice Cerovića i 
njegova značajna uloga u crnogorskoj istoriji 19. vijeka. 

Izbor ,,Ban crnogorski Novica Cerović" podijeljen je na neko- 
lika poglavlja; prva dva dijela sadrže tekstove koje su pisali Cero- 
vićevi savremenici, kao i nekih autora iz 20. vijeka. Drugi dio knji- 
ge sadrži: anegdote iz života Novice Cerovića; dva pjevanja iz Ma- 
žuranićevog epa , Smrt Smail-age Čengića", u kome je Novica uzet 
kao lik; epske pjesme u kojima se pominje uloga Novice Cerovića u 
bojevima, kao i tužbalice koje su nastale prilikom njegove sahrane. 

Iako je stekao samo manastirsku pismenost, zahvaljujući 
svojoj darovitosti i osobitoj privilegiji da cijelu deceniju bude 
saradnik Petra II Petrovića Njegoša, obogaćena su njegova sa- 
znanja o čovjeku i složenim društvenim odnosima, pa je Za- 
to u najdramatičnijim situacijama pokazivao mudrost, javljao 
se kao dostojanstveni i autoritativni korektiv za sredinu u ko- 
joj se kretao, u bitkama u kojima je često bezizlaz bio jedina re- 
alnost. Potrebno je posebno istaći, da njegove moralne stavove 
nijesu mijenjali visoki položaji koje je zauzimao u državnoj slu- 
žbi. Ipak, nadahnjivala ga je osama u rodnoj Tušinji, đe je do- 

življavao svoju potpunost, pa je svojim boravkom u njoj učinio 
da se za to malo i zabačeno uskočko mjesto sazna, da bude širo- 
ko poznato. I njegov grob u tušinjskoj crkvi, i njegovo ime, bra- 
ni cijeli kraj od zaborava, a u širemu okruženju — Crna Gora u 
liku Novice Cerovića ima veoma osobit znak prepoznavanja. 

Siroče, kojemu su Turci oca, popa Milutina, objesili, a maj- 
ka rano preminula, uspio je da se uzdigne, da postane senator i 
bude u blizini Njegoša, ili, kako u tužbalici kaže njegova sestra, 
da je dospio ,,kod Sunca Crne Gore, / kod vladike i pjesnika", te 
kod Njegoševih nasljednika, knjaževa Danila i Nikole. 

Kad je u pitanju životni put Novice Cerovića, ne mogu se 
zaobići najkrupnija pitanja: o vrijednosti slobode, o potrebi da- 
vanja najviše žrtve za opstanak države u kojoj se crnogorski 
narod ostvaruje, što znači — i definisanje smisla ljudskog anga- 
žovanja. Zato su u tekstovima koji sačinjavaju ovaj izbor pri- 
sutne reminiscencije na crnogorsku prošlost. Jer, radi se o po- 
sebno značajnom akteru u oslobodilačkim bitkama, o učesni- 
ku u stvaranju uslova za očuvanje crnogorske državne cjeline. 
U svom dugom životu, u vremenu koje je tražilo stalne žrtve, 
uspijevao je da ostavi visoke primjere humanosti. 

Ova knjiga ,Ban crnogorski Novica Cerović" pojavila se na 
200-godišnjicu Novičina rođenja, da njegovu ličnost učini pri- 
sutnom u ovom istoriskom trenutku. Isto tako prošla su dva 
stoljeća od kada je mitropolit Petar Prvi uspostavljao čvršće ve- 
ze sa Drobnjakom. Došla je kod mitropolita (1809) delegacija 
koju je predvodio vojvoda Vasilije koja je izložila molbu da iz 
crnogorskog centra — Cetinja — pođu predstavnici koji bi usta- 
novili sud. Mitropolit je uputio nekoliko Crnogoraca i svoga si- 
novca Stanka Petrovića koji su sudjelovali u izboru ,,razumnih 
i bogobojažljivih" sudija, što je učinjeno za ,,opšte narodno do- 
bro" jer je Petar Prvi tretirao Pivu i Drobnjak kao integralni dio 
crnogorske teritorije, đe su tri stoljeća vođene borbe za opsta- 
nak. Od tada, može se reći, u toj oblasti ukršta se dvojna vlast. 

Njegoš je radio na nastavljanju oslobodilačke borbe, iako su 
od ruske diplomatije i cara stizala upozorenja da održava mir 

sa okolnim Turcima. On je (Njegoš) i sudionik zavjere protivu 
Smail-age Čengića, što potvrđuju i dokumenta iz Historiskog 
arhiva u Zadru koje je prikupio Jevto Milović. Crnogorska dr- 
žavna jezgra bila je sistematski ugrožavana, tako što su dijelo- 
vi stanovništva u graničnim područjima postajali nepouzdani 
zbog turskog mita", i na taj način su odvajani od zajedničkog 
narodnog cilja. Njegoš je tražio oslonce u čvrstim ličnostima, 
kao pokretačkim energijama. Poznato je da je kontinuirani ot- 
por Crnogoraca predstavljan od turske diplomatije kao pobuna 
divljih" , podanika", čemu se Njegoš suprotstavljao, objašnjava- 
jući stranim sagovornicima da je crnogorski narod blagorodan i 
samosvijestan, da je priča o crnogorskom ,,divljaštvu" smišljena 
za opravdanje otomanskih imperijalnih ciljeva, da bi se ponizio 
oslobodilački napor Crnogoraca. Jednom je Njegoš zapisao: ,,Je 
li kervavije stranice u svemirnoj istoriji od černogorske?" 

U crnogorskoj povijesti ima veći broj znatnijih ličnosti čiji je 
hrabri čin bio prekrio zaborav, kao što je Balša Drugi,' pa se po- 
stavlja pitanje: koji su uzroci za takav gubitak svijesti o vlastitoj 
prošlosti. Neke od odgovora mogli bismo potražiti u gustini is- 
toriskih događanja i mnoštvu primjera, zatim u strogosti odabi- 
ra, te u crnogorskim podjelama, ili u nametanju tuđijeh simbo- 
la, kao obrazaca moralnog, hrabrog i razboritog ponašanja. Nje- 
goš je zaobišao crnogorske primjere i kroz sugestivnu pjesničku 
obradu unio u crnogorsku svijest i život idealizovanog, mitskog 
junaka Miloša Obilića.? On je to učinio da bi objedinio borbu 
balkanskih hrišćana, ali je ta njegova pjesnička prerada mita i 
unošenje elemenata crnogorskog shvatanja junaštva u lik idea- 
liziranog junaka, stvorila osnov za docnije meandriranje svije- 
sti Crnogoraca o sebi. Predstavnik umnih i hrabrih osobina je 
i Novica Cerović, koji odražava crnogorsku istorisku realnost. 


! Balša II poginuo je pred svojom vojskom, u bitki protivu turske 
vojske, 1385. godine. 
7 U pitanju je integralistički i imperijalni mit. 

Priređivači su istakli fakat da Novica Cerović nije likovao 
zbog pobjede nad Smail-agom Čengićem, što ima najviše mo- 
ralno značenje.) 

Organizovanje ubistva Smail-age Čengića neki autori svode 
na Njegoševu osvetu za izginule Petroviće, što je rezultat povr- 
šnog rasuđivanja, jer je Njegoš imao složenije i dublje motiva- 
cije, oslobodilačke ciljeve, pa i taj čin, stvaranje zavjere protivu 
Smail-age, treba gledati kao početak oslobođenja sjevernog di- 
jela Crne Gore. Priređivači tačno primjećuju da je organizova- 
nje pomenute zavjere prijelomni đogađaj i u životu Novice Ce- 
rovića; morao je da napušti svoje rodno mjesto i da učestvuje 
u bitkama: počevši od Mljetička, zatim u bojevima kod mana- 
stira sv. Luke i u Ostrogu (početkom 1853), te u svijem bitkama 
njegova vremena. Osim toga, pošto je postao senator, prihvatio 
je odgovornost u donošenju važnijih državnih odluka. 

U ovom izboru ima tekstova u kojima je prisutna prevazi- 
đena terminologija i neki toponimi iz istoriske geografije, što 
znači da su priređivači donosili autentične tekstove. Takav pri- 
stup je opravdan i koristan za dalja, kritička, istraživanja. Jer, 
neki od tih toponima korišćeni su u agitaciji kao argument za 
dezintegraciju crnogorske države. 

Cijelo životno angažovanje bana Novice Cerovića bilo je u 
potpunosti motivisano ,,odanošću crnogorskoj državi", kako 
precizno konstatuju priređivači ovoga izbora tekstova. Poseb- 
no izaziva divljenje činjenica da se cjeloživotna aktivnost bana 
Cerovića doživljava kao prirodna emanacija nepresušne volje 
za pozitivno usmjeravanje društvenih odnosa. 


, POBJEDA", PODGORICA, 17. DECEMBRA 2005. TEKST JE PROČITAN NA PROMO- 
CIJAMA KNJIGE, U PODGORICI I NA ZABLJAKU. 


3 Jos. Holeček, Za slobodu. Slike i crtice..., preveo K. Dančin, Novi 
Sad, 1881, 146. i dalje. Opis dolaska Novice Cerovića u Lipnik, pred spo- 
menik Smail-age Čengića, na kome je utesan pogrdan zapis o Novici. 

ZA OVU KNJIGU Opet crnogorske teme izabrao sam radove 
sa kulturološko-povijesnim i literarnim sadržajima, koji su na- 
stajali od 1966. godine. U jednom dijelu tekstova koji su ušli u 
ovu knjigu sažeta su moja traganja za odgovorima o fazama 
stanja samosvijesti crnogorskog naroda, o otporima i kontinu- 
iranoj asimilatorskoj praksi. 

Prva radnja, Enciklopedjiske nedosljednosti napisana je kao 
reakcija na šutnju crnogorskih naučnika, političara i intelektu- 
alaca koji nijesu opažali, ili nijesu htjeli opaziti, ili im nije sme- 
tala činjenica da u izdanjima Leksikografskog zavoda Jugosla- 
vije ne postoji jedinica Crnogorci. Mislio sam da će se pojavi- 
ti kritika u časopisima ,,Istorijski zapisi" i , Stvaranje" ili u li- 
stu , Pobjeda" koje sam redovno pratio, ali kritički osvrt na ta- 
ko važno pitanje za život i opstanak jednog naroda — nije se po- 
javio. Sredinom oktobra 1966. g. uputio sam tekst ,,Pobjedi", 
računajući da redakciju tog lista zanima takav problem. Oče- 
kivao sam objavljivanje do decembra, međutim, rečeno mi je 
da ga oni ne mogu publikovati. Tada sam rukopis ponudio be- 
ogradskim ,, Književnim novinama"; u januaru 1967. g. bio sam 
pozvan na razgovor kod glavnog urednika Tanasija Mladeno- 
vića, književnika. Razgovor je bio sadržajan: Mladenović je iz- 
razio puno razumijevanje situacije u kojoj se našao crnogorski 
narod koji je negiran i zaobilažen u državnim enciklopedijama. 
Članak je štampan u broju 249, od 4. februara. Reakcije su bi- 
le veoma nepovoljne, uslijedili su neprijatni i prijeteći telefon- 


163 


DR DANILO RADOJEVIĆ 


ski pozivi, a već nakon četiri mjeseca premješten sam u drugu 
instituciju. 

Kada je u pitanju pojava Petra I Petrovića Njegoša, istraži- 
vao sam splijetove falsifikata oko njegove ličnosti i početke na- 
metanja tuđeg imena Crnogorcima. Radnja o uticaju Njegoševa 
pjesničkog djela na Nikolu I, govori o odstupanju od crnogor- 
skih integralističkih stavova koje je iskazivao u svojim poslani- 
cama Petar I, a zatim o agitacionom sloju koji je donio u Crnu 
Goru Simeon Milutinović Sarajlija. Uvidjevši teške posljedice 
koje je donijelo kalemljenje na crnogorsko narodno biće identi- 
teta drugog (srpskog) naroda, kralj Nikola je pokušao da potra- 
ži ,izlaz" preko ideje crnogorstva, ali je uslijedio pritisak srpske 
propagande. Tu fazu novog lutanja analizirao sam preko člana- 
ka objavljenih u ,Glasu Crnogorca", koje je, po sugestiji kralja 
Nikole, napisao izvanjac Jovan Pavlović. 

D.R. 

